
ACTE  PRIMER 


Sala  de  confiança  de'la  senyora  Wilmore,  en  la 
seva  casa  payral  de  Weybury.  Habitació  alegra  y  ben 
amoblada,  d'una  antiga  casa  de  camp  inglesa.  Porta 
al  fons.  Un  gran  sofà  a  1*  esquerra  de  là  poría.  Un 
balcó  a  1'  esquerra  que  dóna  al  jardí.  Piano  aprop 
del  balcó.  Porta  a  la  dreta.  Antiga  xemeneya,  encesa 
Silló  aprop  de  la  xemenya.  Taula,  cadires,  alfombra, 
llums  elèctrichs,  apagats.  Són  les  quatre  de  la  tarde 
d£un  dia  de  tardor. 

A  1'  alçar-se  el  teló  la  senyora  Wilmore  està  asse- 
guda vora  la  taula,  parlant  amb  la  senyora  Linnell, 
qu' e.tà  dreta  al  devant  d'ella.  La  primera  es  una 
senyora  de  45  anys,  ben  conservada,  ben  vestida, 
amb  cert  atractiu  en  sa  expressió  y  maneres.  La 
segona,  una  dona  jove,  alegra,  simpàtica.  Va  molt 
neta,  però  vestida  modestament. 

Senyora  Vilmore.  An  el  meu  marit  el  té 
molt  contrariat  la  conducta  del  senyor  Lin- 
nell, creguim. 

Senyora  Linnell.  Sí  que'm  sab  greu. 

Senyora  Vilmore.  Filla  meva,  deu  fer 
cosa  d'un  any  que'l  seu  marit  es  vicari  da 
Weybury,  y  durant  tot  aquest  temps  pot 
ben  dirse  que  de  la  parròquia  no'ns  han 
vingut  més  que  disgustos. 

Senyora  Linnell.  S'havien  de  reformar 
tantes  coses! 

Senyora  Vilmore.  Es  clar  que  sí.  Y  tots 
sabèm  apreciar  la  constància  y  el  valor  que 
suposa'l  voler  empendre  certes  reformes. 
Però  quan  tot  això's  converteix  en  molèstia, 
ja  compendrà  que  aleshores... 

Senyora  Linnell.  Què  vol  dir? 

Senyora  Vilmore,  Vull  dir  que  may  sabèm 
quina  nova  reforma  porta  de  cap.  Y  això 
molesta,  francament! 

Senyora  Linnell.  El  meu  marit  no  més  ha 
reformat  lo  necessari:  rès  més. 

Senyora  Vilmore-  Han  de  pensar  una  mi- 
ca més  en  que  tenen  dos  fills,  y  en  que'l 
benefici  es  magre. 

Senyora  Linnell.  Cent  vint  lliures  cada 
any. 

Senyora  Vilmore.  Y  vostè's  pensa  que  amb 
això  un  ja's  pot  permetre'l  luxe  de  fer  y 
desfer  les  coses?  Creguim,  vagi-se'n  a  casa 
seva  y  provi  de  convèncer  al  seu  marit 
que's  deixi  de  reformes  que  no  tenen  cap 
fi  pràctich.  Es  un  luxe  una  mica  car,  per 
un  home  de  la  seva  posició,  aquest  deliri 
de  voler  reformar-ho  tot! 

Senyora  Linnell.  Ja  l'hi  diré. 

Senyora  Vilmore.  Y...  una  altra  cosa:  ara 
que  al  senyor  Daubeny  se  l'indica  per  degà 
de  Gilminster... 

(Entra  en  Goodyer,  el  criat.) 
Goodyer.  (Anunciant.)  El  senyor  Viveash. 

(Entra'l  senyor  Viveash,  un 
home  genial,  astut,  d'uns  5o 
anys.  Cara  inteligent,  cínica, 
amb  cert  ayre  de  bon  home. 
Ses  maneres,  modo  de  vestir 
y  cultura,  són  superiors  a  les 
d'un  advocat  de  poble.) 

Viveash.  (saludant amb  molta  amabilitat  ala 

senyora  Wilmore.)  Còm  anèm? 
Senyora  Vilmore.  {Encaixant.)  Què  tal? 
Viveash.  (A  la  senyora  Linnell.)  Y  vostè  còm 

segueix? 

Senyora  Linnell.  Per  ara  molt  bé.  Y  vostè? 

Viveash.  Y  el  seu  marit?  Ja  deu  portar  de 
cap  alguna  nova  entremaliadura,  eh? 

Senyora  Linnell.  Entremaliadura? 

Viveash.  Si  '1  seu  marit  va  seguint  per  aquest 
camí,  en  progressió  ascendent,  lo  qu'  es 
als  pobres  pecadors  com  jo  se'ns  farà  im- 
possible la  vida  en  aquestes  terres. 

Senyora  Vilmore.  (A  la  senyora  Linnell.) 
Ho  sent? 

Senyora  Linnell.  Ja  ho  he  sentit,  ja. 
Senyora  Vilmore.  Donchs  ja  ho  sab.  Fins 
a  més  veure.  {Allargant-li  la  mà.) 

(La  senyora  Linnell  se'n  va 
En  Viveash  s'acosta  amb  mol- 
ta Franquesa  a  la  senjora  Wil- 
more. Se  veu  que,  ademés  de 
advocat,  es  antich  amich 
de  la  casa.) 

Viveash.  Que  han  sapigut  rès  del  baró? 

Senyora  Wilmore.  Sí.  hem  rebut  un  ca- 
blegrama  de  Sueç.  Arribarà  la  setmana 
entrant.  Y  com  que  se  n'ha  de  tornar  a  la 
índia  abans  de  Nadal,  en  Lleonart  y  l'He- 
lena 's  casaràn  així  que  sigui  aquí. 

Viveash.  Molt  ben  pensat.  Divinament!  May 
n'he  sigut  partidari,  jo,  de  prometatjes 
llargs.  Y  la  qüestió  del  nom  còm  està? 

Senyora  Vilmore.  El  baró  insisteix  en  que'l 
meu  fill  prengui  '1  nom  dels  Plugenet,  així 
que's  casi. 

Viveash.  Si's  té  en  compte  la  manera  real- 
ment esplèndida  amb  que'ls  Plugenet  s'han 
portat,  tant  amb  ell  com  amb  vostès,  no'm 
sembla  pas  una  gran  exigència. 

Senyora  Vilmore.  Es  clar  que  no.  Però  1 
meu  fill  es  el  meu  fill,  el  meu  únich  fill,  y 
deixar  de  portar  el  nom  del  seu  pare,  fran- 
cament, es  denigrant.  Però,  què  hi  farèm! 
Allà  hi  hà  molts  diners!  Són  nobles!  Y  no 
li  anirà  pas  malament,  al  meu  fill,  el  títol 
de  barò. 

Viveash.  Al  contrari! 

Senyora  Vilmore.  Quan  Sir  John  se'n  va 
haver  d'anar  a  la  índia,  va  veures  precisat 
a  deixar  l'Helena  a  càrrech  d'algú.  Y  com 
que  jo  era  una  de  les  amigues  més  anti- 
gues... 

Viveash,  No  la  podia  pas  deixar  en  millors 
mans! 

Senyora  Vilmore.  En  Lleonart  era  a  mon- 
tanya,  a  les  obres  de  construcció  del  ferro- 
carril. Quan  va  tornar,  va  succehir  lo  que 
era  natural  que  succehís:  en  Lleonart  va 
enamorar-se  de  l'Helena  y  l'Helena  va  ena- 
morar-se de'n  Lleonart. 

Viveash.  Es  clar!  Rès  més  natural,  naturalís- 
sim,  y  sobre  tot,  altament  satisfactori  per 
tothom.  Y  ara  déixim  dir  lo  de  sempre: 
vostè  té  un  talent  extraordinari.  Permeti-m 
que  li  fasi  '1  degut  acatament. 

Senyora  Vilmore.  Vostè'm  té  en  mal  con- 
cepte. Vol  suposar,  amb  lo  que  diu  que  jo 
hi  tinch  la  mà  trencada  en  fer  casaments 
y... 

Viveash.  No,  perquè  totes  les  bones  mares  li 
tenen  la  mà  trencada  en  aquesta  mena  d' 
assumptes. 

Senyora  Vilmore.  En  el  cas  de  que  parlèm, 
li  asseguro  que  tot  ha  sigut  pura  casualitat. 
Ha  sortit  així  perquè  sí,  y  tots  ens  en  hem 
de  donar  mútuament  l'enhorabona.  Ay, 
Deu  meu!  Quan  jo  penso  que  sis  mesos 
enrera  no  teníem  allò  que  se'n  diu  ni  un 
penich,  carregats  d'hipoteques,  en  Lleonart 
trevallant  d  enginyer,  amb  unes  quantes 
centes  lliures  de  sou  a  l'any,  sense  perve- 
nir, sense  rès!  Y  pensar  que  ara... 

Viyeash.  Sí;  el  cambi  no  ha  pogut  ser  més 
sobtat.  Hem  tornat  tots  de  mort  a  vida.  No 
sab  pas  vostè  lo  que'm  va  costar  renovar 
les  hipoteques. 

Senyora  Vilmore.  Però,  ho  ha  conseguit  a 
la  fi? 

Viveash.  Sacrificant  un  bon  troçet  de  la 
meva  propietat  particular,  però  ho  he  con- 
seguit. 

Senyora  Vilmore.  Oh!  Que  n'es  de  bo 
vostè! 

Viveash.  Ademés,  com  que  l'administrador 
de  can  Plugenet  ja  es  un  xich  vell,  espero 
que,  quan  se  mori,  vostès  ja'm  recomana- 
ràn  amb  tota  eficàcia  al  baró  y... 

Senyora  Vilmore.  Ja  ho  crech,  senyor  Vi- 
veash! No  caldria  sinó! 

(Entran  l'Helena  y  en  Lleo- 
nart. Ella  es  alta,  prima,  d' 
ayre  distingit,  d'uns  vint  anys 
somniadora,  espiritual.  Ei 
es  un  tipu  d'inglès  corrent, 
d'uns  vinticinch  anys.  Vénen 
tots  dos  vestits  de  carrer.) 

Viveash.  (Encaixant.)  Còm  estàn? 

Helena.  Què  tal? 

Viveash.  Amich  Lleonart! 

Lleonart.  Què  diu  de  nou  el  senyor  Viveash? 

Viveash.  Quan  tinguin  mitja  horeta  per  es- 
coltar-me..-. 

Helena.  Ah!  Per  la  qüestió  dels  capítols  ma- 
trimonials? 

Viveash.  Això  mateix. 

Helena.  Faci-ho  tot  tal  com  desitgi  en  Lleo- 
nart. Per  la  meva  part  no  més  li  encarrego 
una  clàusula  que  digui  que'l  jardinet  que 
hi  hà  en  un  reconet  de  la  meva  ànima  'm 
pertany  tant  sols  a  mi  exclussivament.  Sem- 
pre meu  y  sempre  lliure! 

Viveash.  A  mi'm  sembla  que  aquest  reconet 
de  que  vostè  paria  s'ha  de  guardar  pel  se- 
nyor rector. 

Helena.  No,  de  cap  de  les  maneres! 

Viveash.  Donchs,  pel  vicari  senyor  Linnell, 
en  cas  de  que  sigui  el  seu  director  espiri- 
tual. 

Helena.  El  senyor  Linnell  se'l  mereixeria 
més  que  un  altre,  perquè  es  un  home 
íranch,  plè  de  sinceritat. 

Viveash.  Potser  una  mica  massa!  Y  dich  això 
perquè  està  fent  una  veritable  revolució 
en  el  poble.  Jo  no  sé  pas  ahont  anirèm  a 
parar! 

Helena.  Ah!  No  sé  per  què  tothom  li  té  ma- 
nia! 

Senyora  Wilmore.  Helena,  suposo  que  ja 
deus  haver  mudat  d'opinió  respecte  la  for- 
ma en  que  ha  de  celebrarse'l  casament. 

Helena.  No,  senyora;  el  meu  casament  s'ha 
de  celebrar  sense  cap  pompa.  Vull  casarme 
a  la  capella  de  casa  meva  y'm  casarà'l  se- 
nyor Linnell. 

Senyora  Wilmore.  Y  per  què'l  senyor  Lin- 
nell? 

Helena.  Perquè  es  un  sacerdot  modest,  sen- 
zill y  altament  simpàtich. 

Senyora  Wilmore.  Què  hi  has  parlat  algu- 
na vegada? 

Helena.  Sí,  ahir  vespre.  Va  promètrem  que 
'm  casaria.  (Gest  de  contrarietat  de  la  seno- 
ra  Wilmore).  No  s'enfadi,  senyora  Wilmo- 
re. (Va  a  ferli  un  petó).  El  meu  casament 
es  un  dels  majors  aconteixements  de  la  me- 
va historia,  y  per  això  trobo  qu'es  molt  na- 
tural que,  en  lo  possible,  tot  se  fassi  a  gust 
meu. 

Senyora  Wilmore.  Es  molt  natural,  filla 
meva;  molt  natural,  però  jo'm  pensava... 

Helena.  Vostè's  pensava  que  fóra  una  ceri- 
mònia d'aquestes  qu'esvaloten  y  fan  soroll; 
que  se  celebraria  a  Londres,  veritat?  Ah! 
No,  no.  Què'n  faria  jo  de  les  meves  pobres 
flors?  Totes  s'esfullaríen! 

Senyora  Wilmcre.  De  quines  flors  parles? 

Helena.  De  les  que  jo  cuydo  en  el  meu  jardi- 
net. 

Lleonart.  Un  dia  d'aquests  vull  anarhi  a  do- 
nar un  tom  per  aquest  jardinet. 

Helena.  No,  encara  no.  Tampoch  les  veu- 
ries. (Mirant  per  la  finestra).  Si  vols  arribar 
al  castell  per  veure  la  posta  de  sol,  no'ns 
podèm  entretenir.  Anèm?  (Se'n  va). 

Lleonart.  (A  la  seva  mare,  apart,  amb  pena). 
Quina  llàstima  que  no  sigui  més  bò  de  lo 
que  realment  soch! 

Senyora  Wilmore.  (Apart,  al  seu  fill).  Això 
no  vull  que  ho  diguis!  Y  ara?  Serías  capàs 
de  desfer  el  casament,  per  això  no  més? 

Lleonart.  Es  clar  que  no!  L'estimo  massa! 
Però  confesso  qu'es  massa  bona  per  mí. 

Senyora  Wilmore.  Una  mare  no  pot  creu- 
re may  que  al  mon  pugui  haverhi  una  dona 
massa  bona  pel  seu  fill.  Les  mares  sempre 
somnien  en  princeses  encantades  per  no- 
res. (Li  haurà  Jet  petons  amb  gran  carinyo. 
En  Lleonart  se'n  va).  Quina  mare  no  esta- 
ria orgullosa  d'un  fill  com  aquest?  (Anant  a 
la  finestra  y  contemplant  al  seu  fill.  Pausa). 

Viveash.  Un  cop  casat  ja  no'ns  donarà  cap 
més  disgust. 

Senyora  Wilmore.  Allò  que  se'n  diu  dis- 
gust, no'ns  en  ha  donat  cap  encara. 

Viveash.  Hm! 

Seuyora  Wilmore.  En  Lleonart  ha  fet  lo 
mateix  que'ls  altres.  Coses  de  joves,  ve- 
liaquí. 

Viveash.  Recordis  que  alguna  vegada... 

Senyora  Wilmore.  Bé,  sí;  però,  a  què  vé 
ara  retreure  tot  això?  Lo  passat,  passat! 

Viveash.  Té  rahó.  Ara  com  ara  la  nostra 
missió  es  la  de  felicitarnos  mutualment  per 
l'èxit  complert  de  la  nostra  comedieta.  Re- 
pich  general  de  campanes  anunciant  la 
boda  als  quatre  vents!  Festes  populars, 
balls,  fochs  artificials  y.,.  teló! 

Senyora  Wilmore.  Ni  més  ni  menos.  Y 
quan  jo,  al  arribar  al  mes  entrant,  vegi 
agenollats  al  devant  de  l'altar  en  Lleonart 
y  l'Helena,  ja'm  semblarà  qu'he  sortit  del 
pas  més  difícil  de  tota  la  meva  vida.  Y  ales- 
hores a  reposar  y  a  viure  felissos! 

Viveash.  S'equivoca,  Carlota.  Aleshores  a 
trevallar  nit  y  dia  amb  el  fi  de  recobrar  to- 
tes aquestes  proprietats  per  en  Lleonart.  No 
li  sembla? 

Senyora  Wilmore.  Vostè  es  un  cínich,  se- 
nyor Viveash! 

(Entra  en  Goodye  ,  íntrodu- 
hint  al  reverent  Everard  Dau- 
beny. Es  el  rector.  Home  de 
uns  seixanta  anys,  gras,  plà- 
cid, sempre  a  punt  de  fer  ba- 
cajnes,  tranquil  y  molt  in* 
dulgent). 

Goodyer.  (Anunciant).  El  senyor  Daubeny! 
Daubeny.  (A  Wilmore).  Què  diu  de  nou 
aquesta  senyora? 

Senyora  Wilmore,  Per  ara,  qu'estich  per- 

f<.ciament.  Y  vostè,  reverent? 
Daubeny.  Ah!  F.l  senyor  Viveash! 
Viveash.  (Encaixant,  rihent).  Què  tal? 

Senyora  Wilmore.  El  senyor  Viveash  sem- 
pre'l  mateix!  Ja  ho  veu!  Rènyil!,  crèguim! 

Daubeny.  Tant  si  se'n  riu  com  si  no  se'n 
riu,  senyor  Viveash;  tant  si  creu  com  si  no 
creu  en  la  nostra  religió;  siga  aquésta  per 
vostè  bona  o  dolenta,  no'm  negarà  pas  que 
la  base  y  fonament  de  tota  la  nostra  socie- 
tat... Ah!  Ya  propòsit,  senyora  Wilmore, 
moltíssimes  gràcies  per  aquell  parell  de 
guatlles  qu'ha  tingut  la  bondat  d'enviarme. 
La  meva  dóna  no  hi  veu  d'alegria.  Hem 
decidit  guardaries  pel  dinar  amb  que  íeste- 
jarèm  el  meu  ascens  a  degà.  Si  fos  tant 
amable  per  demanar  al  cuyner  la  manera  de 
guisaries! 

Senyora  Wilmore.  Amb  molt  gust.  Això 
ray!  Y  quan  eDS  deixa? 

Daubeny.  D'aquí  quinze  dies.  Y,  ja  que  par- 
lem d'això,  el  senyor  Wilmore  ja  ha  deci- 
dit la  persona  que  m'ha  de  substituir? 

Senyora  Vilmore.  Ho  havíem  mitj  pro- 
mès an  en  Linnell,  però... 

Daubeny.  Una  mitja  promesa  no  es  may  un 
compromís.  Ja  tremolo  no  més  de  pen- 
sar que  aquesta  pobra  parròquia  hagi  de 
quedar  en  mans  d'aquest  jove  tant  toçut  i 
tan  exclussivísta! 

(Entra'l  senyor  Wilmore.  Va 
vestit  de  caçador.  Es  alt,  im- 
petuós, superficial,  de  caràc- 
ter variable.  Tipu  de  l'home 
moral,  amb  tots  els  defectes 
de  la  sevi  classe.  Compareix 
pel  fons,  cansat  y  malhumo- 
rat. Entrega  l'escopeta,  el  ba- 
rret y  el  sarró  an  en  Goodyer.) 

Vilmore.  Ah!  Escolta,  Goodyer:  fés  anar 
desseguida  a  casadel  senyor  Linnell  dihent- 
li  que  l'haig  de  veure  de  precís,  ara  ma- 
teix. Apal  Depressa!  Que  vingui  dessegui- 
da! Ah!  Què  tal,  Viveash?  Com  va  aixó, 
Daubeny?...  Maleït  sigui  '1  moment  que... 
Jo  no  sé  pas  hont  anirèm  a  parar! 

Daubeuy.  Estich  segur  que  '1  nostre  bon 
amich  el  vicari  Edgard  Linnell,  ja  n'ha  fet 
alguna  altra  de  les  seves. 

Vilmore.  Y  no  s'equivoca!  Y  que  es  de  les 
més  grosses!  Què  'ls  sembla?  La  tabernota 
del  «Lleó  Blau»  s'ha  de  tirar  &  terra  per 
fer-hi  una  cerveseria  y  un  casino  d'esbarjo 
pels  obrers.  Y  el  nostre  deliciós  senyor  Lin- 
nell s'ha  convertit,  tot  de  sobte,  en  defen- 
sor del  projecte!  Què  me'n  diuhen?  Com 
que  l'idea  ha  sortit  del  seu  cap! 

Senyora  Vilmore.  El  «Lleó  Blau»  sempre 
ha  estat  un  cau  de  borratxos  i  de  gentota 
de  mal  viure.  Si  al  menos  l'hagués  volgut 
convertir  en  un  cafè  decent!  Peró  així  es 
pitjor  el  remei  que  la  malaltia! 

Vilmore.  No  veus  que  en  Pelly  ei  vol  per 
plantar-hi  una  cerveseria!  Y,  naturalment, 
no  li  convé  un  cafè  a  la  moderna  en  el 
mateix  districte,  per  la  senzilla  rahó  que  la 
competència  fóra  terrible  y  el  portaria  a  la 
completa  ruïaa  de  la  seva  indústria.  En 
Pelly  m'ha  dit,  clar  y  nèt,  que  si  no  prohi- 
beixo d'una  -  manera  terminant  que  en 
Linnell  porti  a  cap  el  seu  progecte,  farà  tot 
lo  possible  perquò  en  Lleonart  sigui  derro- 
tat en  les  vinentes  eleccions  en  el  districte 
de  Gilminster.  Què  li  sembla,  Viveash? 

Viveash.  Que  realment  es  una  temeritat 
presentar-se  per  Gilminster  sense  comptar 
amb  els  vots  den  Pelly. 

Vilmore.  Ho  veu?  Què  he  dit  jo?  Ho  veuhen 
en  quin  conflicte  'm  posa  aquest<homeoot? 
El  meu  fill  no  pot  servir  a  la  seva  pàtria, 
desde '1  Parlament,  perquè  al  meu  vicari... 
— bé:  al  meu  vicari  precisament,  no, — per- 
què al  nostre  vicari  li  ha  donat  la  gana  de 
posar  la  proa  a  l'amo  d'una,  cerveseria  que 
té  molta  influencia  política. 

(Entra  en  Goodyer,:  intro- 
duint la  senyora  Blaney,  mu- 
ller del  metge  del  poble.  Qua- 
ranta-cinc  anys.  Dòna^ambi- 
g  ja,  beata,  agre  de  naixença, 
posat  melangiós  y  resignat, 
vesteix  a  l'estil  provincià  ac- 
centuat. Les  seves  maneres, 
to  y  modo  de  pensar,  també 
molt  provincianes.) 

Goodyer  (anunciant).    La  ] senyora  Blaney. 

(Sen  va) 

Senyora  Vilmore.. Com  està? 

Senyora  Blaney  (encaixant.)  Bé,  y  vostè? 
Què  tal,  senyor  Wilmore?  Y  vostè,  senyor 
Viveash?   Ohl    El   senyor    Daubeny!  Ja 

m'ho  han  dit  a  la  rectoria  que  vostè  era 
aquí,  ja. 

Daubeny.  No  hi  deu  pas  haver  rès  de  nou, 
me  sembla. 

Senyora  Blaney.  Sí.  Encara  que  ja  fa  tres 

setmanes  que  va  succehir,  sempre  es  nou. 

Daubeny.  Que? 

Senyora  Blaney.  Lo  de  la  Sarah. 
Daubeny.  Ah!  Sí,  sí.  Té  molta  raó.  Pobra 
noyal 

Viveash.  Diuhen  que  es  una  ocya  molt  maca. 

Senyora  Blaney.  Sí,  però  molt  desgracia- 
da, pobreta!  Jo  no  sé  per  què  les  criatures 
han  d'anar  a  raure  a  mans  d'una  donota 
com  aquella!  Y  tantes  que  n'hi  ha  la  qual 
conducta  y  respectabilitat  les  fan  dignes  de 
tots  els  mèrits  devant  de  la  Providencia, 
y  aquestes  may  ne  tenen  cap! 

Daubeny.  Sí.  Realment  es  incomprensible. 

Viveash.  Però  aquesta  nova  encara  no  ha 
dit  qui  era  ell. 

Senyora  Blaney.  Sí:  ja  ho  ha  confessat  qui 
es  el  responsable. 

Vilmore.  Y  es...? 

Senyora  Blaney.  Ja'm  sab  greu  l'haver  de 
dir  que  precisament  es  un  dels  seus  arren- 
dataris-. 

Vilmore.  No  pot  ser!  Imoossible!  Després 
de  l'escarment  que  vaig  fer  l'hivern  passat 
amb  en  Pere,  estic  segur  que  cap  dels 
meus  subordinats... 

Senyora  Vilmore.  Còm  se  diu,  senyora 
Bíaney?  Còm  se  diu? 

Senyora  Blaney.  Guillem  Sheldrake. 

Senyora  Vilmore.  Sí  que  ho  sento! 

Senyora  Blaney.  Y  jo  també,  ho  pot  ben 
creure!  Un  jove  tan  formal,  tan  modós! 
Quan  passava  pel  meu  costat,  sempre  's 
treya'l  barret,  amb  aqueila  amabilitat,  amb 
aquella  senzillesa  y  amb  aquella  mitja  ria- 
lla bondadosal  ^Què  ho  deu  fer.  senyor 
Daubeny,  que  com  més  series  i  respecta- 
bles són  les  persones,  amb  més  facilitat 
cauhen  en  la  temptació,  eh? 

Daubeny.  Què  li  diré  jo,  ara?  Es  així,  des- 
graciadament. La  proporció  es  molt  més 
grossa  de  lo  què  hauria  de  ser.  (Creuha  les 
mans  damunt  del  ventre  i  dóna  voltes  amb 
els  dos  dits  grossos  de  les  mans.)  Però,  vàgi- 
ho  a  impedir! 

Senyora  Blaney.  Moltes  vegades,  meditant 
a  soles,  jo'm  pregunto:  «Si  'ls  bons  se  tornen 
dolents,  de  qui  'ns  podíem  fiar,  veyam?» 

Daubeny.  (Ensonyat,  maquinalment.)  De  qu,í 
veyam? 

Senyora  Blaney.  Y  jo  mateixa  'm  contesto: 
«De  ningú»  Veli-aquí! 

Daubeny.  Uy!  Tant  com  de  ningú...  Això 
ja  es  ésser  molt  exigent. 

Senyora  Blaney.  Y  no  se'n  pot  ser  d'exi- 
gent. Parlant  del  cas  d'en  Guillem  amb  el 
senyor  Linnell... 

Vilmore.  Amb  en  Linnell?  Però,  que  també 
ho  sab  això  en  Linnell? 

Senyora  Blaney,  Sí.  En  Guillem  li  ha  con- 
fessat tot;  y  en  Linnell  es  d'opinió  que  en 
Guillem  no  s'hi  ha  de  casar  amb  la  Sarah. 

Vilmore.  Què? 

Senyora  Blaney.  Aquesta  es  l'opinió  del 
senyor  Linnell. 

Vilmore.  La  seva  opinió?  Ho  ha  sentit,  Dau- 
beny? S'ha  íet  càrrech  de  la  manera  de 

pensar  del  seu  vicari  respecte  al  desè  ma- 
nament? L'opinió  den  Linnell!  iMakït  siga! 
Aquest  diable  de  Linnell  no  es  més  que... 

(Entra  en  Goodyer,  anun- 
ciant.) 

Goodyer.  El  senyor  Linnell!  (S'eniorna.) 

(Entra'l  reverent  Edgard  Lin- 
nell pel  fons.  Es  un  home 
pàlid,  inteligent,  viu,  però  un 
ascètich  refinat.  Uns  trenta 
anys,  donant  l'impresiò  de 
l'home  gastat  pel  molt  estudi. 
Té'ls  ulls  brillants,  enfonsats. 
Somriure  bondadós  y  sem- 
blant reposat.  Ordinàriament 
la  seva  veu  es  dolça  y  les  se- 
ves maneres  correctes.  Es 
molt  amable  y  té  un  gran 
domini  de  sí  mateix.) 

Linnell    (A  la  senyora  Vilmore.)  Senyora... 

Senyora  Vilmore.  (Donant-li  la  mà,  amb 
certa  Jredor.)  Déu  lo  guard,  senyor  Lin- 
nell. 

(En  Linnell,  després  de  salu- 
dar an'en  Daubeny  y  a  la 
senyoraBlaney,  s'acostaan'en 
Vilmore,  que,  dret,  dona 
mostres  de  gran  indignació.) 

Linnell.  Què  hi  ha  alguna  novetat,  senyor 
Vilmore? 

Vilmore.  He  sapigut  que  en  Guillem  Shel- 
drake  Ji  ha  confessat  la  seva  falta,  y  que 
vostè  li  ha  aconsellat  que  abandoni  la  seva 
pobra  víctima. 

Linnell.  No,  no  es  això.  Se  tracta  d'un  as- 
sumpte una  mica  llarg  d'explicar,  y,  la  ve- 
ritat, m'estimaria  més  que  no  i  discutíssim 
aquí. 

Vilmore,  Es  clar!  Però,  veu?,  precisament 
es  aquí,  més  que  en  cap  altre  lloch,  hont  jo'l 
vull  discutir. 

Senyora  Blaney.  Encara  que's  tracti  d'un 
assumpte  escandalós  y  desagradable,  no  per 
això  hem  de  deixar  de  complir  el  nostre 
dever. 

Linnell.  En  Guillem  està  completament 
empenedit. 

Vilmore.  Empenedit?  Mentida!  Això  es 
mentida! 

Linnell.  La  noya  era  una  quansevol,  y  va 

ser  ella  la  que'l  va  temptar. 
Daubeny.  Oh!  Oh!  Oh!  Vaja:  això  sí  que, 

francament... 

Linnell.  Eil  no  li  va  prometre  may  que  s'hi 
casaria.  Perquè  la  noja  es  d'una  classe  in- 
ferior a  la  d'ell,  per  tots  conceptes.  Inte- 
rior en  modals,  en  educació,  en  conducta, 
en  sentiments. 

Vilmore.  Això  són  exageracions  de  vostè, 
senyor  meu.  Paliatius  que  no  van  enlloch. 

Linnell.  En  Guillem  viu  amb  les  seves 
germanes.  Y  per  compassió  a  n'aquestes  bo- 
nes noyes  crech  que  es  un  dever  de  con- 
ciencía  l'evitar  que  una  taca  com  aquesta 
embruti  1  bon  nom  de  la  família. 

Senyora  Blaney.  Però,  què  n  farèm  d'a- 
questa noya? 

Linnell.  Vostè,  rès. 

Senyora  Blaney.  S'ha  de  defensar  la  part 
sagrada  del  matrimoni. 

Linnell.  Precisament  d'això  's  tractaf 
Vilmore.  Sí,  y  amb  aquest  intent  apoya 
vostè  '1  projecte  descabellat  de  convertir  el 
«Lleó  Blau»  en  un  cassino  de  trevalladors, 

que  no  serà  més  que  un  cau  de  vicis  y  de 
males  costums. 

Linnell.  Un  benefactor  anònim  ha  entregat 
eh  diners  per  la  fundació.  Y  en  lo  que  toca 
a  vicis  y  a  males  costums... 

Vilmore.  Això  ja  vindrà  després,  no  tinguèu 
por!  El  diner,  es  natural,  haurà  sortit  d'al- 
gun dels  nostres  dissidents.  No  li  sembla, 
senyor  Daubeny? 

Daubeny.  Ara  vostè,  sense  voler,  ofèn  els 
sentiments  caritatius  dels  nostres  enemichs. 

Vilmore.  Ahl  Sí,  té  rahó!  Ja  no  hi  pensava! 
Justícia  abans  que  totl  Però  lo  que  jo  li 
puch  assegurar  es  que  en  tota  la  meva  vida 
no  he  trobat  sis  enemichs  delsqu  als  un  se'n 
púgui  fiar.  Me  sembla  que  tinch  rahó. 

Linnell.  Sempre  que,  al  parlar  així,  separi 
vostè  la  religió  de  la  política. 

Senyora  Blaney.  La  religió?  Què  diu  ara? 

Linnell.  El  nostre  úuich  objecte  es  evitar  dis- 
cussions y  proporcionar  als  obrers  diver- 
sions honestes  y  cervesa  pura. 

Vilmore.  Cervesa  pura?  Permeti-m.  S'hi 
considera  pèrit  vostè  en  qüestions  de  cer- 
vesa? 

Linnell.  Jo,  no,  fill  meu.  No  n'he  begut 
may. 

Vilmore.  Aleshores,  què'n  té  que  dir  den 

Pelly? 
Linnell.  Jo?  Rès. 

Vilmore*  Còm  es  que  li  fa  tanta  oposició, 
donchs? 

Daubeny.  Permeti-m  que  li  digui,  Linnell, 
que  la  seva  actitut  y  la  manera  de  portar 
aquest  assumpte  'm  vé  molt  de  nou,  y  la 
trobo— ja  'm  dispensarà  l'expressió— d'ho- 

me  de  poch  senderi.  Recordi  s  que'l  senyor 
Pelly  es  un  dels  principals  suscriptors  de 
les  nostres  escoles,  y  si  vol  el  local... 

Vilmore.  Ademés,  contribuheix  a  que  les 
inteligencies  dels  nens  siguin  més  clares 
apagant  amb  cervesa  sana  la  set  dels  pares. 

Daubeny.  Y  ha  de  tenir  ben  present  que 
vostè  representa  l'Iglesia.  Y  que,  obrant  de 
la  manera  que  vostè  obra,  la  posa  en  cert 
antagonisme  amb  tothom. 

Linnell.  Això  no  es  pas  d'avuy,  senyor  rec- 
tor. L'Iglesia  sempre  s'hi  ha  trobat  amb 
aquests  antagonismes.  Y  s'hi  trobarà  sem- 
pre. 

Daubeny.  Fins  a  cert  punt,  sí.  Però  ha  de 
pensar  que  l'Iglesia  atravessa  uns  temps 
molt  difícils!  L'Iglesia  necessita  avuy  més 
que  may  un  home  sà,  completament  sà,  un 
veritable  apòstol  del  cristianisme. 

Linnell.  He  fet  jo  alguna  cosa  indigna  d'un 
cristià? 

Vilmore.  Ja  va  resultant  difícil  de  fixar  lo 
que  avuy  dia  es  digne  o  indigne  d'un  bon 
cristià.  Però  lo  que  no  té  dubte  es  que  un 
vicari  no  ha  de  concitar  odis  entre  'Is  feli- 
gresos. Això  may! 

Senyora  Blaney.  Els  efectes  d'aquest  mal 
exemple  poden  ser  deplorables. 

Senyora  Vilmore.  Suposo  que  no  voldrà 

pas  allunyar  el  poble  de  l'Iglesia. 
Linnell.  No,  senyora. 

Daubeny.  Donchs  ho  sembla.  Còm  es  que 
vol  encendre  la  guerra  en  un  poble  tan 
tranquil  y  tan  mansoi  com  aquest?  Eh! 
Per  què? 

Vilmore.   Això  mateix  dich  jo.  Per  què, 

veyam,  per  què?  (En  Linnell  calla.  Pausa 
llarga.)  Ho  veuhen?  No  sab  què  contestar. 
Fins  aquí  hem  arribat,  senyor  Linnell.  Si 
vol  continuar  de  vicari  al  poble,  faci-m  el 
favor  de  posar  dugués  ratlles  an  en  Pelly 
manifestant-li  que  deixarà  '1  «Lleó  Blau» 
tal  com  està.  M'entén? 
Linnell  {després  d'una  pausa).  Sí. 

Vilmore.  En  Pelly  està  molestadíssim  per 
la  seva  actitut,  y  no  té  més  remey  que  es- 
criure li,  disculpant-se. 

Linnell.  Com  ha  dit? 

Vilmore.  He  dit  «disculpant-se».  Està  ben 
entès? 

Linnell.  Prou,  prou.  Dis  cul-pant-se!  Està 
bé. 

Vilmore.  Ah!  També  'm  farà  '1  favor  de 
veure,  aquesta  nit  mateixa,  an  en  Guillem, 
per  dir-li  que  vull,  de  totes  passades,  que 
converteixi  la  Sarah  en  una  dóna  hon- 
rada. 

Linnell  {amb  calma  irònica).  Per  quin  pro- 
cediment? 

Vilmore  (furiós).  Còm  s'entén,  per  quin 
procediment?  Pel  bo,  pel  iògich,  perl'u- 
nich!  Per  l'antich  procediment  del  matri- 
moni, del  sagrat  matrimoni!  El  diumenge 
vinent  vull  que'ls  tirin  les  primeres  amones- 
tacions. 

Linnell.  Y  si  refusa?  Y  si  no's  vol  casar? 
Vilmore.  Aleshores  el  trauré  de  la  finca 
abans  de  quinze  dies. 

Linnell-  Sent  com  es  el  senyor  Viveash  l'ad- 
ministrador de  vostè,  me  sembla  que,  per 
una  comissió  com  aquesta,  ell  es  molt  més 
indicat  que  no  pas  jo. 

Vilmore.  No,  senyor.  Vull  que  hi  vagi  vostè 
com  a  representant  de  la  part  moral  de  la 
qüestió. 

Viveash.  (Que  ha  escoltat  amb  gran  atenció). 

Y  s'hi  anéssim  tots  dos?  Aixís  jo  podria, 

com  advocat,  representar  la  part  legal.  Eh? 
Vilmore-  Tot  això  m'es  indiferent.  Lo  que  jo 

vull  es  que'n  Guillem  se  casi  amb  la  Sarah. 

A  casa  meva  la  moral  es  primer  que  tot! 

(Entra  en  Goodyer  per  la  por- 
ta de  la  dreta). 

Goodyer.  El  tè  està  servit,  senyora. 

Daubeny.  (Alsantse  tot  aixerit).  Ah! 

Vilmore.  Ara  sí  que  podré  pendre'l  tè  amb  la 
conciencia  ben  neta!  Aném,  senyora  Bla- 
ney?  (Mirant  fixament  a  n  en  Linnell  al  sor- 
tir. Sèn  va  amb  la  senyora  Blaney). 

Daubeny.  (A  la  senyora  Wilmore).  Suposo 
que  hi  haurà  pastes  com  l'altre  dia,  eh? 
Eren  riquíssimes!  Ah!  (Paladejant amb  go- 
lafreria). 

Senyora  Vilmore.  Sí,  senyor  rector,  sí.  Hi 
haurà  de  tot. 

Daubeny.  L'amabilitat  de  vostès  es  exquisi- 
da. (Se}n  va). 

Senyora  Vilmore.  Que  no  vol  pendre  una 
tassa  de  tè,  senyor  Linnel!? 

Linnell.  Moltes  gràcies,  senyora.  Si  m'ho 
permet,  me  quedaré  aquí.  Haig  d'escriure 
la  carta  al  senyor  Pelly,  disculpantme. 
Comprèn?  (Amb  tota  intenció). 

Senyora  Vilmore.  Fassi,  fassi.  Vostè  ma- 
teix. Aquí  trovarà  paper,  tinta  y  ploma. 
Què  vé,  Viveash?  (Sen  va). 

Viveash.  Sí,  senyora,  sí.  Ja  vinch,  ja. 

(En  Viveash  la  segueix,  però's 
detura  en  sent  a  la  porta.  Se 
tomba,  mira  a  n'en  Linnell, 
que  s'haurà  quedat  immòvil 
al  mitj  de  la  sala,  tranquil, 
però  molt  amargat  en  el  fons. 
Se  li  acosta  y  li  dóna  un  co- 
pet  a  l'espatlla). 

Viveash.  Què  li  sabrà  greu  si  li  parlo  amb 

tota  franquesa? 
Linnell.  Al  contrari. 

Viveash.  Me  sembla  que  no  7a  pas  bé,  senyor 
Linnell.  Recordis  que  té  muller  y  dos  fills. 
Linnell.  Què  vol  dir? 

Viveash.  Vull  dir  que,  si  vostè  vol,  aquí  pot 
arribar  a  ferse  una  posició  brillant.  M'en- 
tent?  Dèixil  dormir  en  aquest  poble,  que 
viu  ensopit  y  aferrat  a  les  velles  costums! 
Dèixil  pasturar  pels  camps  de  la  nyonya  a 
n'aquest  remat  de  totxos!  Tanqui'ls  ulls, 
donguis  un  punt  a  la  boca  y  digui  de  tot 
que  sí  al  nostre  bon  amich  l'omnipotent 
senyor  Wilmore.  Crèguiml 

Linnell.  No  puch. 

Viveash.  Y  per  què? 

Linnell.  Abans  de  decidirme  a  entrar  en  el 
sacerdoci  vaig  passar  un  quan  temps  estu- 
diantme  a  mí  mateix.  Desprès  de  dubtes 
terribles  y  de  crisis  espantoses,  una  cosa 
clara,  neta  y  ferma  va  presentarse  al  devant 
meu.  Ja  no  vaig  dubtar  més;  vaig  consa- 
grarhi  la  vida.  Sentintme  apòstol  de  la  ve- 
ritat, vaig  resoldre  tenirla  per  norma  de 
tots  els  meus  actes  y  defensaria  sempre  per 
sobre  de  tot.  M'entén?  Això  vaig  pensar, 
això  vaig  decidir  y  això  es  io  que  estich 
fent. 

Viveash.  Y  seguint  aquest  camí,  ahont  vol 
anar  a  parar? 

Linnell.  (Amb  somriure  melengiós).  Sinó  al 
cel,  a  guanyarme'l  respecte  que  un  hom  se 
deu  a  sí  mateix. 

Viveash.  Donchs  a  mi'm  sembla  que  aquest 
camí  no  més  el  portarà  a  l'hospici,  Linnell. 
Crèguim!  Miri  que  jo  li  vull  bé!  Vostè  ja 
no  es  cap  noy.  Vostè  es  un  home,  y  un  ho- 
me de  gran  talent  y  de  gran  cultura.  Obri 
els  ulls  a  ia  realitat  y  a  la  rahó;  escampi 
una  mirada  al  seu  voltant  y  miri'l  mon  tal 
com  es,  el  mon  hont  vostè  ha  de  viure,  el 
mon  que'ns  ha  de  donar  el  nostre  pa  de 
cada  dia.  Miris  bé  la  societat.  Y  què  es  la 
societat?  Una  organisació  que  no  té  més  fo- 
nament que  Thipocressía.  Pensi  que'ns  pas- 
sèm  la  vida  trayentnos  els  drapets  al  sol  els 
uns  als  altres,  volent  rentar  mitj  mon  els 
de  l'altre  mitj,  y  fent  bandera  de  les  nos- 
tres passions  amb  les  misèries  dels  altres. 
Civilisació  vol  dir  corrupció.  Grati  una 
mica  l'escorxa  del  mon  civüisat  y  no  troba- 
rà més  que  misèria  moral.  (En  Linnell  fa 
un  gest  de  protesta).  No  dubti  ni  un  mo- 
ment d'aixó  que  li  dich.  Fa  trenta  anys  que 
soch  advocat.  Conech  la  vida  y  miracles  de 
totes  les  famílies  de  la  comarca.  Si's  po- 
gués alsar  el  sostre  de  cada  casa,  el  torna- 
ríem a  tapar  desseguida.  Peró,  per  què  tan- 
ta molèstia?  No  ho  hem  trobat  aixís?  Donchs 
deixemho  estar!  Això  es  un  poble  encisa- 
dor, pintoresch,  net  en  apariencia,  modest 
y  tranquil.  Què  vol  dormir?  Que  dormi!  No 
sé  per  què  l'hem  de  despertar,  si  aixís  es 
felís!  Crèguim  a  noi,  y  deixis  de  tasques  re- 
demptores. Fassi  això  que  jo  lí  dich,  y  si 
çl'acjuí  a  tres  mesos  vosíè  no  es  rector  del 

poble  y  d'aquí  a  tres  anys  degà  de  Gilmins- 
ter,  jo'm  deixo  tallar  el  coll. 

Linnell.  Gràcies,  moltes  gràcies,  senyor  Vi- 
veash.  M'estimo  més  anar  a  l'hospici. 

Viveash.  (Arronsant  les  espatlles).  Donchs,  a 
fè  de  Deu,  jo  li  asseguro  que  hi  anirà,  si 
tant  s'hi  empenya! 

Linnell  (Ràpidament).  Dispènsim.  Estich 
convensut  que'ls  seus  CGnsellsson  fills  d'un 
sencer  afecte  que  vostè  sent  per  mí.  Jo  ja 
voldria  seguirlos,  però  no  puch:  a  mí  Deu 
m'ha  fet  d'altra  manera.  {En  Viveash  li  dona 
una  mirada  de  cap  la  peus  y,  arronsant  es 
espatlles,  s'en  va.  Parlant  iot  sol,  tranquil  y 
amb  amargor).  Senyor  Pelly,  vostè  es  un 
fabricant  de  cervesa  molt  rich,  y  jo  no  soch 
més  que  un  pobre  capellà  de  poble.  Per 
això  li  haig  de  donar  tota  mena  d'explica- 
cions. Vostè  vol  el  «Lleó  Blau»  per  trèuren 
profit  propri;  jo'l  volia;  pels  meus  pobres 
obrers.  Per  això  vostè  guanya. 

(Somriu  ambamargor,  s'asseu 
vora  la  taula  y's  posa  a  escriu- 
re una  carta.  Pausa.  Entra  en 
Goodyer,  introduhint  la  Ra- 
quel, una  senyoreta  d'uns  20 
anys,  molt  maca,  però  amb 
a)re  modest  y  penós.  Vesteix 
senzillament.  Aspecte  de  re- 
culliment,  de  delicadesa,  ma- 
neres fines  y  expressió  inteli— 
gent.  Porta  un  saquet  a  la  mà 
y  un  paraygua). 

Goodyer.  La  senyora  Wilmore  a  n'aquest 

moment  està  prenent  el  tè. 
Raquel.  Aquest  dematí  li  he  escrit  una  carta 

dihentli  que  vindria  a  ferli  una  visita. 
Goodyer.  (Acostantli  una  cadira).  EI  nom  de 

vostè,  senyoreta? 


ELS  HIPOCRITAS 


31 


Raquel.  Raquel  Neve. 

Goodyer.  Li  diré  que  vostè  es  aquí. 

(Se'n  va  en  Goodyer.  Mentres 
parlava  amb  la  Raquel  haurà 
encès  'electricitat.  S'haurà 
anat  fentfosch  lentament.  El 
vespre  comensa,  entrant  per 
la  finestra  les  vermellós  de  la 
posta  de  sol.  En  Linnell  s'al- 
sa,  se  tomba  y  saluda  amb  el 
cap  a  la  Raquel.  Torna  a 
asseures  y  segueix  escrivint. 
La  Raquel  obra'l  saquet  de 
mà,  en  treu  una  carta,  hi  pas- 
sa la  vista  y  torna  a  ficaria 
dins  del  saquet). 

Raquel.  Dispènsim. 

Linnell.  (Alsantse).  Al  contrari,  senyoreta;  si 
en  alguna  cosa  la  puch  servir... 

Raquel.  Qui  sab!  Potser  sí.  Soch  mestra  de 
dibuix  y  vull  veure  a  la  senyora  Wilmore, 
oerque  com  ella  es  una  de  les  senyores  prin- 
cipals de  la  comarca... 

Linnell.  Ah!  Ja. 

Raquel.  Me  penso  que'm  podrà  recomanar. 
Creen  que  aquí  no  n'hi  hà  cap  de  mestre 
de  dibuix. 

Linnell.  Aquí  no,  però  a  Gilminster  n*hi  han 
alguns.  Què  hi  té  alguna  coneixensa  vostè 
al  poble? 

Raquel.  No.  (Bon  xich  emocionada).  Es  a  dir, 
sí.  Coneixia  una  persona  que  vivia  molt 
aprop  d'aquí. 

(Entra  en  Goodyer). 

Goodyer.  La  senyora  surt  desseguida. 

(En  Goodyer  se  n'en  torna, 
Pausa). 

Raquel.  Gràcies.  (S'assèu). 

Linnell.  Deya  que  hi  tenia  un  conegut  vostè 
per  aquí? 

Raquel.  Sí,  però  d'això  ja  fa  molt  temps. 
Què'm  podria  indicar  alguna  casa  de  dis- 
peses  de  per  aquí,  que  no  fos  gayre  cara? 
Perdònim,  si  es  molèstia. 

Linnell.  Ben  al  contrari,  senyoreta,  vaig  a 
apuntarli  un  parell  d'adresses. 

Raquel.  Moltíssimes gràcies. 

Linnell.  (Asseyenlse  per  un  moment y  escrivint 
les  adr esses).  Que  no  té  pares,  vostè? 

Raquel.  La  mare  va  morir  fa  deu  anys.  El 
pare  es  artista.  Les  coses  no  van  anar  tant 
bé  com  un  voldria,  y  com  que  l'any  passat 
va  trovaruna  bona  colocació  en  una  com- 
panyia de  ferrocarrils  del  Canadà  com  a  di- 
buixant d'indicadors  y  horaris,  ara  es  allà. 

Linnell.  Y  l'ha  deixada  a  vostè  sola,  sense  re- 
cursos? 

Raquel.  No.  Ja  veurà;  jo  me'n  havia  d'anar 

amb  ell,  però'm  vaig  voler  quedar. 
Linnell.  Amb  alguns  parents? 
Raquel.  No. 
Linnell.  Amichs? 
Raquel.  No'n  tinch  jo  d'amichs. 
Linnell.  No? 

Raquel.  No.  El  meu  pare  y  jo'ns  guanyàvem 

la  vida  anant  pels  pobles  pintant  paisatges. 

No  teníam  may  casa  enlloch. 
Linnell-  (Alsantse  y  donantli  les  adresses.) 

Aquí  té  tres  adresses  de  cases  de  dispeses. 
Raquel.  Ay,  senyor!  No's  pot  pas  pensar  lo 

que  li  agraheixo! 
Li  n  ne  i!    (Cpntemplantla  amb  simpatia).  Me 

sembla  que  v  ostè  té  alguna  pena,  senyore- 
ta. Que  potser  està  malalta? 

Raquel.  No.  Ay,  no!  Si  estich  molt  bé!  Al 
contrari. 

Linnell.  Està  bé;  senyoreta.  No  heditrès.El 
meu  nom  es  Edgard  Linnell.  Soch  el  vica- 
ri d'aquest  poble.  Si  jo  o  els  de  casa  meva 
la  podèm  servir  en  rès,  ens  esièm  al  carrer 
del  Carril,  a  la  vora  mateix  de  l'estació. 

Raquel.  Gràcies.  L'hi  estimo.  No  sab  pas  si 
la  senyora  Wilmore  té  alguna  filla,  a  la 
qual  jo  pogués  ensenyar  de  dibuix? 

Linnell.  No.  No  més  té  un  fill. 

Raquel.  Ja  deu  ésser  massa  gran,  veritat? 

Linnell.  Per  tenir  mestre  de  dibuix,  sí.  Se 
casa  el  mes  entrant. 

(Un  espasme  d'horror  fa  vi" 
brar  de  cap  a  peus  a  la  Ra- 
quel. Queda  sense  dir  rès  una 
estona,  conseguint,  amb  prou 
feynes,  dominarse.  En  Lin- 
nell va  a  la  taula.  Escriu  el 
sobre  de  la  carta  d'en  Pelly. 
La  Raquel,  tremolant  y  pali- 
díssima,  treu  la  carta  del  sa- 
quel,  s'aixeca  y  se'n  va  resolta 
cap  a  la  poita  del  fons). 

Linnell.  (Alsantse y  corrent  cap  a  n'ella,  alar- 
mat. Què  té?  què  li  passa? 

Raquel  {dominant  se ,  amb  gran  esforç).  No. 
No  es  re.  He  pensat  que  potser  ara  la  se- 
nyera Vilmore  no  estaria  per  mi  i... 

(Entra  la  senyora  Wilmore). 

Linnell  Aquí  la  tè. 

(Entra  també  en  Viveash). 

Senyora  Vilmore.  Es  vostè  la  senyoreta 
Raquel  Neve? 

Raquel.  Sí,  senyora. 

Senyora  Vílmore.  He  rebut  la  seva  carta. 
Y,  si  li  haig  de  parlar  francament,  això  de 
donar  lliçons  de  dibuix  en  aquest  poble... 
Però,  què  té?  Què  no's  troba  bé? 

Raquel.  Jo?  Sí,  senyora. 

(Haurà  tingut  un  lleuger  co- 
briment de  cor.  La  senyora 
Wilmore,  en  Linnell  y  en  Vi- 
veash  lacontemplan  amb  gran 
atenció). 

Sen>ora  Vílmore.  Deu  haver  arribat  ara 
mateix,  y  potser  fa  hores  que  no  ha  men- 
jat? 

Raquel.  Sí:  fa  hores  que  no  he  près  rès,  Deu 
ser  això. 

Senyora  Vílmore.  (tocant  un  timbre.)  Ara 
li  donaràn  alguna  cosa. 

Raquel.  Oh!  No,  senyora,  no's  molesti  per 
mi.  Si  ja'm  trobo  millori 

Senyora  Vílmore.  Però,  criatura,  si  s'està 
cayent  de  debilitat!  (Entra  en  Goodyer.) 
Acompanyi  alasenyoreta,  y  que  li  serveixin 
una  mica  de  carn  freda  y  un  té  ben  calent. 

Goodyer.  Per  aquí,  senyoreta. 

Senyora  Vílmore.  Peró,  com  es  que  ha 
vingut  an  aquest  poble  amb  l'intent  de 
donar  lliçons  de  dibuix? 

Raquel.  Varen  dir-me  que  vostè... 
Viveash.  Que  porta  cartes  de  recomenació? 

Senyora  Vílmore.  Qui  li  ha  donat  el  meu 
nom?  Bé,  bé:  ja'n  parlarèm  després.  Vagi, 
vagi  a  menjar  alguna  cosa,  y  torni  aquí. 
Veurèm  què's  pot  fer  per  vostè. 

Raquel.  Gràcies,  senyora,  (Seln  va  amb  en 
Goodyer.) 

Senyora  Vilmore.  Es  simpàtica  y  sembla 
aixerida. 

Viveash.  Una  mica  original,  per  això.  Abans 
de  fer  rès  per  ella,  me  sembla  que'ns  hau- 
ríem d'informar. 

Senyora  Vilmore.  Es  inútil:  jo  no  puch  fer 
rès  per  ella.  Li  donaré  una  lliura  esterlina 
y  que  se'n  vagi.  Anèm  a  acabar  de  pendre 
el  té? 

Viveash.  No:  ja  sab  que  may  ne  prench  més 
d'una  taça.  {En  Linnell  ha  quedat  immòviU 
pensatiu,  en  un  cantó  d'escena.  La  senyora 
Vilmore  se'l  mira,  y,  amb  la  mirada,  el  sen- 
yala a  n'en  Viveash.)  Jo'm  quedaré  aquí 
amb  el  senyor  Linnell.  {La  senyora  Vil- 
more se'n  va.  Arien  Linnell,  amb  sorna.) 
Quan  vostè  vulgui,  podèm  anar  a  adminis- 
trar an'en  Guillem,  respectivament,  la 
dosis  moral  y  legal  que  li  han  receptat. 

Linnell.  Jo  no  haig  de  dir-li  rès  més  de  lo 
que  ja  li  he  dit. 

Viveash  Si  a  vostè  li  sembla,  jo  tot  sol  m' 
encarregaré  de  que  en  Guillem  s'empassi 
aquesta  plídora  religiosa  y  jurídica.  Eh? 

(A  l'anar  a  sortir  tots  dos, 
entren  l'Helena  y  en  Lleó- 
nart,  deturant-los.) 

Helena,  Oh!  Senyor  Linnell!  (Allargant-li  la 
md.)  Còm  està? 

Linnell.  {Encaixant )  Y  vostè,  senyoreta? 
Helena.  He  tingut  noves  del  papà.  Li  vaig 

escriure  dihent-li  quevull  que  vostè'm  casi. 
Linnell.  Amb  moltíssim  gust,  si  aquesta  es 

també  la  voluntat  del  senyor  Vilmore. 
Lleonart.  Ja  ho  creen,  senyor  Linnell!  No 

caldria  si  nó!  Vostè  sempre  tant  amable! 

Viveash.  Aném  Linnell? 

Linnell.  Aném. 

(Saludan.  Se'n  van  en  Lin- 
nell y  en  Viveash.) 

Lleonart.  Me  sembla  que'l  senyor  Dau- 
beny  hi  farà  mala  carota,  quan  s'enteri. 

Helena.  No  m'agradaria  que'm  casés  el  se- 
nyor Daubeny,  francament.  (  Va  al  piano  y 
toca,  durant  l'escena  alguns  fragments, 
sense  fixar-shi).  Ah!  Noi  Rebre  la  bene- 
dicció nupcial  d'aquelles  mans  tant  grosso- 
tes...  Tindria  un  no  sé  què  de  profà,  no 
t'ho  sembla? 

Lleonart.  No.  El  senyor  Daubeny  es  un 
capellà  exemplar. 

Helena.  Ja  n'he  parlat  amb  la  teva  mamà  del 
nostre  casament. 

Lleonart,  Ah!  Sí? 

Helena.  Me  sembla  que  la  teva  mamà  té 
sobre  aquest  punt  unes  idees  ben  diferen- 
tes  de  les  meves. 

Lleonart.  Per  què? 

Helena  (alçant-se  del  piano).  Potser  el  papà 
va  equivocar-se  educant-me  amb  idees 
tan  puritanes.  M'hauria  d'havèr  fet  viure 
més  en  societat.  La  veritat  es  que  a  mi  no 
m'ha  agradat  rnay.  Sempre  he  disfrutat 
vivint  lluny  del  gran  món.  Me  sembla  que 
si  tu  i  jo  poguéssim  viure  aquí  sempre,  ens 
cuydaríem  de  la  nostra  bona  gent  y  restau- 
raríem a  poch  a  poch  l'antiga  iglesia. 

Lleonart.  Y  per  què  no  ha  de  ser  així? 

Helena.  Aquesta  fóra  la  meva  vida  ideal! 
Però,  vols  dir  que  a  tu  t'agradaria? 

Lleonart.  No  desitjas  que  jo  surti  dipu- 
tat? 

Helena.  Això  vol  dir  viure  a  Londres,  y  viu- 
re a  Londres  es  imposarse  quasi  l'obligació 

de  viure  en  societat.  Y  viure  en  societat  es 
fer  sempre  allò  que  volen  els  altres.  Desde 
qu'he  tingut  aquesta  conversa  amb  la  teva 
mamà,  qu'he  comensat  a  odiar  la  vida. 

Lleonart.  Però,  què  l'ha  dit  la  mamà? 

Helena.  Hem  parlat  de  tu. 

Lleonart.  Espero  que  no't  deu  haver  parlat 
malament  de  mi,  eh? 

Helena.  De  lo  que  m'ha  dit,  no.  Ara,  de  lo 
que  s'ha  callat,  potser  sí. 

Lleonart.  Com  a  bona  mare  qu'es,  me  deu 
haver  alabat. 

Helena.  Això  m'ha  semblat,  que  t'alabava 
molt.  Predsament  això  es  lo  que  m'ha  fet 
pensar  que,  si  tant  y  tant  t'alabava,  era 

?ue...  Però,  jo  t'estimo  tantl  Tu  ja  ho  sabs! 
o  may  t'he  amagat  res:  ni  de  la  meva  ma- 
nera d'ésser,  ni  de  la  meva  vida;  soch  tal 
com  me  veus.  Però,  en  cambi,  tu... 
Lleonart.  Què  dubtes  de  mí,  potser? 

Helena.  No  dubto.  (Apassionadament).  T'es- 
timo massa  per  dubtar  de  tu.  Però  vull 
que'm  juris  que  cap  altra  dóna  ha  d'inter- 
posarse  may  entre  tu  y  jo.  (Ell  tracta  de 
besaria,  però  ella  li  fuig.  Desde  lluny:)  N  o 
vols  jurarho?  (Pausa).  Què  vens  a  pendre'l 
íè?  (Amb  fredor). 

Lleonart.  Sí.  Dèixam  dir  dugués  paraules  al 
criat.  Vinch  desseguida. 

(L'Helena  se'n  và.  Ell  queda 
un  moment  tot  sol,  vivament 
contrariat  y  trist.  Se'n  và  cap 
al  fons,  peró  en  arribant  a  la 
porta  's  troba  amb  la  Raquel, 
qu'entra). 

i 

Lleonart.  Raquel! 
Raquel.  Lleonart! 

Lleonart.  Déu  meu!  Tu  aquí? 
Raquel.  Perdónam.  M'he  vist  obligada  a  ve- 
nir... 

Lleonart.  Pst!  Calla.  Cóm  es  que  no  te'n  vas 

anar  amb  el  teu  pare? 
Raquel.  No  vaig  gosar... 
Lleonart.  Que  no  vas  gosar? 
Raquel.  No  ho  endevines?  No  ho  endevines? 
Lleonart.  Raquel! 

Raquel.  Acsbo  de  saber  que't  cases.  Això  no 

es  veritat!  Éh  que  no? 
Lleonart.  Sí.  (Amb  desesperació).  Ja't  vaig 

dir  qu'era  impossible  que  la  nostra  amistat 

continués! 

Raquel.  (Amb  amargor).  La  nostra  amistat? 

Lleonart.  Se  va  acabar  y  ens  vàrem  despedir 
per  sempre! 

Raquel.  Però'm  vas  prometre  que'ns  torna- 
riam  a  veure  quan  jo  tornés  a  Inglaterra. 

Lleonart.  Còm  es  que  no  te'n  vas  anar  amb 
el  teu  pare?  Ja  sabs  que  era  lo  convingut! 

Raquel.  El  vapor  va  trigar  a  sortir.  Vaig  co- 
mensar  a  reflexionar,  vaig  comensar  a  te- 
nir pór...  Vaig  volerme  quedar  fins  a  estar 
segura  que...  Y  ara  n'estich  segura,  Lleo- 
nart! 

Lleonart.  Però,  quan  ens  vam  despedir,  ara 
fa  tres  mesos,  no  hi  devia  haver  pas  rès, 
perquè... 

Raquel.  Aleshores,  no.  He  passat  días  horri- 
bles, Lleonart!  Eh  que  sí,  que't  casaràs  amb 
mi,  com  me  vas  prometre? 

Lleonart.  Aleshores  era  lliure;  ara  no  ho 
soch. 

Raquel.  May  m'ho  havías  dit. 

Lleonart.  La  darrera  vegada  que'ns  vàrem 
veure  encara  ho  era. 

Raquel.  Però  ja  sabías  qu'estavas  a  punt  de 
compromètret!  Això  no  més  ho  has  fet  per 
fugir  de  mí,  no  es  veritat?  Ara  ja  no't  re- 
cordas  de  lo  què'm  vas  prometre,  eh?  Vas 
enganyarme  cobardament!  Tot  allò  que'm 
deyes  era  mentida!  Tot! 

Lleonart.  No,  no  t'enganyava,  Raquel!  T'ho 
juro!  T'estimava  molt!  Però  molt!  Y  enca- 
ra t'estimol  Però,  ara  com  ara,  es  impossi- 
ble tot!  Ja  ho  veus.  Si'ns  volèm  veure,  hau- 
rà d'ésser  d'amagat  de  tothom.  (Ella  cau 
rendida  en  una  cadira,  plorant  amb  desespe- 
ració. Pausa).  Però,  per  què  has  vingut? 
Per  què  no  m'escrivias? 

Raquel.  Com  que'm  pensava  que  no  eres 
aquí,  vaig  tenir  pór  que  no  obrissin  la  car- 
ta. Però  aquest  dematí  he  escrit... 

(Obra'i  saquet  y  treu  la  carta, 
ensenyantla  a  n'en  Lleonart). 

Lleonart.  Ahónt  vius? 

Raquel.  Fins  ahir,  a  casa  d'uns  parents.  He 
vingut  també  aquí  pensant  trobar  algunes 
llissons  de  dibuix.  Si  la  teva  mamà'm  vol- 
gués protegir  una  mica...  Perquè,  o  sinó, 
jo  no  sé  pas  què  faré. 

Lleonart.  (Amb  intenció).  Per  ara  no  hi  hà 

pór  de  res,  eh? 

Raquel.  No,  per  ara  no;  fins  a  la  primavera. 

Lleonart.  Aixís,  tenim  temps. 

Raquel.  Sí,  però  hi  serèm  que  no'ns  en  ado- 
naré m.  Y  aleshores,  què  faré  jo,  pobre  de 
mí?  (Plorosa).  No  puch,  no  puch,  això  es 
horrible! 

Lleonart.  Raquel!  Per  l'amor  de  Deu!  No't 
posis  aixís!  Pot  venir  algú,  Raquel! 

(S'hi  acosta,  i'aconsola  cari- 
nyosament,  quan,  de  cop, 
s'obra  la  porta  y  entra  la  se- 
nyora Wilmore,  adonantse  de 
tot). 

Senyora  Vilmore.  Lleonart!  Que  la  conei- 
xes a  n'aquesta  noya? 

Lleonart.  (Aclaparat).  Jo?  Sí! 

Senyora  Vilmore.  (Furiosa).  Y  permets  que 
vingui  a  casa  nostra? 

Lleonart.  (Esclatant).  Mamà!  Jo  m'he  portat 
amb  aquesta  pobra  noya  com  un  home  sen- 
se cor! 

Senyora  Vilmore.  Prou,  Lleonart!  Ara  no 
se'n  parla  d'això!  (A  la  Raquel).  Fassim  el 
favor  de  sortir  immediatament  d'aquesta 
casa! 

Lleonart.  Mamà!  Aquesta  noya  no  es  lo  que 
tu't  penses!  La  seva  única  falta  ha  sigut 
fiarse  de  mí.  Li  vaig  prometre  lo  que  no 
he  complert.  L'hem  de  protegir,  ho  sents? 

Senyora  Vilmore.  Ja  la  protegirèm.  (A  la 
Raquel).  Ara  lo  que  ha  de  fer  es  anàrsen 
desseguída:  hem  d'evitar  l'escàndol.  (Anant 
cap  a  la  porta.) 

Lleonart.  Mamà!  Pensa  que  no  es  a  n'ella 
sola  a  qui  tu  treus  d'aquesta  casa!  (La  se- 
nyora Wilmore  dóna  una  mirada  terrible  al 
seu  fill,  com  pressentint  ló  què  vol  dir).  Pensa 
que  també'n  treus  un  altre! 

Senyora  Vilmore.  dGòm? 

Lleonart.  El  nostre  fill! 

Senyora  Vilmore.  (Furiosa,  a  la  Raquel). 

Es  veritat  això? 
Raquel.  Sí,  senyora;  però  no  tingui  pòr,  no 

succehirà;  abans  me  mataré. 
Senyora  Vilmore.  (Dominant  la  situació  en 

un  moment).  Pst!  Silencií  Vostè  queda  des- 
de  ara  baix  la  meva  protecció.  No  tingui 
pór  de  rès.  Veyarn.  (Mirant  el  seu  rellotge). 
Té'l  temps  just  per  pendre'l  tren  de  les  sis 
quinze,  per  Gilminster.  Vagi  a  l'hotel  Re- 
gina. Allà  hi  passarà  la  nit.  Demà  al  demà- 
tí  la  vindré  a  veure  y  mirarèm  d'arreglar 
tot  això.  Ara,  vàgissen. 

Raquel.  Desseguida;  però,  y  en  Lleonart? 

Senyora  Vilmore.  (Ràpidament).  Sobre  tot, 
que'l  nom  del  meu  fill  no  hi  soni  per  rès 
en  tot  aquest  assumpte,  Promètimho! 

Raquel.  Li  prometo. 

Senyora  Vilmore-  Y  no  s'oblidi  que,  si 
cumpleix  la  paraula,  tindrà  la  meva  pro- 
tecció. M'ha  ben  entès? 

Raquel.  Sí.  L'estimo  massa  per  no  fer  tot  lo 
que  vostè  vulgui! 

Senyora  Vilmore.  (Enguniosa).  No's  pot 
perdre  temps! 

Raquel.  Adéu,  Lleonart!  Oh!  No  puch  més! 
No  puch!  (Arrencant  un  gran  plor). 

Senyora  Vilmore.  Per  l'amor  de  Deu!  Rèi 
d'escenes  violentes  aquí.  Vàgissen!  Demà 
ja'ns  veurèm. 

(La  Raquel  s'haurà  alsat  y's 
dirigeix  cap  a  la  porta). 

Lleonart.  Me  perdones,  Raquel?  Ella.  desde 
lluny,  li  Ja  que  sí  amb  el  cap).  Oh!  Mamà! 
Jo  no  puch  consentir  que  la  Raquel  se'n 
vagi  aixís  de  casa  meva! 

(Fà  un  moviment  per  còrrehi) 

Senyora  Vilmore.  (Interposantse,  imperio- 
sament)  Lleonart!  Recòrdat  que  soch  la 
teva  mare  y'l  respecte  que'm  déus  tant  a 
mí  com  als  altres!  Dèixam  salvarte  de  les 
conseqüències  de  les  teves  bogeries,  si  puch 

(Toca'l  timbre). 

(Entren  en  Viveash  y  en  Lin- 

nell,  venint  de  fora). 

Viveash.  Què  li  passa?  Encara  estàn  amb 
això? 

Senyora  Vilmore.  No.  Rès  de  particular. 

Viveash.  Millor.  Ja  tenim  arreglat  el  casa- 
ment de  la  Sarah  amb  en  Guillèm. 

Senyora  Vilmore.  Ah,  si?  Que  me'n  alegro! 
De  manera  que  ja  es  assumpte  completa- 
ment acabat  y  resolt?  Molt  bé! 

(Entra  en  Goodyer  pel  fons  y 
la  senyora  Blaney  per  una  la- 
teral). 

Senyora  Vilmore.  Goodyer,  acompanyi  a 
aquesta  senyoreta  fins  a  l'estació. 

Goodyer.  Molt  bé  diu,  senyora. 

Senyora  Vilmore.  (A  la  Raquel).  A  l'hotel 
Regina  hi  estarà  molt  bé.  Es  molt  confor- 
table. Fins  a  demà,  eh? 

(Li  allarga  la  mà.  Encaixen). 

Raquel.  Fins  a  demà,  senyora. 

(Va  per  sortir). 

Linnell.  (Al  passar  la  Raquel  per  aprop  d'ell 
diu):  Bona  sort,  senyoreta,  y  que  descansi. 

Raquel.  Gràcies.  Passihobé. 

(Encaixen.  Se'n  va  amb  el  cap 
baix,  seguida  d'en  Goodyer). 

Viveash.  De  manera  que  vostè's  queda  amb 
aquesta  senyoreta? 

Senyora  Vilmore.  Oh!  No!  Com  que  demà 
haig  d'anar  a  Gilminster  a  comprar  alguna 
cosa,  li  he  promès  que  l'aniria  a  veure  per 
donarli  alguna  recomanació.  Rès  més. 

Víveash.  Vagi  amb  molt  compte  amb  aques- 
ta noya.  A  mí  m'ha  cridat  molt  l'atenció... 

Senyora  Vilmore.  Què? 

Víveash.  ...que  sempre  evitava  de  mirarme 
fit  a  fit.  He  observat  que  quan  un  hom 
mira  fixament  durant  una  bona  estona  a 
una  persona,  un  s'adona  de  moltes  coses. 
Sobre  tot  quan  se  tracta  de  mestres  de  di- 
buix o  de  piano  y  d'institutrius  joves  y  ma- 
ques. Es  un  sistema  que  no  falla,  crèguim! 
Si  no  li  sostenen  la  mirada,  y's  tornen  ver- 
melles y  abaixen  el  cap...  Penjada!  Ja  no 
vull  saber  rès  més. 

(Entra  en  Daubeny  seguit  d' 
en  Wilmore). 

Daubeny,  (A  la  senyora  Vilmore).  Què  s'ha 
recordat  de  demanar  al  cuyner  la  manera 
de  guisar  les  guatlles? 

Senyora  Vilmore.  Aquí  ho  té  escrit. 

(Li  dóna  un  paper). 

Daubeny.  Ah!  Ja,  ja!  Moltes  gràcies! 

(L'agafa,  s'assèu,  se  posa  les 
ulleres  y  llegeix  amb  gran  sa- 
tisfacció). 

Vilmore.  (A  n'en  Linnell  y  en  Viveash).  Què 
diu  en  Guillém? 

Viveash.  Tot  està  arreglat.  Diumenge  van  les 
primeres  amonestacions. 

Vilmore.  Ah!  Això  ja  es  un  bon  xich  satisfac- 
tori! 

(Plega  amb  tot  mirament  el 
paper  y  se'l  fica  a  la  butxaca). 

Vilmore  Aixís,  donchs,  Linnell,  diumenge 
vinent  ja  té  assumpte  per  sermó.  Pot  par- 
lar d  aquest  casament. 

Linnell.  Què? 

Vilmore.  No  li  sembla,  Daubeny? 
Daubeny.  Ja  ho  crech!  Es  molt  bona  idea! 
Vilmore.  Ara,  si'l  vol  fer  vostè,  com  a  rec- 
tor... 

Daubeny,  No.  M'estimo  més  que'l  íassi  en 
Linnell. 

Senyora  Blaney.  Ja  es  hora  de  que  s'incul- 
quin ideas  de  moralitat  entre'ls  joves  amb 
exemples  pràctichs. 

Vilmore.  Aixís,  quedèm  en  que  vostè,  Lin- 
nell, s'encarregarà  de  dir  a  n'en  Guillèm  y 
a  la  Sarah  que  no  faltin,  ni  ells  ni  les  seves 
famílies,  diumenge  al  dematí  a  Tiglesia,  eh? 

Linnell.  Què  diu,  ara?  Vostè  vol  que  amb  el 

sermó  avergonyeixi,  en  públich,  a  n'aquet 
parell  de  desgraciats?  Ah!  No!  Això  may! 
Això  no  m'ho  demani,  perquè  jo  no  ho 
puch  fer  això! 

Vilmore.  (Encarantse  amb  en  Ltnnell,  furiós). 
Donchs,  jo  no  sols  li  demano,  sinó  que  li 
exigeixo!  Diu  vostè  que  son  desgraciats?  Y 
que  no  la  mereixen  la  desgracia  com  a  càs- 
tich,  per  ventura?  L'avergonyirlos  en  plena 
iglesia,  al  devant  de  tot  el  poble,  es  un  bon 
exemple.  Y  espero  que  aixís  ho  farà  vostè, 
y  que  en  aquells  moments  representarà  la 
meva  actitut  en  aquest  assumpte,  inspirada 
exclussivament  en  l'interès  paternal  que  jo 
sento  Der  tots  els  meus  arrendataris  de  te- 
rres. (Donant  un  cop  de  puny  al  demunt  de 
la  taula).  Y  també  espero  que'ls  farà  com- 
pendre  que,  en  aquets  casos,  les  meves  ideas 
son  ben  clares:  en  els  meus  dominis  no  vull 
que  s'hi  jugui  amb  la  moral!  M'entén? 
Aquest  es  el  meu  únich  punt  de  vista.  Aquí 
l'home  que's  permet  seduhir  a  una  noya, 
sigui  de  la  condició  que's  vulgui,  no  té  més 
que  un  remey:  el  matrimoni.  (Moviment  de 

la  senyora  Wilmore  y  dlen  Lleonart).  Està 
ben  entès,  senyor  Linnell? 
Linnell.  Sí,  sí,  senyor  Wilmore:  perfecta- 
ment entès! 

(En  Wilmore  justifica  la  seva 
actitut  amb  gestes  y  movi- 
ments. En  Daubeny,  en  Vi- 
veash  y  la  senyora  Blaney  li 
donan  la  rahó.  L'engunia  y 
l'ira  de  la  senyora  Wilmore 
no  té  límits,  però  consegueix 
dominarse  y  calla.  En  Lleo- 
nart queda  aclaparat.  En  Lin- 
nell, al  mitg  de  l'escena,  sol, 
serè,  confiat,  resolt). 


TELÓ 


ACTE  SEGÓN 

Saleta  a  casa  del  reverent  Edgard  Linnell.  Habita- 
ció amoblada  amb  senzillesa,  en  una  vella  casa  de 
lloguer.  A.  l'esquerra,  balcó  que  dóna  al  carrer.  A  la 
dreta,  xemeneya  encesa.  Al  fens,  dreta,  porta  que 
dóna  a  una  escala,  que  se  suposa  mena  a  les  habita- 
cions del  pis  superior.  D'aquesta  escala  se'n  veuhen 
els  primers  graons.  Al  fons  també,  però  més  cap  a 
l'esquerra,  una  porta  que  dóna  a  un  passadís,  y  a 
l'altra  banda  del  passadís  un'altra  porta  que  dóna  a 
l'escriptori  del  senyor  Linnell.  Quan  les  dugués  por- 
tes son  obertes,  com  que's  corresponen  per  visual, 
se  veu  l'interior  de  l'escriptori.  Aprop  de  la  porta  del 
fons,  una  finestra  amb  cortinetes  vermelles  reculli- 
des,  deixant  veure,  a  través  dels  vidres,  el  passadís 
que  va  a  la  porta  del  carrer,  dèbilment  iluminat  per 
un  llum  de  petroli  penjat  a  la  paret.  Un  sillò  aprop 
de  la  xemeneya.  Al  devant,  una  taula.  Un'altra  tau- 
la a  l'esquerra  y  algunes  cadires  al  voltant.  Quadros 
senzills  a  les  parets,  estampes,  etc.  Mobiliari  modes- 
tíssim,  però  no  lleig.  L'aspecte  general  de  l'habita- 
c  ó  revela  pobresa,  però  de  cap  de  les  maneres  mal 
gust.  Són  les  vuyt  del  vespre  del  mateix  dia  de  Tacte 
anterior.  Iluminen  l'escena  dos  quínqués  de  petroli 
amb  pantalles  vermelles,  colocats,  l'un  demunt  de 
la  xemeneya  y  l'altre  en  una  de  les  taules  Demunt 
de  la  taula  de  l'esquerra  hi  haurà  una  manta  de 
viatge,  el  paraygua  y'l  saqutt  de  mà  que  la  Raquel 
portava  en  l'acte  anterior.  Al  alsarse'l  teló,  la  Patty 
fa  entrar  a  la  senyora  blaney.  La  Patty  es  la  serventa 
del  senyor  Linnell.  Es  una  noya  de  montanya,  néta, 
aixerida,  portant  el  vestit  propri  de  les  pageses. 

Senyora  Blaney.  Que  encara  es  aquí'l  meu 
marit? 

Patty.  Sí,  senyora.  Es  a  l'escriptori,  amb  el 
senyor  y  la  senyora.  Estàn  envenant  el  pen 
an  aquesta  pobra  senyoreta.  (Pausa.) 

Senyora  Blaney.  (Anant  fins  a  la  porta  del 
passadiç  y  parant  l'orella.)  Còm  ha  estat, 
això? 

Patty,  Diu  que  baixant  l'escala  de  l'estació 
ha  relliscat  y  s'ha  torçat  el  peu,  de  manera 
que  no  pot  caminar. 

Senyora  Blaney.  Y  còm  ha  vingut  a  parar 
aquí? 

Patty.  Ja  veurà:  la  senyora  se'n  anava  també 
a  Gilminster,  y  tot  baixant  l'escala  de  l'es- 
tació ha  vist  caure  a  la  senyoreta  de  que  li 
parlo.  Gom  que  l'estació  es  tant  aprop  de 
casa,  l'han  portada  aquí  en  el  carret  del 
senyor  Perry. 

Senyora  Blaney.  (Escoltant  altre  cop.)  Sento 
la  veu  del  senyor  Linnell.  Ara  parla'l  meu 
marit.  Peròno  puch entendreloquediuhen. 

Patty.  Ja'n  fà  de  ràbia,  ja,  quan  una  no  pot 
entrendre'l  que  diuhen,  oi? 

Senyora  Blaney.  (Acostant-se  capa  la  taula, 
y,  adonant-se  de  la  manta,  del  paraygua  y 
del  saquet  de  mà,  tajanejant-fho  tot.)  Això 
deu  ser  d'aquesta  senyoreta,  eh? 

Patty.  Sí,  senyora. 

Senyora  Blaney.  Que  es  extrany!  Aquesta 
manta  més  aviat  sembla  d'home  que  de 
dóna. 

Patty.  Té  rahó,  senyora:  aquesta  manta  deu 
ser  d'home. 

Senyora  Blaney.  Y  el  paraygua  es  ben  mo- 
dest, eh? 

Patty.  (Examinant- tho.)  Y  tal!  No  deu  valer 
més  que  set  xelins,  si'ls  val! 

Senyora  Blaney.  (Agafant  el  saquet  y  con- 
templant les  inicials.)  R.  N...  Suposo  que 

deu  ser  la  mestra  de  dibuix  que  hi  havia 
a  casa  de  la  senyora  Vilmore  {Obra'l  sa- 
queí,  tafaneja  lo  que  hi  hd  a  dintre,  y  diu 
ràpidament.)  Patty:  digui  al  meu  marit  que 
l'estich  esperant,  que  ja  es  hora  de  sopar, 
Patty-  Molt  bé  diu,  senyora. 

(Se'n  và,  atravessa'l  passadiç 
y  se  la  veu  entrar  a  l'escripto- 
ri. Així  que  ha  desaparegut, 
la  senyora  Blaney  treu  una 
carta  de  dins  del  saquet;  dub- 
ta un  moment  si  l'obrirà  o 
no,  la  torna  a  ficar  al  saquet, 
y  després,  repensànt-se,  la 
torna  a  treure,  l'obra  y  la  lle- 
geix en  veu  alta.) 

Senyora  Blaney.  «Dimecres,  al  dematí...» 
{Deixa  de  llegir,  y  diu  per  sí  mateixa.)  Es 
a  dir,  avuy.  {Escampa  una  mirada  de  des- 
confiança al  seu  voltant  y  segueix  llegint  en 
alta  veu.)  «Soch  a  Weybury.  T'haig  de 
veure  de  precís.» 

(En  aquest  moment  la  porta 
de  Pescrip'ori  s'obra  y  apareix 
el  doctor  Blaney  parlant  amb 
els  de  dintre.  Es  un  home 
alt,  de  mitja  edat,  que  parla 
y  gesticula  amb  exageració. 
La  senyora  Blaney  fica  des- 
seguida  la  carta  en  el  saquet, 
lo  deixa  obert  damunt  de  la 
taula,  y  se  n'aparta.) 

Blaney.  {Desde  la  porta  de  l  escriptori.)  So- 
bre tot  descans  absolut  del  peu.  Que  no's 
mogui  del  sofà.  Gap  excitació,  repòs  abso- 
lut. Bona  nit.  (Avança  y  entra  en  escena, 
seguit  del  senyor  y  la  senyora  Linnell,  que 
encara  va  vestida  de  carrer.)  No  es  més  que 
una  torta  de  peu.  No  es  cosa  alarmant  ni 
que  m'inspiri  cap  pór.  Hi  hà  una  mica  de 


4 


50 


HENUY  ARTHÜR  JONES 


temperatura,  que  podria  degenerar  en  fe- 
bre, tenint  en  compte  l'estat  d'excitació  en 
que's  troba  aquesta  senyoreta.  M'ha  dit 
que  a  Londres  vivia  amb  uns  seus  cosins. 
Me  sembla  que  fóra  prudent  fer-la  anar 
cap  allà  lo  més  aviat  que's  pugui. 

Linnell.  Avuy  es  impossible:  ja  no  hi  hà  tren. 

Y,  ademés,  havent-hi  temperatura,  podria 
ser  perillós. 

Blaney.  Ah!  Es  clar!  Baix  aquest  punt  de 
vista,  val  més  que  no's  mogui. 

Senyora  Blaney.  Però,  qui  es  aquesta  noya? 
Què  hi  hà  vingut  a  fer  a  Weybury? 

Senyora  Linnell.  Té  un  ayre  tot  senyoret. 

Senyora  Blaney.  No  se'n  fihi  de  l'ayre  de 
les  persones.  N'hi  hà  tantes  menes  de 
senyoretes,  avui  en  dial  A  mi'm  sembla 
que  tenint,  com  tenen  vostès,  dugués  cria- 
tures tant  propenses  a  agafar  qualsevol  mal 
ayre,  no  han  d'esperar  que  aquesta  noya 
tingui  una  febra  infecciosa,  d'aquelles  que 
s'encomanan.  Han  de  procurar  que  se'n 
vagi  com  més  aviat  millor,  crèguin-me. 

Senyora  Linnell.  El  seu  equipatge  ja  estava 
facturat  per  Gilminster.  (A  nen  Linnell.) 
Aviso  un  cotxe  per  demà  al  dematí  y  me  V 
emporto.  Què't  sembla? 

Linnell.  Y  quan  siguis  a  Gilminster,  què'n 
faràs  d'aquesta  senyoreta? 

Senyora  Linnell.  L'acompanyaré  al  millor 
hotel.  Hi  estarà  molt  més  bé  que  no  pas 
aquí.  Perquè  aquí  haurà  de  pagar  un  bon 
compte  de  metge,  y  com  que  no  té  medis... 

Blaney.  Es  clar,  no'm  sembla  mal  pensat. 

Linnell.  Per  ara  ja  està  bé  aquí. 

Blaney.  Així,  s'haurà  d'anar  a  cal  apotecari 
per  un  calmant  y  unes  fregues  pel  peu. 
Com  a  aliment  pendrà  una  mica  de  sèmola, 
rès  de  carn,  rès  d'estimulants.  Y  per  beure, 
llet  y  carbònica.  Sobre  tot,  cap  excitació. 
Repòs  absolut.  Naturalment,  si  la  tempe- 
ratura pugés...  Però'm  sembla  que  no.  (A 
rien  Linneli)  Bona  nit.  (A  la  senyora  Ltn- 
nell.)  Bona  nit,  senyora  Linneli.  Anèm, 
Matilde? 

(Se'n  và  cap  al  fons,  seguit 
d'en  Linneli.  Per  la  finestra 
se'ls  veu  passar.) 

Senyora  Blaney.  (Amb  tajanería.)  Ahont 
el  té  l'equipatge? 

Senyora  Linneli.  A  l'estació. 

Senyora  Blaney.  Que'n  porta  gaire? 

Senyora  Linneli.  Un  bagul. 

Senyora  Blaney.  Jo'l  faria  portar  aquí  y  V 
obriria. 

Senyora  Linneli.  Impossible! 

Blaney.  (Desde'l  passadiç.)  Apa,  Matilde! 

Senyora  Blaney. Ja  vinch.  Tornaré  després 
de  sopar,  per  veure  si  hi  hà  rès  de  nou. 

(Se'n  và.  Se  la  veu  passar  per 
la  finestra  del  passadiç,  amb 
en  Linneli  y  el  doctor.  La 
senyora  Linneli  examina  les 
inicials  del  saquetde  mà.  Un 
moment  després  entra  en 
Linneli.) 

Linneli.  (Distretament.)  Així,  no  deuràs  anar 
a  plaça,  a?uy? 

Senyora  Linneli.  Sí:  avuy  el  mercat  es 
obert  fins  molt  tard,  y  com  més  tard  es, 

més  barato's  compra.  S'ha  d'estalviar,  quan 
se  té  un  marit  tant  extravagant  com  tu. 

Linnell.  Extravagant?  En  quin  sentit? 

Senyora  Linnell.  En  el  sentit  de  les  teves 
idees  sobre  lo  que  es  de  dret  y  lo  que  và  de 
tort.  Són  molt  cares,  noy,  aquestes  idees 
per  Ja  nostra  posició!  Amb  cent  vint  lliures 
a  l'any  no'ls  podèm  sostenir  aquets  luxós! 

Linnell.  Tinguin-se'ls  diners  que's  tinguin, 
lo  just  es  sempre  just. 

Senyora  Linnell.  No  es  just,  perquè  qui 
ho  paga  són  els  nostres  pobres  fills. 

Linnell.  (Acaronant- la.)  Com  es  que  parlas 

com  una  dóna  sense  cervell? 

Senyora  Linnell.  (Separant  se'n)  Parlo  com 
ha  de  parlar  una  bona  mare  y  una  bona 
esposa.  No  hi  hà  en  tot  el  poble,  ni  entre 
les  més  pobres,  cap  casa  tant  miserable 
com  la  nostra,  Edgard.  Com  es  que  no  fas 
lo  que  vol  el  senyor  Wilmore? 

Linnell.  Què  vols  dir? 

Senyora  Linnell.  Vull  dir  que  l'estudihis, 
que  mirís  de  complàure-1  en  tot,  que't  fas- 
sis  amich  seu,  y  tindràs  un  pervindre  bri- 
llant. Ho  sents?  Y  ara't  deixo.  Pensa  en  lo 
que  acabo  de  dir-te.  Rumía-t'ho.  Pensa  en 
els  nostres  fills. 

Linnell.  Humillar-me  devant  de  la  seva  vo- 
luntat? Això  may!  Ni  puch,  ni  vull! 

Senyora  Linnell.  Sí  que  pots,  sí.  Es  l'únich 
camí  que  tens,  si  vols  ser  rector  del  poble. 

(Se'n  và.  En  Linnell  queda 
pensatiu  y  aclaparat.  Després 
va  cap  al  passadiç,  se  treu  V 
americana  negra  que  porta  y 

la  penja;  ne  treu  del  penja- 
rrobes  una  altra  de  molt  usa- 
da y  se  la  posa.  Entra  la  Patty 
venint  de  l'escriptori.) 

Patty.  Aquella  senyoreta  demana  la  seva 
manta  y  tot  lo  altre. 

Linnell.  Que  ja  ha  portat  aquella  carta  al 
senyor  Wilmore? 

Patty.  Sí,  senyor.  Ell  mateix  m'ha  obert  la 
porta,  l'ha  presa,  l'ha  oberta  y  l'ha  llegida. 

Linnell.  Y  què  ha  dit? 

Patty-  S'ha  tornat  vermell  com  un  pebrot  y 
ha  dit:  «Digui  al  senyor  Linnell  que  jo 
mateix  hi  aniré  en  havent  sopat».  Y  m'ha 
tirat  la  porta  per  la  cara  com  si  fós  l'amo 
del  món. 

Linnell.  Està  bé,  Patty. 

(Và  per  asseure-s  a  la  vora 
del  toch.  La  Patty  agafa  la 
manta,  el  paraygua  y  el  sa- 
quet  de  mà,  y  s'ho  emporta 
tot  en  un  braçat.  Com  quetl 
saquet  ha  quedat  obert,  cau 
la  carta.  En  Linnell  continua 
pensatiu.  Veu  la  carta  y  la 
recull  de  terra.  La  Patty  se 
n'haurà  anat  cap  a  l'escrip- 
tori, ahont  ha  entrat.) 

Linnell.  (Llegint  la  carta.)  «Dimecres...  al 
dematí...  soch  a  Weybury...  T'haig  de 
veure  de  precís...»  (Deixant  de  llegir ,  alar- 
mat.) De  qui  es  això?  (Tornant  a  llegir,  amb 
graní  interès,)  «Has  de  cumplir  lo  que'm 
vas  prometre,  perquè,  sinó,  la  vergonya'm 
farà  tornar  boja.  Aniré  a  visitar  la  teva 
mamà,  amb  l'esperança  de  veure-t  y  do- 
narte  aquesta  carta.  Has  de  casar-te  amb 
mi  »  (Amb  gran  sorpresa,  el  braç  li  cau% 

amb  la  carta  a  la  mà,  amb  aclaparamerit.) 
Quina  vergonya!  (S'obra  la  porta  del  fons, 
y  la  Raquel  apareix  pàlida  y  tota  desencai- 
xada, caminant  amb  dificultat  y  apoyant-se 
en  un  bastó  Adonant-se  d^ella.)  Per  l'amor 
de  Deu,  no's  mogui!  Y  el  peu? 

Raquel.  (Indicant  el  bastó.)  L'heirobat  allà... 
(Amb  excitació.)  He  perdut  una  carta... 

Linnell.  (Aliar gantli  la  que  té  a  la  mà.)  Es 
aquesta? 

Raquel.  (Prenent-la,  tota  esverada.)  Que  l'ha 
llegida? 

Linnell.  No  més  que'l  començament.  M'he 
pensat  que  era  per  mi... 

Raquel,  (Mirant-lo  fixament.)  De  manera 
que  vostè  ja  ho  sab? 

(Ell  no  respon.  Ella  s'acosta 
al  foch,  hi  tira  la  carta  y  que- 
da, sense  forces,  asseguda  al 
silíó.  £11  se  li  acosta  carinyo- 
sament.) 

Raquel.  Què  vol  que  me'n  vagi? 

Linnell.  Fins  que  hagi  trobat  una  altra  casa 

hont  anar,  no. 
Raquel.  Una  casa  hont  anar?  No  la  tindré 

may  jo  una  casa,  a  menos  que...  Però,  no. 

Ay!  Deu  meu!  Què  anava  a  dir! 

Linnell.  Aquella  carta  anava  dirigida  an 
algú  de  per  aquí,  veritat?  Y  no  ha  sigut 
entregada.  (Ellano  respòn.)  Anava  dirigida 
an  en  Lleonart,  eh? 

Raquel.  (Ràpidament)  No! 

Linnell.  No? 

Raquel.  No.  No  ho  puch  dir  a  qui  anava 
dirigida.  Tant  se  val!  Això  no  es  pas  lo 

que  interessa.  (Intentant  aixecar-se.)  Haig 
d'anar-me'n  a  Gilminster!  (S'aixeca,  però 
no  pot,  y  cau  altre  cop  en  el  silló.) 

Linnell.  Ara  no  es  possible.  Fins  a  les  onze 
no  hi  ha  tren.  Aquesta  nit  no  se'n  pot 
anar. 

Raquel.  Ho  sento  molt,  perquè  veig  que  'ls 
molesto. 

Linnell.  Això  no  la  té  de  preocupar  ni  poch 
ni  molt.  Lo  que  convé  es  que  vostè  mateixa 
'm  dongui  un  camí  per  reparar  els  mals  que 
vostè  pateix. 

Raquel.  Gràcies.  (Pausa.  De  sobte  7  mira.) 
Voldria  preguntar-li  una  cosa,  y  no  goso. 

Linnell.  Pregunti  sense  pór,  pregunti. 

Raquel.  Pel  sol  fet  d'haver  jo  sigut  dolenta 
ho  serà  '1  meu  fill,  també?  Creixerà  dolent? 

Linnell.  £1  pervindre  d  aquest  fil!  que  encara 
ha  de  venir  el  món  està  en  les  seves  mans. 
Fassi  vostè  un  cambi  radical  desde  aquest 
moment,  y  jo  li  asseguro  les  més  falagueres 
esperances  per  la  vida  d'aquest  fill. 

Raquel.  Que  m'hi  té  vostè  per  una  perduda? 

Linnell.  No;  però,  si  ho  fos,  jo  m'encarrego 
de  que  no  ho  siga. 

Raquel.  No  ho  soch  de  dolenta,  jo:  l'hi  asse- 
guro. Vaig  faltar,  y  ja  no  hi  ha  més  remey. 
No  puch  tornar  endarrera. 

Linnell.  N'està  ben  segura? 

Raquel,  (amb  alegria).  Vol  dir  que  encara 
pot  ser?  Com?  Indiqui-m  el  camí! 

Linnell.  No  n'hi  ha  més  que  un  de  camí,  el 
vell,  el  de  sempre:  arrepentir-se. 

Raquel.  Oh!  Sí!  Jo  ja  n'estich  de  arrepentida! 
Sí!  Amb  tota  l'ànima!  Però  l'arrepentiment 

no  pot  fer  tornar  les  coses  al  llocb  d'abans. 
A  mi  m'agradaria  tornar  a  ser  lo  que  era. 

Linnell.  Això  es  impossible!  Tant  sols  Déu 
pot  tornar  ies  coses  al  seu  primitiu  lioch. 
Miri  endevant!  Decideixis  a  soportar,  amb 
tot  coratje,  les  conseqüències  del  seu  error. 

Raquel.  No  puch.  Fóra  una  vida  de  vergonya. 
Tothom  fugiría  de  vora  meu.  Tots  me  se- 
nyaleraín  amb  el  dit.  Quina  vergonya!  Déu 
meu!  Quina  vergonya! 

Linnell.  Tothom  no  hi  fugiría  de  vora  seu. 
Jo  no  l'abandonaria  pas.  Es  més:  vostè 
podria  aconsellar-se  amb  mí:  jo  fóra  '1  seu 
amich. 

Raquel,  (plorant  d'agrahiment).  Que  n'es  de 
bo  vostè! 

Linnell.  Què  vol  que  fassi?  Digui.  Vol  que 
escrigui  al  seu  pare? 

Raquel.  No,  encara  no.  Es  tant  felís  allà  el 
pobre  pare,  amb  el  seu  trevall!  Me  fa  una 
pena!  Ara,  quan  torni. ..Ay!  Déu  meu! 
Que'n  soch  de  desgraciada! 

Linnell.  Quan  torni  la  perdonarà. 

Raquel.  Sí,  perquè'l  pare  es  molt  bo.  Per  això 
no  vuy  domar-li  aquest  disgut:  ióra  destruir 
la  seva  vida. 

Linnell.  Permeti-m  que  jo  parli  a  l'home  que 
ha  comès  aquesta  infàmia. 

Raquel.  A  l'home  que... 

Linnell.  (amb  gran  domini  de  sí  mateix)  Sí  an 
en  Lleonart  Vilmore. 

Raquel.  No,  si  no  va  ser  ell!  No  ho  cregui  pas. 
Vostè  s'equivoca.  Aquella  carta  no  era  pas 
per  ell.  (En  Linnell  la  mira  fixament.  Ella 
abaixa'ls  ulls,  confosa  y  aclaparada.) 

(Pausa) 

Linnell.  (amb  fredor y  rigidesa)  M* es  impos- 
sible fer  rès  per  vostè  si  no'm  confessa  la 
veritat.  Permeti-m  que  l'acompanyi  fins  al 
sofà.  El  peu  se  li  và  carregant  y  li  tornarà  a 
fer  mal.  (L'ajuda  a  aixecar-se,  donant-li  7 
braç.) 

Raquel.  (ra/?ídfómewr). No'm  desa m pari, vostè, 
també! 

Linnell.  Això  may!  Però  deixi-rn  possar  les 

coses  a  n'el  seu  lloch  vol? 

Raquel.  Sí.  Però,  això. ..No  sé  què  fer.  (De 
sobte,  amb  gran  excitació).  Oh!  Jo  no  m'hi 
puch  estar  més  aquí! 

Linnell.  Calmis.  Resignis  a  quedar-se  aquí 
aquesta  nit,  y  demà  ja  veurèm.  Demà  deci- 
direm. 

Raquel.  Gràcies.  Moltes  gràcies.  (Se  sent  un 
timbre  dins).  Ah!  Deu  serlasenyoraVilmore. 
Linnell.  Esperis.  Veyàm. 

(La  fà  asseure  en  una  cadira 
aprop  de  la  porta. 
La  Patty,  que  haurà  anat  a 
obrir  la  porta,  entra  pel  pas- 
sadiç,  seguida  de  l'Helena. 

Patty.  Es  la  senyoreta  Helena  Plugenet, 
senyor. 

Helena.  (Eniran).  Oh!  Si  que'm  sab  greu 
Està  ocupat,  veritat? 

Linnell.  No.  Entri,  entri.  Es  una  senyoreta 
que  ha  sofert  un  accident  anant  a  pujar  al 
tren.  Se  queda  aquí  aquesta  nit. 

(L'Helena  y  la  Raquel  se  salu- 
den lleugerament.  Pausa). 

Helena.  Que  sofreix  molt,  senyoreta? 

Raquel.  Una  mica,  al  peu. 

Helena.  Si  jo  puch  fer  alguna  cosa  per  vost  è.. 

Raquel.  No.  Mii  gràcies. 

LinnelL  Patty:  ajuda  a  la  senyoreta.. .Dòna-li 

'1  braç  y  pòrta-la  a  l'escriptori.  Que  s  ajegui 

al  sofà 

Patty.  Agafis  amb  mi,  senyoreta.  Ja  pot 
apretar  tant  com  vulgui,  ja,  que  no'm  farà 
pas  mall  Soch  més  forta  que  un  cavall  de 
carro! 

Raquel.  ( Mirant  art en  Linnell).  No  ho  cregui, 
no.  Lo  que  vostè  's  pensa  no  es  pas  veritat. 

Linnell.  (Amable).  Deixi  fer  a  la  Patty.  En  sab 
molt  de  cuydar  malalts.  Desseguida  tornaré 
a  estar  per  vostè. 

(La  Patty  dóna  '1  braç  a  la 
Raquel  y  se  'n  và  pel  fons, 
aquesta,  apoyant-se  també  en 
el  bastó  y  acompanyades  per 
en  Linnell  fins  a  la  porta,  que 
tanca, ytornacap  al  prosceni.) 

Helena.  No  sabia  que  vostè  tingués  visites. 
Que  està  realment  ocupat? 

Linnell.  No.  Segui,  segui.  Què  hi  ha  de  nou? 

Helena.  (Asseyent-se).  Ja  veurà,  senyor  Lin- 
nell: vostè  y  jo  apenes  ens  coneixèm,  però 
no  sé  per  què'm  sembla  que  me'n  puch  fiar, 
jo,  de  vostè,  veritat? 

Linnell.  Sí. 

Helena.  Tinch  un  dubte  que  m'atormenta. 
Linnell.  Expliquis. 

Helena.  (Ràpidament).  M'  aconsella,  vostè, 
que'm  casi  amb  en  Lleonart?  Vostè  creu  que 
m'hi  puch  casar,  jo,  amb  ell? 

Linnell.  Per  què  m'ho  pregunta  això,  Helena? 

Helena.  Perquè  la  senyora  Vilmore,  la  mamà 
d'en  Lleonart,  no  vol  escoltar-me.  Per  això'l 
vinch  a  trobar  a  vostè,  segura  de  que  m'es- 
coltarà. Vostè  no'm  deurà  pas  dir  que  soch 

una  tonta  perquè'm  preocupo  de  certes 
coses  que  no  tenen  cap  importància;  que 
tots  els  homes  han  fet  o  poden  fer,  de  joves, 
tota  mena  de  bogeries;  y  que  soch  una  boja 
volen  exigir  an  en  Lleonart  lo  que  ell  té  dret 
a  exigir-me.  Vuy  dir  el  meu  cor,  la  meva 
persona,  la  meva  vida..  Jo  no  sé  explicar-me 
prou  bé.. .Però  estich  ben  segura  de  que 
vostè  m  comprèn  perfectament. 

Linnell  Me  sembla  que  sí. 
Helena.  Així,  donchs,  vostè  creu  que  m'hi 
haig  de  casar? 

Linnell.  L'estima  molt  vostè  an  en  Lleonart? 

Helena.  (Apassionada).  Amb  tota  la  meva 
ànima!  Gòm  vol  que  l'hagués  acceptat  per 
marit  si  no  l'hagués  estimat?  Vaig  sortir 
del  col-legi  completament  ignocenta.  Fà  d' 
això  quatre  mesos,  y  el  primer  mes  de  pro- 
mesa tot  và  ser  per  mi  un  somni  de  felicitat. 
Després  varen  venir-me  aquets  dubtes  ho- 
rribles. Seràn  bogeries,  desequilibris,  tot  lo 
que  vostè  vulgui,  però  jo  no  podria  casar-me 
amb  en  Lleonart  si  sabés  que  encara  està 
lligat. ..a  una  altra  dóna  que...havés  vingut, 
primer  que  jo,  a  dominar  en  el  seu  cor.  Què 
puch  fer  jo?  Què  m'aconsella  vostè  que  fassi? 

Linnell.  Ho  ha  consultat  al  seu  papà? 

Helena.  Potser  no  m'entendria.  Per  això  he 
vingut  a  consultar-ho  a  vostè. 

Linnell.  (després  d'una  pausa).  A  mi  m  es  im- 
possible donar-li  cap  consell,  Helena. 

Helena.  Impossible,  diu?  Però  no  es  un  dever 
de  vostè  '1  donar-me  '1  consell  que  jo  li  da- 
mano?  No  es  aquest  el  seu  dever  de  pastor? 

(En  Linnell  queda  un  moment 
sense  saber  què  contestar). 

Linnell.  Ha  sentit  a  dir  alguna  cosa  vostè? 

S'ha  adonat  de  rè  sospitós?  Ha  endevinat, 
potser? 

Helena.  M'he  dàrigit  a  la  senyora  Vilmore. 
Fà  poch,  després  de  sopar,  li  he  pregat  que 
fos  franca  amb  mi.  Però  'm  temo  que  m'ha 
amagat  alguna  cosa.  Això  m'ha  dicidit  a 
venir  a  casa  de  vostè.  Sab  rès,  vostè? 

Linnell.  No  he  sentit  la  pregunta.  Còm  deya, 
senyoreta? 

Helena.  Aleshores  es  que  vostè  sab  alguna 
cosa.  (En  Linnell  se  separa  d* ella  amb  fre- 
dor). Dispénsim.  Potser  no  havia  d'haver 
parlat  aixís.  Però  jo  no  més  tinch  confiansa 
amb  vostè.  Aconsellim  com  aconsellaria  a 
una  germana  seva! 

Linnell.  Dònguim  algún  temps  per  reflexio- 
nar. Torni  demà.  Demà  al  dematí,  eh?  Què 
li  sembla? 

Helena.  Sí.  Però  no'm  vulgui  mal  per  això, 
ho  sent?  Això  no  es  voler  fer  traició  a  n'en 
Lleonart,  no,  de  cap  de  les  maneres.  Eh 
que  no? 

Linnell.  No,  si  es  dictat  per  la  seva  concien- 
cia. 

Helena.  Ho  es,  y  he  cregut  qu'era  un  dever 
escoltar  lo  que'm  diu  la  conciencia. 

(S'alsa). 

Linnell.  Ha  fet  molt  ben  fet,  Helena. 

(Li  dóna  la  mà  amb  afecte, 
Encaixen). 

(Sona  un  timbre  dintre.  La 
Patty  passa  pel  passadís, anant 
a  obrir). 

Helena.  Aixís,  quedem  en  que  demà  dematí 

tornaré.  Gràcies  per  tot. 
Linnell.  Còm  vol  dir? 
Helena.  Vull  dir  que  me'n  vaig  tranquila.  El 

trobo  tan  recte  y  tan  honrat  a  vostè,  que 

tant  sols  lo  demanarli  consell  ja'm  tranqui- 
lisa. 

Linnell.  Aixís,  vostè  creu  que  n'hi  ha  molts 
pochs  d'homes  rectes  y  honrats,  veritat  He- 
lena? 

l'Entra  pel  fons  en  Lleonart. 
Va  de  frach). 

Lleonart.  No  sé  pas  per  què  m'ho  he  pensat 
que't  trobaria  aquí.  (Mira  amb  ànsia  a  ïun 
y  a  Valtra).  Consells  espirituals,  veritat  se- 
nyor Linnell?  Miri  que  tindré  gelosíal 

Helena.  Com  es  que  parles  aixís?  No  donguis 
tant  poch  valor  a  les  coses  santes! 

Lleonart.  (Alarmat  y  nerviós).  Dispénsinme 
si'ls  he  interromputs.  (Mirantlos  a  iots  dos). 
Què  ha  passat? 

Helena.  Rès...  Es  a  dir,  sí:  lo  d'aquella  se- 
nyoreta... Hauríem  de  fer  alguna  cosa  per 
ella. 

Lleonart.  Ah!  Linnell:  la  mamà  ja  se'n  ha 
enterat  de  l'accident  que  ha  sofert  aquesta 
pobra  noya,  y  m'ha  dit  que  venia  desse- 
guida. 

Linnell.  Ah!  Sí? 

Lleonart.  Sí  S'ha  près  molt  interès  per  ella. 
Pobreta!  Anèm,  Helena?  Bona  nit,  senyor 
Linnell. 

Linnell.  (Posant  la  ma  a  lespatlla  d'en  Lleo- 
nart). Tornarà  vostè  d'aquí  una  estona? 

Lleonart.  Per  què? 

Linnell.  Perquè  hem  de  parlar  vostè  y  jo...., 
Lleonart.  Amb  molt  gust;  però  ara... 
Helena.  Si  vols,  quédat. 
Lleonart.  Haig  d'acompanyarte  a  casa. 
Helena.  No  es  pas  tant  lluny.  Som  a  fóra  y 

fà  lluna  aquesta  nit.  Vostè's  queda  amb  el 

senyor  Linnell. 
Lleonart.  Si  tu  m'ho  manas... 
Helena.  No.  Però  no  vull  que  ningú's  mogui. 

Ja  sé  1  camí. 

(Ho  diu  a  n'en  Linnell,  que 
l'acompanya  fins  al  passadís. 
En  Lleonart  demostra  una 
gran  intranquilitat.  Tracta  de 
aparentar  serenitat,  però'l  tra- 
heix  l'impaciència  que'l  do- 
mina. En  Linnell  torna  y  tan- 
ca la  porta). 

Linnell"  (Indicantli  una  cadira).  Vol  fer  el 
favor  de  seure?  (En  Lleonart  s*assèu  amb 
certa  pór).  Sembla  que  la  seva  mamà  s'in- 
teressa  per  aquesta  noya,  veritat?  Per  la  se- 
nyoreta Raquel  Neve... 

Lleonart.  Ah!  Se  diu  Raquel? 

Linnell.  Gòm?  Què  no  ho  sabia  vostè? 

Lleonart.  D'haverho  sentit  dir  a  la  mamà./ 
Però.  .  ara...  en  aquest  moment...  la  veri- 
tat... no  m'en  recordava... 

Linnell.  Que  la  sab  la  seva  mamà  l'historia 
d'aquesta  noya? 

Lleonart.  Suposo  qu'ella  mateixa  li  deu  ha- 
ver contat  alguna  cosa. 

Linnell.  Vostè  ho  creu  aixís? 

Lleonart.  Què  vol  dir  tot  aquest  misteri?  A 
què  venen  totes  aquestes  preguntes? 

Linnell.  Jo  no  més  pregunto,  sense  cap  mis- 
teri, si  la  seva  mamà  està  enterada  de  la  ve- 
ritable historia  d'aquesta  senyoreta  y  de  les 
veritables  relacions  amb  vostè. 

(En  Lleonart  s'alsa  nerviós, 
pàlit,  dominantse  amb  prou 
feynes*  Després  se  tranquili- 

sr,  torna  a  seure,  mirant  a  n 
en  Linnell  de  fit  a  fit.  Pausa). 

Lleonart.  Relacions  amb  mí?  Què  diu  ara! 
Quina  mala  vespa  l'ha  picat,  que  li  fa  dir 
semblantes  monstruositats?  Ara  vindrà  la 
mamà.    Peegúntili  a  n'ella. 

(Dóna  unes  quantes  passes 
cap  al  tons). 

Linnell.  (Detenintlo).  Atúris.  Tingui  una 
mica  de  paciència,  senyor  Wilmore.  Trac- 
to de  salvar  de  la  vergonya  y  de  la  deshon- 
ra les  persones  a  qui  jo  estimo.  Demà  pot- 
ser fora  tart.  Ja  veu,  donchs,  si  la  cosa  té 
importància!  (En  Lleonart  torna  cap  a  nlen 
Vinnell).  Vínguim  aquí,  Lleonart.  Ja  veu 
que  ho  sé  tot.  Eviti  digressions  que  no'ns 
portarían  enlloch,  y,  si  puch,  jo  li  prometo 
que  l'ajudaré. 

Lleonart.  Es  molt  difícil. 

Linnell.  Tingui  confiansa  en  mí.  Vostè  li  va 
prometre  que's  casaria  amb  ella? 

Lleonart.  Suposèm  que  li  hagués  promès. 
Quan  un  home  està  enamorat  es  capàs  de 
promètreho  tot! 

Linnell.  Y  vostè  ha  donat  paraula  de  casa- 
ment a  la  senyoreta  Helena  Plugenet  sa- 
bent que  l'altra... 

Lleonart.  No'm  judiqui  pitjor  de  lo  que 
soch  en  realitat.  Desde  petit  que  no  havia 
vist  l'Helena.  La  primavera  passada  vaig 
ser  a  Escòcia  a  les  obres  del  ferrocarril,  y 
quan  el  senyor  Neve,  el  pare  de  la  Raquel, 
va  deixar  la  seva  filla  per  anàrsen  al  Cana- 
dà... Ella  y  jo...  vàrem  viure  plegats  ..  du- 
rant algún  temps.  Al  acabarse  les  obres 
del  carril  jo  me  'n  vaig  en  tojnar  a  casa,  y 
va  ser  quan  vaig  tornarà  veure  l'Helena. 
Abans  de  promete-m'hi  formalment  và  pre- 

sentar-se'm  ocasió  de  parlar  amb  la  Raquel 
dugués  o  tres  vegades.  Ens  vàrem  despedir 
y  vaig  anar  me'n,  donant-ho  tot  per  acabat* 
Però  aquesta  tarda  ho  he  sabut  tot.  Es  un 
càstich  de  Déu,  senyor  LinnellI 

Linnell.  Què  pensava  fer  vostè,  ara? 

Lleonart.  La  mamà  ha  dit  que  ella  se  n'en- 
carregaria de  la  Raquel... 

Linnell.  Y  l'Helena? 

Leonart.  Aquesta  ray,  no  hi  hà  pór  de  que 

ho  sàpiga. 

Linnell.  Y  vostè  s'atreviria  a  casarse  amb 
l'Helena  sabent  que  té  paraula  empenyada 
amb  una  altra  noya?  Sabent  lo  molt  que 
aquesta  noya  sofrirà  per  vostè,  per  culpa  ex- 
clussiva  de  vostè? 

Lleonart.  Es  molt  trist  el  cas  de  la  pobra 
Raquel!  Ja  me'n  faig  càrrech.  Es  tant  bona! 
Y  m'estimava  tant!  Sempre  'm  recordaré 
que,  qant  me  veya,  la  seva  cara  s'iluminava 
sobtadament  amb  una  foguerada  d'alegria. 
Un  home  pot  arribar  a  ser  malvat  sense 
ganes  de  ser  ser-ne,  sense  donar-se'nc  ompte. 
Veritat,  senyor  Linnell?  Veritat  que  es  aixi? 

Linnell.  Així  es.  Però  quan  se  dóna  compte 
de  que  ha  faltat,  aleshores,  sense  pensar-s'hi 
gens,  m'entén,  sense  pensar-s'hi,  ha  de 
mirar  na  trobar  ei  remey  del  mal.  No  es  això 
lo  que  vostè  pensa  fer? 

Lleoart.  Naturalment  que  procurarem  que 
no  li  falti  res. 

Linnell.  tfé;  peiò,  y  l'Helena? 

(Sona  '1  timbre  de  la  porta.) 

Lleonart.  Deu  ser  la  mamà. 

(La  Pany  va  a  obrir  y  torna 
precedint  a  la  seyora  Carlota, 
que  entra). 

Lleonart.  (Apart  an  en  Linnell).  Vostè  ja  n's 

ajudarà  a  guardar  el  secret.  No  anirà  pas  en 
contra  nostra,  eh?  Així  tot  s'arreglarà! 

Senyora  Vilmore.  (Entrant  molt  excitada). 
Es  aquí,  veritat?  Ah,  Lleonart!  Com  es  que 
no  has  acompanyat  a  l'Helena?  Tórnate'n  a 
casa.  Vull  parlar  una  estona  amb  el  senyor 
Linnell  d'aquesta  mestra  de  dibuix.  (Mi- 
rant fixament  a  rien  Linnell.) 

Linnell.  (Amb  dignitat.)  Estich  a  les  seves 
ordres,  senyora. 


Lleonart.  Es  inútil,  mamà,  ho  sab  tot. 
Senyora  Vilmore.  Tot...  què?  Què  li  ha 
explicat  aquella  noya? 

Linnell.  Ella?  Rès.  Una  casualitat  ha  fet  que 
arribés  a  les  meves  mans  certa  carta  diri- 
gida al  seu  fill. 

Senyora  Vilmore.  Com  es  que  s'ha  atrevit 

a  escriure  a  n'en  Lleonart? 
Linnell.  Que  no  ho  troba  molt  natural? 


Senyora  Vilmore.  La  carta  anava  dirigida 
al  meu  fill? 

Linnell.  No. 

Senyora  Vilmore.  Aleshores  a  qui? 
Linnell.  A  ningú. 

Senyora  Vilmore.  Y  vostè  ja  ha  deduhit 
que...  Ahónt  es  aquesta  noya? 


(La  senyora  Vilmore  està 
alarmada  per  l'actitut  d'en 
Lleonart  y  d'en  Linnell,  sos- 
pitant lo  que  ha  succehit.) 


(En  L'eonart  và  per  parlar, 
però  la  senyora  Vilmore,  amb 
un  gest  imperatiu,  li  fà  senyal 
de  que  calli,) 


(Dóna  unes  quantes  pases  cap 
al  fons.  En  Linnell  la  priva 
d'avansar.) 

Linnell.  Un  moment,  senyora.  Aquesta  po- 
bra noya  està  excitadíssima,  té  febra... 
Permètim  que  abans  de  parlar  amb  vostè 
jo  la  prepari. 

Senyora  Vilmore.  Suposo  que  no  li  dirà 
pas  que  repeteixi  aquesta  historia! 

Linnell.  Com  s'entén  historia?  Així  vostè 
també  la  sab? 

Senyora  Vilmore.  No  es  pas  difícil  ende- 
vinaria. Haig  de  vèurela  de  precís  per 
saber  la  veritat. 

LmnelL  (Amb  gran  aplom.)  La  veritat  es  lo 
que  vostè  ja  sab,  senyora. 

(Se'n  và  triomfalment  pel 
tons.  Un  cop  en  Ivinnell  es 
fóra,  la  senyora  Vilmore,  que 
l'ha  observat  quaD  se  n'anava 
avansa  ràpida  cap  al  seu  fill. 
La  seva  actitut  es  desde 
aquest  moment  resolta,  enèr- 
gica, desesperada.  Và  de  dret 
al  seu  fill  sense  contempla- 
cions; remordiments  ni  con- 
temporisacións.) 

Senyora  ViBmcre.  Parla,  Lleonart:  què  ha 

succehit? 

Lleonart,  M'ha  acusat,  y  jo,  es  clar,  ho  he 
negat. 

Senyora  Vilmore.  Ho  has  negat? 

Lleonart.  De  primer,  sí...  Però,  després, 
quan  he  vist  que  ho  sabia  tot,  ho  he  con- 
fessat. 

Senyora  Vilmore.  Que  ho  has  confessat, 
dius? 

Lleonart.  Li  he  dit  que  ho  sentia  molt... 
Senyora  Vilmore.  Què  més?  Parlal 
Lleonart.  Li  he  dit  que  li  vaig  prometre 

que'm  casaria  amb  ella...  No  li  volia  pas 
dir,  però  li  he  dit... 

Senyora  Vilmore.  {Amb  desesperació.)  Oh! 
Què  has  fet,  Lleonart?  l'has  suicidatl  Sí: 
això  es  un  suicidi  social!  T'has  perdut  a  tu 
mateix,  per  sempre! 

Lleonart.  Que  no  podèm  fer  de  manera  que 
ell  ens  guardi'l  secret? 

Senyora  Vilmore.  Es  molt  difícil.  Ho  in- 
tentarèm.  Ho  provarèm  tot.  {Amb  rapi- 
desa.) Dius  que  de  primer  ho  has  negat? 

Lleonart.  Sí.  He  fet  veure  que  m'escandalit- 
zava amb  semblants  acusacions.  Li  he  dit 
quina  mala  vespa  l'havia  picat  per  ferlo 
parlar  així  contra  meu. 

Senyora  Vilmore.  Y  després  li  has  dit  que't 
sabia  molt  greu,  que't  feya  llàstima  y...? 
Bé:  al  cap  d'avall  no  hi  hà  més  que  la 
seva  paraula  contra  la  teva!  Si  tant  sols 
poguéssim  anar  portant  la  noya  pel  nostre 
camí!  Hi  hà  alguna  cosa  o  algú  que  pugui 
provar  les  vostres  relacións  a  Escòcia? 

Lleonart.  Me  sembla  que  no. 

Senyora  Vilmore.  Pènsaho  bé.  Allà  hi 
havia  gent.  Els  mateixos  empleats,  els  tre- 
valladors...  Algú  podria... 

Lleonart.  Sí,  en  Kerwick. 

Senyora  Vilmore.  Ho  pot  haver  dit  an 
algú  aquest? 

Lleonart.  Es  clar  que  sí!  Però  estich  segur 
de  que  no  ha  dit  rès. 

Senyora  Vilmore.  Ahont  es  en  Kerwick? 

Lleonart.  Al  Sud  de  l'Africa. 

Senyora  Vilmore.  Oh!  Així  rayl  El  teu 
pare  està  per  venir.  Ara  val  més  que  te'n 
vagis.  Déixaho  per  mi  tot  això.  Ah,  Lleo- 
nart! Si  jo't  pogués  salvar!... 

Lleonart.  Que  n'ets  de  bona,  tu,  mamà!  Y 
jo  no  t'he  donat  més  que  disgustosl 

Senyora  Vilmore.  Ara  ja  està  fet.  Hem  de 
buscar  el  remey,  costi  lo  que  costi.  (Acom- 
panyantlo  a  la  porta.)  Véste'n,  Lleonart, 
abans  de  que  vingui'l  teu  pare.  {En  Lleo- 
nart se'n  va  de  puntetes,  sense  jer  soroll, 
despedintse  amb  gestos  de  sa  mare.)  Psit! 

(Observantlo  mentres  se'n 
và,  la  senyora  Vilmore  que- 
da pensativa,  com  combinant 
algun  plan.  Pausa.  Al  cap  de 
poch  temps  s'obra  la  porta  de 
1  escriptori  y  entra  en  Linnell, 
després  de  traspassar  el  pas- 
sadís. Li  senyora  Vilmore,  al 
sentirlo,  agafa  un  posat  de 
dóna  tranquila  y  reposada.) 

Linnell.  Que  se  n'ha  anat  el  seu  fill? 

Senyora  Vilmore.  Sí.  No  hi  havia  de  fer 
rès  aquí.  No  li  sembla? 

Linnell.  Si  poguéssim  arribar  a  una  intel·li- 
gència en  l'assumpte  de  la  senyoreta  Raquel 
Neve,  me  n'alegraria  molt. 

Senyora  Vilmore.  Sí,  sí,  per  la  meva  part. 
Què  podèm  fer  per  aquesta  noya?  N'hem 
de  parlar,  perquè  suposo  que  vostè  no 
deurà  pas  permetre  que  la  seva  senyora 
passi  les  hores  cuydant  a  una  desconeguda 
durant  una  malaltia  que  podria  ser  llarga. 
Veritat? 

Linnell.  No  crech  que  trigui  gayres  dies  en 
pellàrseli  la  ferida.  Ara  la  febra... 

Senyora  Vilmore.  Pobra  noya!  Miri:  a  Gil- 
minster  hi  hà  una  bona  casa  de  díspeses. 
Conech  la  mestressa.  Amb  una  recomanació 
meva  hi  estarà  d'allò  més  bé.  Y,  natural- 
ment, tot  correrà  pel  meu  compte. 

LinnelL  Permètim...  Quan  li  he  dit  que 
vostè  era  aquí  s'ha  sobressaltat  una  mica. 

Senyora  Vilmore.  Y  ara!  Y  per  què? 

Lfnnell.  (Amb  enteresa,)  Senyora,  jo  li  prego 
que,  si  vol  trovar  un  medi  d'arreglar  aquest 
assumpte,  me  parli  amb  tota  sinceritat. 

Senyora  Vilmore.  No  l'entenen.  Vol  dir 
que  hi  hà  algun  inconvenient  en  que  jo  m' 
encarregui  d'aquesta  senyoreta? 

Lfnnell.  No;  però'm  sembla  que  no  pensèm 
en  que  hi  hà  una  altra  qüestió,  molt  més 
interessant. 

Senyora  Vilmore.  Quina? 

LinnelL  La  senyoreta  Helena. 

(Cop  de  timbre  a  dintre.) 

Senyora  Vilmore.  Deu  ser  el  meu  marit. 
Ell  no  sab  rés  de  tot  això.  (Altre  cop  de 
timbre).  Me  sembla  que  de  moment  serà 
millor  no  dir-n'hi  rés. 

(Després  del  segón  cop  de  tim" 
bre  apareix  en  Vilmore  al  pa* 
sadís.  La  Patty,  que  haurà 
sortit  de  l'escriptori  y  haurà 
obert  la  porta  del  pis,  l'acom- 
panya.) 

Vilmore  (desdél  pasadís).  Què  es  a  casa'l 
senyor  Linnell?  L'haig  de  veure  dessegui- 
da.  (Entra  y  tanca  la  porta  després  d  en- 
trar). Dispènsim  aquesta  entrada  tan  poch 
cerimoniosa,  Linnell,  però  la  carta  de  vos- 
tè sobre  lo  d'en  Guillém  m'ha  regirat  tot 
de  mala  manera.  Me  l'han  entregada  en  el 
precís  moment  en  que  anava  a  sentarme  a 
taula  y  no  he  sopat:  veli  aquí!  Ja  ho  has 
vist,  Carlota. 

Senyora  Vilmore.  Encara  hi  ha  hagut  al- 
gú na  cosa  més. 

Vilmore.  Què  se  m'endona  de  tot  lo  demés! 
Lo  primer  es  lo  primer,  y  cs  lo  únich  que 
té  importància.  Acabo  de  parlar  d'aquest 
assumpte  amb  al  seu  superior,  y  estèm 
completament  d'acort.  (La  senyora  Vilmo- 
re, nerviosa  e  impacienta,  Jd  signes  al  seu 
marit  de  que  calli).  En  conclussiò:  o  vostè 
fà  acatament  a  les  meves  idees,  que  són 
rectes  en  lo  referent  a  la  moral,  o  se'n  va 
del  poble  abans  de  quinze  dies:  nét  y  clarl 
Què  s'estima  més? 

Linnell  (amb  calma).  Lo  que  voldria  saber 
es  quines  són  les  idees  de  vostè  respecte  a 
moral. 

Vilmore  (furiós).  Déu  de  Déu!  (Pegant  un 
cop  de  puny  al  damunt  de  la  taula).  Les 
meves  idees  sobre  moral  són  les  bones, 
les  úniques,  les  antigues  idees  que  han 
tingut  sempre  totes  les  persones  de  con- 
ciencia.  Hem  acabat.  Vol  seguir  les  meves 
instruccions  respecte  a  n'en  Guillém?  Sí 
o  no? 

Linnell.  Abans  voldria  saber,  senyor  meu, 
quines  són  les  instruccions  de  vostè  res- 
pecte al  seu  fill. 

Vilmore  (amb  gran  estranyesa).  Respecte  al 
meu  fill? 

Linnell.  Dongui  una  mirada  a  casa  seva, 
senyor  Vilmore.  Ocupis  una  mica  més  de 
lo  que  passa  a  casa  de  vostè,  abans  de 
ficarse  en  la  dels  altres. 

Vilmore.  Què  vol  dir  amb  això?  Parli  més 
clar,  si  vol  que  l'entengui! 

Linnell.  Vostè  acaba  de  dir  que  les  seves 
idees  sobre  moral  són  les  bones,  les  úni- 
ques, les  antigues  idees  que  han  tingut 
sempre  tots  els  homes  de  conciencia.  No 
es  veritat?  Que  vostè,  en  semblants  casos, 

segueix  sempre  la  mateixa  línia  de  con- 
ducta. No  es  així?  Y  ara  pregunto  jo:  està 
dispossat  a  seguiria  també  y  aplicaria  al 
cas  del  seu  fill  y  de  la  senyoreta  que  hi  hà 
allà  dins  de  l'escriptori? 

Vilmore  (a  la  seva  senyora,  dessorientat).  Pe- 
rò, què'n  sabs  alguna  cosa  tu  de  tot  aixó? 
(Entra  la  Patty). 

Patty.  Senyor:  vol  fer  el  favor  de  venir  un 
moment?  Diu  que  vol  parlar  amb  vostè 
desseguida. 

Linnell.  Ja  vinch.  Permétinme. 

(En  I/innell  y  la  Patty  se'n 
van  y  entran  a  l'escriptori.) 

Vilmore.  Carlota!  Però,  que  es  veritat  això 
que  acaba  de  dir  aquest  home?  (La  senyo- 
ra  Vilmore^  emocionada  y  avergonyida,  fa 
que  sí  amb  el  cap).  De  manera  que  aquesta 
noya'ns  pot  posar  en  un  conflicte? 

Senyora  Vilmore  (resoluda).  No.  Si  puch, 
com  espero,  péndrela  pel  meu  compte, 
no'm  serà  difícil  persuadiria  de  que  calli 
y  se'n  vagi  ben  lluny,  pera  no  tornar.  Ella 
ray!  An  en  Linnell  es  principalment  a  qui 
s'ha  de  guanyar  per  tots  els  medis! 

Vilmore.  Ara'm  penedeixo  d'haver  sigut 
tant  intransigent  amb  en  Guillém  y  la 
Sarah! 

Senyora  Vilmore.  Què  se  m'endona  a  mi 
d  en  Guillém  y  de  la  Sarah!  En  Lleonart 
es  qui  'm  preocupa  en  aquets  moments! 
Hem  de  comprar  el  silenci  d'en  Linnell, 
costi'l  que  costi! 

Vilmore.  Deu  de  Deu!  Me  repugna  l'haver- 
me  d'humiliar  devant  d'aquest  home!  (Fu- 
riós). Es  horrible  que'l  meu  fill  m'hagi 
colocat  en  una  situació  tant  difícil,  després 

dels  meus  esforços  titànichs  per  conservar 
la  moralitat  del  poble! 

Senyora  Vilmore.  No  divaguem.  El  cas  no 
pot  ser  més  urgent.  Si  això  se  sab,  el  casa- 
ment amb  l'Helena  's  desfarà  y  en  Lleonart 
quedarà  arruïnat  per  sempre  més. 

Vilmore.  No  sols  hi  quedarà  en  Lleonart, 
d'arruinat,  sinó  que  hi  quedarèm  tots. 
Tots!  Fins  en  Viveash!  No  podràn  pagarse 
les  hipoteques,  y  què  farèm  aleshores? 

Senyora  Vilmore.  No  m  preocupa  lo  que 
ens  pugui  succehir  a  nosaltres!  Lo  que'm  fà 
engunia  es  la  sort  del  nostre  fill!  Ara  que 
tot  li  anava  tan  bé! 

Vilmore.  No  hi  hà  més  solució  que  oferir  an 
en  Linnell  el  lloch  que  deixarà  vagant  en 
Daubeny. 

Senyora  Vilmore  (resolta).  Tens  rahó.  Vaig 
a  dirli  desseguida. 

Vilmore.  Y  si  no  '1  vol  acceptar? 

Senyora  Vilmore.  Aleshores  dirém  qu'en 
Linnell  ha  comès  un  error  gravíssim  y  el 
treurèm  del  poble. 

Vilmore.  Lo  que  s'ha  d'evitar  es  que  les  ma- 
les llengües  mormurin. 

Senyora  Vilmore.  Si's  pogués  conseguir 
que  la  noya  digués  qu'  en  Linnell  s'ha 
equivocat...  (Parant  V orella).  Calla,  qu'es 
ell!  (Pausa.  Entra  en  Linnell),  Gòm  està  la 
malalta? 

Linnell.  Té  febra  y  desvarieja  una  mica. 
Seuyora  Vilmore.  Persisteix  acusant  an  en 
Lleonart? 

Linnell.  No  li  he  preguntat  rés  jo,  ara,  se- 
nyora, de  tot  això. 

Senyora  Vilmore.  Aleshores  ho  faré  jo. 

(Intenta  anar  cap  al  fons.) 

Linnell  (deturantla  amb  un  gest).  No's  mo- 
lesti. Passarà  per  aquí  quan  vagi  cap  a  dalt. 
Vostè  mateixa  podrà  judicar,  veyent  l'estat 
en  que's  troba,  si  es  convenient  aquesta  nit 
ferli  preguntes  d'aquesta  mena. 

Senyora  Vilmore  (amb  refinada  hipocresia). 
No  tingui  por.  No  vull  pas  exasperaria, 
no,  pobreta!  Qu'es  casi  Es  tant  íàcil  pro- 
var que  vostè  s'ha  equivocat,  que  no  val 
pas  la  pena! 

Linnell.  Que  jo  m'he  equivocat? 

Senyora  Vilmore.  Vostè  ha  contat  l'histo- 
ria d'aquesta  noya  al  meu  fill;  ell,  natural- 
ment, ha  demostrat  compassió  per  ella;  y 
vostè  ha  donat  una  mala  interpretació  an 
aquest  sentiment  compassiu.  Veli  aquíl 

Linnell.  Senyora  Vilmore!  Jo  no  he  sofert 
cap  equivocació.  Permètim  que  ni  per  un 
moment  accepti  aquesta  idea. 

Senyora  Vilmore,  Ja  veig  que  està  dispos- 
sat  a  mantenir,  com  sempre,  la  seva  actitut 
intransigenta  y  antagònica  a  la  nostra  ma- 
nera de  pensar. 

Vilmore.  Sí,  Linnell.  Jo  crech  que  bé  pot 
escoltar  lo  que  li  proposèm! 

Linnell.  Ah!  Perdonin.  Que  potser  me  pro- 
posen alguna  cosa?  No  ho  havia  entès. 

Vilmore.  Això  depènt  de  si  vostè  vol  que- 
darse  al  poble  y  trevallar  amistosament 
amb  mi  pel  bé  de  tots  els  feligressos. 

Linnell.  Es  clar  que  sí!  Però,  que  té  que 
veure  tot  això  amb  lo  de  que  ara  parlàvem? 

Vilmore.  Tot  es  fill  de  lo  mateix,  Linnell. 
Góm  es  que  no  abandona,  d'un  cop  per 
sempre,  aquestes  idees  y  aquestes  opinions 

tant  exclusivistes,  en  coses  de  tan  poca 
importància? 
LinnelL  Y  d'això  'n  diu  coses  de  poca  im- 
portància? Permètinme  que  m'escanda- 
litzi. Aquesta  pobra  noya  que  desvarieja 
febrosa  al  meu  escriptori;  el  casament  del 
seu  fill  amb  la  senyoreta  Helena  Plugenet; 
això  per  vostès  son  coses  de  poca  impor- 
tància? 

Vilmore.  Reconech  que  hi  estat  intransi- 
gent en  el  cas  d'en  Guillém  y  la  Sarah.  Si 
jò  l'hagués  de  deixar  en  mans  de  vostè, 
ara... 

LinnelL  Que  me  li  deixa? 

Vilmore.  Sí.  Resolgui  vostè  mateix,  sempre 

que'ls  meus  principis  no  hi  surtin  gayre 

perjudicats. 

Linnell.  Jo  no  més  en  tinch  un  de  principi, 
per  aquests  cassos:  la  més  completa  condem- 
nació del  pecat  i  la  compassió  més  comple- 
ta pel  pecador. 

Vilmore.  Aquest  es  també'l  meu  orincipi, 
fins  a  cert  punt.  Podèm  subjectarnos  a  n'ell 
d'aquí  endavant. 

Linnell.  Concreti,  senyor  Vilmore. 

Vilmore.  El  senyor  Daubeny  deixa  aquesta 
rectoria. 

Linnell.  Ah!  Sí? 

Vilmore.  Y  nosaltres  voldríem  que  fos  vostè 
qui  ocupés  la  vagant. 

Senyora  Vilmore.  (Amb  tota  intenció).  Qua- 
trecentes  cinquanta  lliures  a  l'any,  si... 

Linnell.  Si...  què? 

Senyora  Vilmore.  Si  podèm  comptar  amb 
vostè  en  tot...  y  per  tot. 

Vilmore.  En  aquestes  condicions  vostè  serà 
rector.  Accepta,  eh? 

Linnell.  No. 
Vilmore.  No? 

Linnell.  May,  Perquè  lo  que  vostès  volen  es 
comprar  el  meu  silenci  y  lligar  les  meves 
mans  en  l'assumpte  d'aquesta  pobra  noya. 

Vilmore.  Però  vostè  es  un  home  incompren- 
sible! Qui  l'entén  a  vostè? 

Linnell.  Ja  m'anirà  entenent,  no  tingui  por. 

Vilmore.  Ja  es  gosar  el  seu!  Nosaltres  no  pre- 
tenèm  violentarlo  en  rès. 

Linnell.  Dispénsinme,  però  m'ho  havia  sem- 
blat. Si  vostès  m'ofereixen  la  rectoria,  dei- 
xantme  en  completa  llibertat  d'acció  ea  lo 
referent  a  l'assumpte  del  seu  fill... 

Vilmore.  Es  clar,  home,  que  sí! 

Linnell.  Aixís,  ho  accepto, yelsquedoprofon- 
dament  agrahit. 

Vilmore.  Al  mateix  temps  voldríem  saber... 
Eh,  Carlota? 

Senyora  Vilmore.  Sí...  Voldríem  saber  si 
vostè  està  disposat  a  repetir  aquesta  acusa- 
ció contra  en  Lleonart,  o  bé  si  vol  ajudar- 
nos  a  evitar  un  escàndol. 

Linnell.  Sempre  hi  estich  disposat  a  evitar  un 
escàndol,  jo,  senyora.  Jo'ls  prometo  que, 
per  ia  meva  part,  no  sortirà  dels  meus  llavis 
cap  paraula  de  més  en  aquest  assumpte. 
Però,  y  la  senyoreta  Helena  Plugenet,  que 
no  hi  pensen  en  ella? 

Senyora  Vilmore.  Sí,  es  clar!  Ja  m'en  faig 
carrech!  Ja  es  tot  un  compromís!  Però,  què 
hi  podèm  fer  nosaltres? 

Linnell.  Què  hi  poden  fer  vostès?  Ser  francs 
y  sincers  amb  ella!  Que  ella  mateixa  digui 

si  estima  prou  a  n'en  Lleonart  per  perdo- 
narlo.  Si  ho  fan  així,  jo  no  diré  res,  però 
nois  podré  pas  casar. 

Senyora  Vilmore.  Que  no'ls  podrà  casar? 

Linnell.  No. 

Senyora  Vilmore.  Així,  si  veu  que  vostè  no 
vol  casarlos,  l'Helena  sospitarà,  ho  ende- 
vinarà tot  y  la  boda  serà  impossible! 

Vilmore.  Ho  veus.  Carlota?  Ho  veus,  ahont 
arriba  la  toçudería  d'aquest  home?  Retiro'l 
meu  oferiment,  senyor  Linnell. 

Linnell.  El  seu  oferiment  ja  l'havia  jo  refusat 
a  n 'aquest  preu. 

Vilmore.  Còm  vol  dir  preu?  Així  vostè'm 
tracta  fins  d'ensibornadorl  Jo  no  sé  pas  lo 
que'm  deté,  senyor  Linnell. 

Senyora  Vilmore.  Hem  de  saber  exacta- 
ment lo  que  vostè  sospita  del  nostre  fill. 

Linnell.  No  es  sospita,  senyora:  es  evidencia. 

Senyora  Vilmore.  Y  què's  proposa? 

Linnell.  Dir  tota  la  veritat  a  la  senyoreta  He- 
lena. 

Senyora  Vilmore,  No!  Això  may!  Fóra  te- 
rrible! 

Vilmore.  Fóra  crudel!  Això  seria  atentar  con- 
tra la  felicitat  d'una  pobra  noya,  que  espera 
amb  tota  ilusió'l  seu  casament! 

Linnell.  Oh!  Molt  bé!  Es  a  dir  que  seria  cru- 
del atentar  contra  la  felicitat  d'aquella,  eh? 
Y  l'atentar  contra  la  felicitat  d'aquesta,  que 
no  ho  es  també  de  crudel? 

Senyora  Vilmore.  Ja  farèm  tot  lo  que  po- 

guèm  per  ella.  Vostè  no  deurà  pas  voler 
que  jo  desbarati'l  pervindre  del  meu  fill. 
Vilmore.  Un  bon  xicot,  al  cap  y  a  la  fi,  ansiós 
de  servir  a  la  pàtria  desde'l  Parlament,  o 

desde  qualsevol  altre  lloc.  Per  l'amor  de 
Déu,  senyor  Linnell,  pensis'hi  bé!  Jo  no 
vuy  pas  que  se  separi  ni  per  un  moment  de 
la  seva  linia  de  conducta;  però  vostè  ma- 
teix ho  ha  dit:  «Compassió  completa  pel 
pecador».  Recordis  qu'es  el  seu  lema:  no 
li  demanèm  pas  rès  més! 
Senyora  Vilmore.  El  nostre  fill  ha  faltat, 
ja  ho  sabèm.  Però  no  vulgui  malmetre  la 
seva  vida!  Estèm  disposats  a  fer  lo  que 
vostè  vulgui.  Es  una  mare  la  que  li  dema- 
na, la  que  li  prega!  Pensi  que  vostè  també 
té  fills!  Posis  al  meu  lloc!  Salvil!  Per 
l'amor  de  Déu,  senyor  Linnell!  Salvi  al 
meu  pobre  Lleonart! 

Linnell.  Sàlvil  vostè  mateixa,  Salvil  dihent 
la  veritat.  No  hi  hà  cap  altre  medi.  Si  ara 
jo,  renegant  de  les  meves  idees,  volgués 
amagar  la  veritat,  podria  ser  responsable 
d'una  gran  desgracia.  Pensin  que  d'aquí  a 
un  mes  en  Lleonart  ha  de  casarse  amb 
l'Helena,  y  pensin  també  que  alguns  mesos 
després  aquella  altra  li  ha  de  donar  un  fill, 
un  fill  seu! 

Senyora  Vilmore.  No!  Això  no!  No  serà 
pas! 

Linnell.  Tart  o  aviat,  ha  de  ser!  Pensin  en  la 
responsabilitat  que  hauràn  contret!  L'He- 
lena li  dóna  tot  al  casarse!  Y  a  cambi  de 
què?  Si  vostès  permeten  que  aquest  casa- 
ment se  tiri  endavant,  enganyan  miserable- 
ment a  una  ignocenta. 

Vilmore.  Còm  s'entén  enganyar? 

Linnell.  Enganyar!  Sí,  sí.  Ho  torno  a  dir  per 
si  no  ho  havia  entès! 

Senyora  Vilmore.  Si  l'Helena  ho  sab  estèm 
perduts!  Pobre  fill  meu! 

Linnell.  Però  que  no  tenen  conciencia  vos- 
tès? Pènsint'hi  una  mica,  per  l'amor  de 
Déu!  Entren  tots  dos  a  la  casa  nuvial,  apa- 
rentment néts  de  tota  culpa,  immaculats, 
tremolosos  clamor y  de  ventura!  (Quasi amb 
èxtasi.)  La  felicitat  ha  obert  la  porta  als  dos 
esposos;  tot  resplandeix,  tot  es  perfum,  tot 
es  benestar.  Però  vé  un  dia  que  l'esposa 
s'adona,  amb  repugnància,  que  hi  hà  algu- 
na cosa  corrompuda  que  infecta  tota  la  llar, 
y  aleshores  ..  Ah!  No.  Això  no  ho  perme- 
terà  pas  vostès.  No. Perquè  tampoch  voldràn 
que'l  seu  fill  estimat,  carn  de  la  seva  carn, 
sang  de  la  seva  sang,  entri  en  la  seva  casa 
nuvial  amb  el  rostre  tacat  per  riníamia, 
l'hipocresia  y  la  mentida!  Sàlvinlo!  Fassin 
un  esfors!  Mirin  que  encara  hi  són  a  temps! 
Diguin  la  veritat! 

(I*a  senyora  Vilmore's  tomba 
cap  an  en  Iyinnell  amb  un 
gest  d'impaciència  y  d'ira). 

Senyora  Vilmore.  (freda  y  resolta).  No'ns 

té  de  dir  rès  més? 
Linnell.  (calmós,  frety  resolt).  La  senyoreta 

Helena  ho  sabrà  tot. 
Senyora  Vilmore.  Haig  de  veure  la  malalta. 

Ro  m'ha  dit  que  ella  no  la  confirmava 

aquesta  historia  de  les  seves  relacions  amb 

en  Lleonart? 
Linnell.  Es  veritat;  però  com  que'l  seu  fill  la 

confirma... 

Senyora  Vilmore.  Això  encara  s'ha  de 
veure! 

Linnell.  Suposo  que  no  s'atrevirà  pas  a  ne- 
garho! 

Senyora  Vilmore.  Ho  negarà  rodonament! 
Linnell.  Un  moment,  senyora.  La  senyoreta 
Helena  ha  de  venir  demà  a  rèurem. 

Senyora  Vilmore.  (reculant).  Y  perquè? 

Linnell.  (solemne).  Per  ferme  aquesta  pre- 
gunta: si  jo,  a  conciencia,  puch  aconsellarli 
que's  casi  amb  en  Lleonart. 

(La  senyora  Vilmore  queda 
aclaparada  un  moment.  En- 
tran  pel  passadís  les  senyores 
Blaney  i  Linnell.  Se  les  veu 
passar  no  més). 

Senyora  Vilmore.  (posant-se  sobre  sí).  Y 
vostè  pensa  expiicaríi  aquesta  historia  ab- 
surda? 

Linnell.  No:  m'estimo  més  que  li  expliqui 

vostè  mateixa. 
Senyora  Vilmore.  (impressionada  per  ïidea). 
Jo  mateixa?  Té  molta  raó.  Jo  mateixa  li  ex- 
plicaré tot,  y  així  quedarà  desfeta  d'un  cop 
per  sempre  aquesta  farsa  indigna  tramada 
contra'l  meu  fill. 
Linnell.  Farsa  indigna? 

(Entra  la  senyora  Blaney  per 
la  porta  del  fons,  la  del  passa- 
dís, precedida  per  la  senyora 
Linnell). 

Senyora  Linnell.  (entrant  y  adonantse  de 
Vactitut  de  tots  tres).  Què  hi  hà?  Ens  hem 
trobat  amb  !a  senyora  Blaney  a  la  porta  del 
carrer. 

Senyora  Blaney.  (entrant  amb  ayre  de  tafa- 
neria y  mirant  a  tots  amb  gran  interès).  Venia 
per  saber  còm  segueix;  però  si  parlen  d, 
assumptes  particulars  y  reservats... 

Senyora  Vilmore.  No,  no.  Es  el  senyor 
Linnell,  que  ja'ns  ha  sortit  amb  un  altre 
extravagància  de  les  seves... 

Linnell.  (amb  ira  reconcentrada  y  amenaça- 
dor). Senyora  1 

Senyora  Linnell.  Edgard! 

Senyora  Vilmore.  Miri  de  convèncel,  Eli- 
sa, de  que  loque's  proposa  es  una  bogeria, 
que'ls  seus  fills  y  vostè  poden  pagar  molt 
cara. 

(Se'n  và  amb  ayre  de  triomf, 
atravessa'I  passadís  y  entra  a 
l'escriptori). 

Senyora  Linnell.  Edgardl  Senyor  Vilmore! 
Què  ha  fet  el  meu  marit? 

Vilmore.  Res:  amb  l'intent  d'arreglar  les  nos- 
tres petites  diferencies,  li  he  ofert  la  rec- 
toria. 

Linnell.  Ah!  Es  a  dir  que  me  l'ha  ofert?Y  per 
què? 

Vilmore.  Per  bé  del  poble. 
Linnell.  No.  Vostè  me  l'ha  oferta  perquè 
calli. 

Vilmore.  Ho  veuhen?  En  comptes  de  donar - 
me  les  gràcies,  m'ha  dit  que  lo  que  jo  volia 
era  enganyar,  ensibornar,  y  ha  llensat  al 
vol  carrechs  injustos  yridícols  contra'l  meu 
fill. 

Senyora  Linnell.  Edgardl  Per  l'amor  de 
Déu!  Per  què  ho  fas  això?  (A  nen  Wilmore). 
Dispèusil:  ho  haurà  dit  en  un  moment 
d'ofuscació.  S'haurà  deixat  portar  pel  geni. 
(A  w'e/z  Linnell).  Edgardl  Si  tens  encara  una 
mica  de  carinyo  per  mi  y  pels  teus  fills... 

Linnell.  (trencantli  la  Jrase).  Què? 

Senyora  Linnell.  Demana  perdó  al  senyor 
Vilmorel 

Linnell.  May!  Demanar  perdó  perquè  dich  la 
veritat?  Això  mai! 

(I*  senyora  Linnell  se'n  và 
cap  al  sofà,  plorosa). 

Senyora  Blaney.  (a  n'enVilmore,  amb  mau- 

leria).  Quina  mena  de  càrrechs  ha  llensat 

al  vol  contra'l  seu  fill? 

(Entra  la  senyora  Vilmore, 
tornant  de  l'escriptori). 

Senyora  Vilmore.  La  senyoreta  Neve  té  una 
mica  de  temperatura,  però'm  sembla  que 
pot  trasladarse  perfectament.  Ara  està  arre- 
glant les  seves  coses,  y  jo  mateixa  me  l'em- 
portaré a  Gilminster. 

Linnell.  La  senyoreta  Neve  no  sortirà  d' 
aquesta  casa. 

Senyora  Vilmore.  Qui  ho  mana? 

Linnell.  Jo. 

Senyora  Vilmore.  Senyor  Linnell,  aquesta 
noya  nega  en  absolut  els  càrrechs  que  vostè 
ha  dirigit  contra'l  meu  fill.  S'ha  posat  en 
tot  y  per  tot  a  les  meves  ordres,  y  desde 
aquest  moment  queda  baix  la  meva  pro- 
tecció. 

Linnell.  (Amb  gran  decisió).  La  senyoreta 
Neve  aquesta  nit  no  sortirà  d'aquesta  casa. 
Es  inútil  que  s'hi  empenyin. 

(La  Raquel,  apoyantse  amb 
la  Patty,  haurà  sortit  un  xich 
abans  de  l'escriptori,  atraves- 
sa'l  passadís  y  entra  en  esce- 
na. Està  excitada,  febrosa  y 
desvarieja  una  mica  de  tant 
en  tant). 

Raquel.  (A  la  senyora  Wilmoré).  Ja  estich  a 
punt,  senyora.  Quan  vostè  vulgui  ens  en 
podèm  anar.  (A  n'en  Linnell).  Gràcies  per 
tot,  però  me'n  haig  d'anar  a  Gilminster. 
Perdònim!  (Amb  pro/onda  pena).  De  tot 
allò  que  li  he  dit,  sab?  no  hi  hà  rès  de  veri- 
tat, no.  Jo  m'ho  pensava.  Però  no,  no  era 
veritat.  Aquella  carta  tampoch  ho  era,  no, 
pel  senyor  Lleonart,  noi 

Senyora  Vilmore.  (Somrihent  amb  ayre  de 
triomf).  Es  clar  que  noi  Ja  m'ho  pensava! 

Raquel.  Sí,  jo  may  he  dit  rès  contra'l  senyor 
Lleonart...  May!  Es  clar  que  no,  pobra  de 
mí!...  Eh  que  ja'm  creu  vostè,  senyora? 

Senyora  Vilmore.  Sí,  filla,  sí...  (A  rCen 
Linnell).  Dònguili  el  bras,  vostè.  Ajúdim  a 
portaria  a  la  estació. 

Linnell.  Passi  lo  que  passi,  aquesta  senyore- 
ta no  sortirà  aquesta  nit  de  casa  meva.  Ho 
tenen  ben  entès?  {A  la  Raquel).  Agafis  amb 
mí.  Elisa,  ajúdam.  Ets  dels  meus  o  també 
vas  contra  mí? 

Senyora  Linnell.  No  ho  sé...  no  sé  què 
fer.,. 

Linnell.  Si  que  ho  sabs!  Ja  fà  temps  que'm 
coneixes.  T'he  demanat  may  rès  que  no 
fos  just?  Confia  sempre  en  mí.  Ara  en 
aquests  moments  solemnes  tinch  tota  Ja 
rahó.  May  de  la  vida  m'he  sentit  investit 
de  la  voluntat  de  Déu  com  ara!  N'estich  se- 
gur! Els  que  m'estimen  han  d'estar  aprop 
meu!  Ho  sents? 

Senyora  Linnell.  Sí,  ja  hi  vull  estar...  Es 
clar  que  sí... 

Linnell.  Ajúdam!  Aquesta  noya  no  pot  sortir 
avuy  de  casa  nostra. 

(I#a  senyora  linnell  s'ajunta 
amb  en  Linnell  y  la  Raquel 
y  donen  un  quants  passos  cap 
a  la  porta  de  l'escala  inte- 
rior). 

Vilmore.  Linnell!  Això  no  pot  quedar  aixís! 
Linnell.  No?  Opòsis'hi  si  té  forsa  per  opo- 
sa rs'hi! 

Vilmore*  Vol  retirar  d'una  vegada  aquests 

càrrechs  indignes  que  ha  llensat  contra'l 
meu  fill  y  contra  aquesta  noya? 
Linnell.  (Amb  resolució).  No,  no  y  no!  De 
cap  de  les  maneres!  Encara  que  m'oferís 
vostè'l  bisbat  de  Londres! 

(Quadro). 


TELÓ 


ACTE  TERCER 

Biblioteca  de  la  casa  payral  dels  Wilmore.  Sala  del 
i  mateix  estil  arquitectònich  de  la  del  primer  acte. 
í  Porta  al  fons,  que  comunica  amb  un  passadís.  Porta 
a  l'esquerra,  primer  terme.  Xemeneya  encesa  al  se- 
gon terme.  Finestra  a  la  dreta,  que  dóna  al  jardí. 
Un  sofà  y  tres  taules,  una  a  l'esquerra,  Paltra  vora'l 
sofà  y  Taltra  en  un  recó  de  la  dreta.  Les  parets  estàn 
completament  cobertes  per  la  llibreria,  en  prestat- 
ges descoberts  y  simètrichs  que  van  de  terra  fins  ca- 
si al  sostre.  La  majoria  dels  llibres  estàn  ben  enqua- 
dernats, amb  cuyro  y  or,  com  en  les  biblioteques  de 
les  antigues  cases  payrals  del  sigle  XVIII.  Hi  hà 
també  llibres  moderns.  En  la  taula  del  recó  hi  hà  pi- 
les de  llibres.  En  la  taula  d'aprop  del  sofà,  tinter, 
plomes  y  papers.  Demunt  de  la  xemeneya,  un  gran 
mapa,  un  rellotge  vell  y  una  esfera  terrestre.  Algún 
bust,  un  o  dos  retrats  de  família,  en  llochs  conve- 
nients. 

Es  al  dematí,  deu  dies  després  de  Tacte  anterior. 
Al  alsarse'l  teló  entra  la  senyora  Wilmore  per  la  por- 
ta de  l'esquerra,  depressa,  nerviosa  y  desconfiada. 
Fa  signe  a  n'en  Viveash  qu'entri.  Aquest  entra  tam- 
bé per  la  mateixa  porta.  I^a  senyora  Wilmore,  du- 
rant tot  Tacte  demostrarà  una  gran  inquietut,  menys 
quan  se  trobarà  devant  de  gent  forastera;  aleshores 
consegucix  dominarse  enterament. 

Senyora  Vilmore.  Que  ja  es  aquí? 
Viveash.  Sí.  Ara  acaba  d'arri var.  L'he  tan- 
cada a  dins  del  meu  escriptori. 

Senyora  Vilmore.  Que  Taccepta'i  nostre 
oteriment? 

Viveash.  No  n'hi  he  parlat. 
Senyora  Vilmore.  S'ha  de  deixar  tot  resolt 
beans  que  pugui  parlar  amb  el  pare  de  1' 

Helena.  Sir  John  ha  dit  que  volia  parlar 
amb  la  Raquel,  devant  d'en  Linnell,  d'en 
Lleonart  y  dels  Blaney. 

Viveash.  Sí,  aixís  ho  ha  donat  a  entendre. 
Estèm  en  una  situació  molt  perillosa.  Hem 
d'anar  amb  peus  de  plom. 

Senyora  Vilmore.  Sí,  però  ens  hem  de  treu- 
re del  devant  a  aquesta  noya  d'una  manera 
o  altra! 

Viveash.  Quan  l'ha  vista  vostè  darrerament? 
Senyora  Vilmore.  Ahir. 
Viveash.  A  l'hotel  de  Gilminster? 

Senyora  Vilmore.  Sí.  Hi  he  anat  casi  cada 
dia. 

Viveash.  Y  en  Linnell,  que  l'ha  vista? 

Senyora  Vilmore.  Desde  que'l  doctor  Bla- 
ney se  la  và  emportar,  l'endemà  dematí  de 
aquella  terrible  escena,  crech  que  no  l'ha 
tornada  a  veure. 

Viveash.  N'està  ben  segura? 

Senyora  Vilmore.  Sí;  sé  qu'en  Linnell  hi 
va  anar  amb  l'intent  de  vèurela,  però  amb 
ei  doctor  Blaney  hi  vàrem  deixar  unes  or- 
dres tant  severes,  que  jo  crech  que  no'l  van 
pas  deixar  entrar. 

Viveash.  Y  ahònt  l'han  de  tenir  aquesta  sen- 
tada  amb  Sir  John? 

Senyora  Vilmore.  A  l'escriptori  de  vostè, 
o,  qui  sab,  potser  aquí  mateix.  Aixís  li  de- 
mostrarèm  que  no'ns  fà  cap  pór. 

Viveash.  Sí;  però,  y  l'Helena? 

Senyora  Vilmore.  Ara  ja  no  s'hi  està  amb 
nosaltres.  Aixís  que  và  tornar  el  seu  pare... 

Viveash.  Ah!  Sí,  té  rahó;  no  me'n  recorda- 
va. Y  còm  s'ho  ha  pres  l'Helena? 

Senyora  Vilmore.  Sembla  que  s'ho  ha  près 
molt  a  la  valenta.  Và  anar  a  demanar  con- 
sell a  n'en  Linnell  l'endemà  mateix.  Jo  no 
ho  vaig  poder  impedir.  Y  ara  ha  deixat  1' 
assumpte  completament  en  mans  del  seu 
pare.  Déu  vulgà  que'n  sortim  ben  aviat  de 
aquest  mal  pas! 

Viveash  Ja  té  rahó,  ja!  Jo  encara  no  hi  veig 
pas  clar  en  tot  això! 

Senyora  Vilmore.  No  se  m'espanti  ara,  vos- 
tè?  Com  vol  dir  que  no  hi  veu  clar? 

Viveash.  Tinch  els  meusdubtes.  Vostè  m'ase- 
gura  qu'en  Lleonart  es  ignocent  y  qu'en 
Linnell  s'ha  equivocat?  Naturalment  que, 
per  mí,  això  que  vostè  diu  es  la  veritat.  La 
mateixa  noya  diu  qu'en  Lleonart  no  hi  té 
rès  que  veure  amb  ella.  N'està  segura  vos- 
tè que  la  Raquel  mantindrà  la  seva  afirma- 
ció? 

Senyora  Vilmore.  Sí...  Es  a  dir,  jo  bé  m'ho 
penso.  L'hi  he  fet  veure  que  aquesta  es  la 
única  manera  de  conseguir  la  nostra  pro- 
tecció, tant  per  ella  com  pel  seu  fill.  Con- 
vindria que  vostè,  per  la  seva  part,  també 
li  fes  entendre. 

Viveash.  Me  sembla  cjue  la  meva  interven- 
ció... Què  vol  que  li  digui? 

(Movent  el  cap). 

Senyora  Vilmore.  Còm  s'entén?  Parli  clar! 

Viveash.  Vull  dir  que  si  la  Raquel  segueix 
en  aquesta  actitut,  jo  també  mantindré'l 
meu  paper.  Però'm  sembla  que  abans  de 
entrar  jo  en  escena,  fóra  millor  que  vostè 
li  dongués  una  altra  empenta.  M'entén? 

Senyora  Vilmore.  Si  vostè  creu  qu'es  ne- 
cessari... 

Viveash.  Opino  que  sí.  Me  fà  l'efecte  qu'es 

molt  curta  de  gènit  y  bon  xich  escrupulo- 
sa aquesta  noya.  Aixís  la  posèm  a  prova. 
Qui  li  diu  que  al  trobarse  devant  de  Sir 
John  no  se'ns  espanti? 

Senyora  Vilmore.  Jo  crecb  que  no  y  que 
cumplirà  lo  que  m'ha  promès. 

Viveash.  {Movent  el  cap  amb  ayre  de  dubte). 
Tots  estèm  pendents  de  lo  que  ella  digui. 
Si'ns  falta,  ens  posa  en  un  compromís  te- 
rrible. 

Senyora  Vilmore.  (Asseyentse).  Si  això  dura 

gayre,  jo  no  sé  si  ho  podré  resistir! 
Viveash.  Coratge,  Carlota! 

Senyora  Vilmore.  Vostè  no'ns  abandonarà 
pas,  veritat? 

Viveash.  No.  Aniré  fins  ahont  tinch  obliga- 
ció d'anar.  Potser  més  enllà  y  tot!  M'he 
embarcat  amb  vostès  en  la  mateixa  nau.  Si 
les  hipoteques  no  poden  pagarse,  jo'm  tro- 
baré en  la  mateixa  situació  que's  trobin 
vostès. 

(Entra  en  Wilmore  pel  fons. 
Vé  molt  excitat). 

Vilmore.  Sir  John  acaba  d  arrivar  amb  l'He- 
lena. Estàs  disposada  a  rèbrels? 

Senyora  Vilmore.  (Alsantse).  Sí,  sí,  desse- 
guida. 

(Eutra  pel  fons  en  Goodyer). 
Qoodyer.  (Anunciant).  Sir  John  Plugenet. 

(Entra  Sir  John.  Es  un  home 
simpàtich  y  elegant,  d'uns 
cinquanta  anys  molt  ben  por- 
tats. Sà,  afable,  fort  y  resolt. 
En  Goodyer  se'n  entoma). 

Jehn.  Com  està  vostè,  senyora  Wilmore? 
Senyora  Vilmore.  (Donantli  la  mà  afable- 
ment). Perfectament,  Sir  John. 

John.  Y  vostè,  Viveash,  com  està? 
Viveash.  Ja  ho  veu:  ja  n'hi  hà  per  anar  pas- 
sant. 

Senyora  Vilmore.  Suposo  que  l'Helena  ja 
no's  deu  recordar  de  l'estúpida  equivoca- 
ció del  senyor  Linnell? 

John.  Sí;  encara  la  té  bon  xich  molestada  tot 
això. 

Senyora  Vilmore.  Aviat  ho  aclarirem  a  sa- 
tisfacció de  tots. 

John.  Convé  molt,  Carlota,  crèguim.  Y  còm 
està  aquesta  noya? 

Senyora  Vilmore.  Millora  ràpidament. 

John.  Que  encara  es  a  Gilminster? 

Senyora  Vilmore.  No;  avuy  ha  arribat  al 
poble. 

John.  Lhl  De  manera  qu'es  aquí? 

Senyora  Vilmore.  Sí.  Y  com  que'l  nom  del 
meu  fill  ha  sigut  barrejat  en  aquest  assump- 
te, m'ha  semblat  convenient  que'l  senyor 
Viveash  hi  parlés,  y  ara  es  al  seu  escrip- 
tori. 

John.  Què  n'ha  tret  en  clar  vostè,  Viveash, 
de  tot  això. 

Viveash.  Ja  veurà:  me  sembla  que'l  nostre 
bon  amich  Linnell  ha  volgut  pescar  en 
aygues  tèrboles,  y  no  ha  tret  més  que  llot. 

John.  Donchs,  s'ha  de  mirar  de  netejar  aques- 
tes aygues  per  veure  si  se'n  treu  alguna 
cosa  profitosa.  Jo  mateix  aniré  al  seu  es- 
criptori y  parhré  amb  la  noya. 

("Alarma  vivíssima  en  la  se- 
nyora Wilmorey  en  Wilmo- 
re.  Sir  John  no  se'n  adona 
perquè'ls  ha  girat  l'esquena 
per  parlar  amb  en  Viveash). 

Viveash.  No  li  sembla  que  abans  fora  millor 
lligar  una  pila  de  caps,  que  ara  cada  un 
tira  pel  seu  cantó? 

John.  Que  s'han  de  lligar  caps?  No  l'entenen. 
Expliquis. 

Viveash.  Vull  dir  que  s'ha  d'anar  esgranant 
la  cosa,  a  poch  a  poch. 

John.  Això  es  precisament  lo  que  jo  vull  fer. 

Viveash.  Opino  que  fóra  millor  que  jo  veyés 
an'en  Linnell,els  Blaneyylanoya,l'undes- 
près  de  l'altre,  y  combinar  una  sentada, 
a  la  qual  hi  assistíssim  tots,  comensant  per 
vostè. 

John»  Y  que  no  la  podríem  tenir  avuy  aquesta 
sentada?  Avuy,  que  jo  soch  al  poble? 

Viveash.  No  hi  hà  cap  inconvenient,  si  vostè 
ho  desitja. 

John.  Sí,  sí,  els  soch  franch.  Hi  tinch  un 
gran  interès.  Quan  més  aviat  ens  veyèm 
amb  aquest  vicari,  millor.  Veritat,  Caríota? 

Senyora  Vilmore.  Sí;  y  aixís  acabèm,  d'una 
vegada,  aquest  desagradable  assumpte,  y 
podèm  parlar  desseguida  del  dia  del  casa- 
ment. 

Vilmore.  No  hi  hà  ningú  entre  la  meva 
gran  coneixensa  que  pugui  arribar  a  sos- 
pitar tant  sols  que'l  meu  fill...  Ah!  No:  per 
això  tinch  tant  interès  en  fer  callar  aques- 
tes males  llengües,  quan  més  aviat  millor. 

Viveash.  Y  les  farèm  callar  avuy  mateix, 
aquest  dematí  sens  falta.  A  quina  hora'ns 
podrèm  reunir,  Sir  John? 

John.  (Mirant  el  rellotge.)  Ara  m'emportaré 
l'Helena  a  casa  dels  Oakleys,  y  a  les  dotze 
tornaré  a  ser  aquí. 

Viveash.  A  les  dotze?  Molt  bé!  Tothom  serà 
aquí. 

John.  Perfectament.  Es  un  home  actiu  per 
excelencia  vostè,  Viveash.  L'assumpte'm 
sembla  que  val  la  pena.  Diuhen  vostès  que 
en  Lleonart  la  và  conèixera  Escòcia, aquesta 
senyoreta? 

Senyora  Vilmore.  Sí. 

John.  Y  quina  mena  de  relacions  hi  havia 

entre  ell  y  ella?  Relacions  de  pura  amistat? 
Senyora  Vilmore.  Sir  John,  vaig  a  dirli  la 

veritat,  però  amb  tota  la  reserva. 
John.  Pot  fiarse  de  mi,  senyora:  soch  un 

cavaller. 

Senyora  Vilmore.  Hi  havia  allí  empleats 
en  les  obres  del  ferrocarril  dos  o  tres  joves. 
Un  d'ells,  precisament  el  que  se'n  và  anar, 
sembla  que  tenia  certes  relacións  amb  la 
senyoreta  Raquel  Neve.  Y  aquesta  và  venir 
a  trobar  a  n'en  Lleonart  perquè  segurament 
li  devia  convenir  saber  l'adressa  del  seu... 
No  sé  si  m'explico. 

John.  Ah!  ja! 

Senyora  Vilmore.  Vostè  nos  pot  pensar 
lo  que  m'ha  costat  arrencar  aquest  secret 
a  n'en  Lleonart!  Es  tan  bò  y  tan  lleal,  el 
pobre  fill  meu!  Abans  de  fer  traició  a  un 
amich,  jo  crech  que*s  deixaria  matar.  Ade- 
més,  es  incapàs  de  dir  cap  mentida.  M'en- 
tén? No  sé  si  m'explico. 

John.  Perfectament,  senyora. 

Senyora  Vilmore.  Confio,  naturalment, 
que  vostè  sabrà  guardar  el  secret. 

John.  Senyora!  Lo  que  vostè  m'acaba  de 
dir  aclareix,  en  part,  els  meus  dubtes.  Però, 
quin  interès  pot  tenir  aquest  senyor  Lin- 
nell  en  sostenir  les  seves  acusacions? 

Senyora  Vilmore,  Aquest  home  es  un  fa- 
nàtich! 

Vilmore.  Un  maniàtich.  Afiguris  que  vol 
posar  tavernes  model  a  tot  arrèu,  per  arrui  - 
nar  als  pobres  fabricants  de  cervesa! 

Viveash.  Pobre  home!  Es  un  monomaniach 
esbogerrat!  S'ha  tornat  boig  a  forsa  d'estu- 
dis. Y  el  millor  dia  es  capàs  de  sortirnos 
amb  el  descobriment  de  que'l  món  es  qua- 
drat, no  més  perquè  es  partidari  de  tot  lo 
recte. 

Senyora  Vilmore.  Silenci! 

(L'Helena  y  en  I/leonart  en- 
tren pel  fons.) 

Helena.  (Amb  afecte  a  Carlota.)  Bon  dia, 
senyora  Vilmore.  (Li  fà  un  petó.) 

Senyora  Vilmore.  Helena!  Filla  meva! 
Gòm  estàs? 

Helena.  Senyor  Viveash,  Déu  lo  guard. 

Viveash.  Déu  la  guard,  senyoreta.  Bon  dia. 

Helena.  Vostès  ja  devien  parlar  del  senyor 
Linnell,  veritat?  Senyora  Vilmore,  jo  li 
prego  que'm  torni  la  meva  paraula  y  que'm 
permeti  parlar  amb  ell. 

Senyora  Vilmore.  Helena,  tingui  ben  pre- 
sent que  he  confiat  aquest  assumpte  a 
mans  del  seu  papà.  Si  ara  vostè  parla  amb 
el  senyor  Linnell,  se  passa  com  aquell  qui 
diu  a  l'enemich . 

Helena.  Jo  no'l  tinch  per  enemich  al  senyor 
Linnell. 

John.  Lleonart,  me  sembla  que  vostè  ja's 
deu  haver  adonat  de  l'estat  d'esperit  en 
que's  troba  la  meva  filla.  Crech  inútil  in- 
sistir en  que. .. 

Helena.  (Acostant-se  ràpidament  anen  Lleo- 
nart.)  No,  no  li  pregunti  rèsl  Lleonart!  Jo 
t'estimo!  Confio  en  tu  cegament! 

(Ell  li  agafa  una  mà  y  l'hi 
besa  amb  emoció.) 

Vilmore.  Ja  ho  veus,  Lleonart,  quina  noble- 
sa de  sentiments!  Estich  orgullós  de  tu, 
estimada  Helena!  Y  tinch  la  segurítat  que 
faràs  felís  a  n'el  meu  fill. 

Helena.  No'n  parlèm  més  de  tot  això,  senyor 
Vilmore.  Però,  quan  el  meu  papà  ho  hagi 
aclarit  tot,  jo'ls  prego  que  tots  vostès  siguin 
ben  bons  amb  el  senyor  Linnell.  No  es 
culpable  y  no  mereix  ser  castigat. 

Vilmore.  La  seva  conciencia  ja  s'encarregarà 
bé  preu  de  castigarlo! 

Helena-  Encara  que  s'hagi  equivocat,  crech 
en  la  seva  rectitut  y  en  la  seva  honradesa. 

Viveash.  Això  es  una  mala  excusa  per  apa- 
gar una  casa  que  crema. 

John.  Anèm,  Helena:  t'acompanyaré  a  casa 
dels  Oakleis.  (Mirant  el  rellotge,)  Cuyta, 
que  no'm  puch  entretenir. 

Helena.  Passiho-bé,  senyora  Vilmore. 

Senyora  Vilmore.  Adéu,  filla  meva. 

Helena.  Passiho  bé,  senyor  Vilmore. 

Vilmore.  Adeu,  filla...  futura. 

(Encaixan.  Ell  va  per  besaria, 
però  ella  fà  com  qui  no  se 
n'adona  y  s'esquiva.) 

Helena.  Acompànyam  fins  al  cotxe,  Lleo- 
nart. 

(Se'n  và  seguida  d'aquest.) 
Vilmore.  La  seva  filla  es  un  tressor,  Pluge- 

net.  Quin  cor  més  gran! 
John.  A  les  dotze  aquí,  eh,  Viveash? 
Viveash.  Sí.  A  les  dotze  en  punt. 
John.  Fins  a  després. 


94 


HENRY  ART  MUR  JONKS 


(Se'n  và.  En  Vilmore,  la  Car- 
lota y  en  Viveash  quedan  una 
estona  contemplantse.  Pausa. 
En  Viveash  mira'l  rellotge.) 

Viveash.  No  podém  perdre  temps.  Avisaré 
als  Blaney  que  vinguin.  Ja  són  de  tota 
confiansa,  eh? 

Senyora  Vilmore.  Ja  ho  crechl  Completa- 
ment adictes. 

Vilmore.  Per  forsa  ho  han  de  ser.  No  veu 
qu'en  Blaney,  gràcies  a  la  meva  influen- 
cia, es  vacunador  públich? 

Viveash  (a  la  senyora  Vilmore).  No  estaria 
de  més  insistir  en  la  equivocació  d'en  Lin- 
nell,  per  veure  si,  sentintho  a  dir  tant  y 
tant,  acaba  per  convencés  ell  mateix  del 
seu  error. 

Vilmore.  Es  massa  tossut!  Com  vostè  ha  dit 
molt  bé,  es  un  maniàtich  que  acabarà  boig. 

Viveash.  Y  la  seva  bogeria  es  criminal,  per- 
què portarà  à  la  misèria  a  la  seva  família. 

Vilmore.  Y  que  no  s'entén  de  rahons! 

Senyora  Vilmore.  No  hi  hà  més  remey 
que  enfonsarlo,  suprimirlo!  O  ha  de  cau- 
re en  Lleonart  o  aquest  home!  (Amb  ira). 
Y,  si  no  vol  cedir,  se  l'enfonsa,  sense  cap 
compassió! 

Viveash.  Vaig  a  dirli  que  vingui. 

(Se'n  va  cap  al  fons.) 

Vilmore  (ansiós).  Viveash,  fassi  tot  lo  que 
pugui. 

Viveash.  Això  depèn  de  l'actitut  de  la  noya. 

Si  la  poguéssim  pastar  al  nostre  gust,.. 
Vilmore.  Què? 

Viveash.  Que  hem  de  guanyar,  no  hi  ha  més' 
Ara  mateix  els  la  portaré. 

(Fà  un  gest  significatiu  y 
se'n  va.) 

Vilmore.  Quina  posició  més  galdosa  per  un 
home  tan  honrat  com  jo!  May  m'havia 
hagut  de  violentar  la  conciencia  com  ara! 

Senyora  Vilmore.  Ofègala  la  teva  con- 
ciencia! 

Vilmore.  Què  dius  ara?  Déu  de  Déu!  Vaig 
tement  que  aquí  les  dones  han  perdut  tota 
noció  de  moral. 

Senyora  Vilmore.  Quan  se  tracta  de  salvar 
un  fill,  ho  perdèm  tot  les  mares.  Per  això 
som  superiors  a  vosaltres.  Infeliços!  (Pausa. 
Amb  iota  V ànima).  Vols  ajudarme  a  salvar 
el  nostre  fill,  sí  o  no? 

Vilmore.  Estich  fent  tot  lo  que  puch.  Però 
has  de  tenir  ben  present  que  en  aquestes 
terribles  circunstancies  haig  de  mantenir- 
me  sempre  dintre  de  la  més  estricta  mo- 
ralitat. 

Senyora  Vilmore.  Ja  t'hi  mantens,  y  amb 
excés!  Si  no  hi  vas  amb  compte,  aquest 
eníit  de  moralitat  ens  perdrà  a  tots. 

Vilmore,  Per  l'amor  de  Déu,  Carlota!  Fixat 
en  que'l  cas  den  Guillém  y  de  la  Sarah 
s'ha  reproduhit! 

Senyora  Vilmore.  Primer  de  tot  som  nos- 
altres, al  menos  fins  a  deixar  ben  resolt 
aquest  assumpte. 

Vilmore.  Molt  bè;  però  jo  haig  de  demostrar 

que  la  meva  conducta  està  sempre  ajustada 

a  lo  que'm  dicta  la  conciencia. 
Senyora  Vilmore.  Sí;  tots  fem  lo  que'ns 

mana  la  conciencia,  sobre  tot  quan  no'ns 

costa  res. 

Vilmore.  Carlota!  No  permeto  aquestes  insi- 
nuacions constants  de  que  soch... 

Senyora  Vil  morè  Què? 

Vilmore.  Pitjor  de  lo  que  haig  de  ser. 

(En  Lleonart  entra  malhu- 
morat, abatut  y  trist,  y's  dei- 
xa caure  en  un  silló.  Pausa. 
En  Vilmore  l'observa  enfuris- 
mantse  gradualment,  y  quan 
en  Lleonart  ja  està  assegut 
esclata  amb  ira.) 

Vilmore.  Y  per  arribar  a  n'aquest  punt  t'he 
educat  amb  tot  compte  y  dintre  dels  prin- 
cipis de  la  més  absoluta  moral?  Per  això 
t'he  posat  al  teu  devant  el  meu  exemple, 
que  qualsevol  fill  s'hauria  tingut  per  ditxós 
de  copiar?  Y  tu,  en  comptes  de  seguir  les 
meves  petjades,  gosas  fer  venir  a  casa  nos- 
tra aquesta...  donota? 

Senyora  Vilmore.  Vols  callar?  Vols  ter  el 
favor  de  callar?  Recordat  que  tu  y  jo  ja'ns 
coneixèm.  (£7/,  furiós,  pol  parlar).  Ho 
sent?  Fes  memòria!  Me  sembla  que  tu  y  jo 
ja'ns  coneixèm,  y  lo  millor  que  pots  fer  en 
aquesta  ocasió  es  callar! 

(En  Vilmore  s»'n  va  pel  fons, 
abatut  y  silenciós  La  senyora 
Vilmore  s'acosta  a  n'en  Lleo- 
nart,  que  s'abrassa  amb  ella. 
A  l'actitut  del  seu  fill,  la  se- 
nyora Vilmore  es  posa  a  plo- 
rar.) 

Lleonart.  Mamà!  Pobra  mamà!  No  ploris! 
Quina  vergonya  que  hagis  de  fer  tot  això 
per  mi,  pel  teu  fill  que  t'estima!  Que  n'he 
sigut  de  boig! 

Senyora  Vilmore.  Calla!  Si  jo  pogués  sal- 
varte!  Jo't  salvaré!  No  tinguis  por! 

Lleonart.  No  m'ho  mereixo,  no!  Mereixo 
que'm  peguin,  que'm  desprecihin!  Qué 
avergonyit,  que  humiliat  m'he  sentit  ara 

mateix  devant  de  l'Helena!  Quin  cor  té 
més  gran!  Y  jo...,  jo...,  qué  petit! 

Senyora  Vilmore.  No  parlis  així.  Tu  has 
fet  lo  mateix  que  han  fet  els  altres,  però 
has  tingut  la  desgracia  que  se  sabés. 
Sir  John  vindrà,  y't  fa  à  preguntes.  No  H 
diguis  ni  més  ni  menos  de  lo  que  jo  t'fee 
dit. 

Lleonart,  Ja  ho  procuraré. 

Senyora  Vilmore.  Pensa  qu'es  tot  el  teu 

pervindre,  tota  la  teva  felicitat  en  aquesta 

vida!  No  la  destruheixis? 

Lleonart.  No  la  destruiré,  mamà!  Tu  no 
ho  sabs  lo  que  jo  t'agraheixo  tot  lo  que  es- 
tàs fent  per  mi.  No  n'hi  hà  de  mares  cora 
tu!  Passi  lo  que  passi,  jo  t'ho  pagaré  un 
dia  o  altre. 

Senyora  Vilmore  (besantlo  amb  passió). 
Ets  el  meu  fill!  (Pausa)  Mira,  veus?  Ja  tor- 
no a  sentirme  revestida  de  valor  y  lluytaré. 
Hem  de  guanyar! 

Lleonart.  Sí,  hem  de  guanyar! 

(Entia  en  Goodyer  pel  fons 
anunciant.) 

Goodyer.  El  senyor  Linnell. 

(Entra  en  Iyinnell.  Sembla 
malaltís  y  més  trist  que  em 
Tacte  anterior,  però  en  la  seva 
cara  hi  brilla  un  raig  de  des- 
esperada determinació.) 

Senyora  Vilmore.  Linnell! 
Linnell.  Bon  dia,  senyora. 
Lleonart-  Bon  dia,  Linnell. 
Linnell.  Bon  dia.  El  senyor  Viveash  acaba 
de  dirme  que  vostè  desitjava  vèurem. 

Senyora  Vilmore.  Sí.  Lleonart:  si  vois,  ja 
pots  retirarte. 

Linnell  (aturant  amb  un  gest  a  rien  Lleonart, 
que  ja  havia  donat  unes  quantes  passes).  No, 
un  moment.  Vostè  ja  sab  que  jo  no  tinch 
cap  interès  en  posarlo  en  evidencia  devant 
de  la  gent,  per  lo  que  vostè  ha  fet.  Al 
contrari,  jo  voldria  enterraria,  la  seva 
malifeta:  però  les  conseqüències  no's  poden 
enterrar.  Vinguim  aquí  y  afròntiles  com 
un  home! 

(Haurà  posat  la  mà  a  l'espat- 
lla d'en  lleonart.  Aquest  vol 
separarse.) 

Lleonart.  Vol  creure»  Linnell,  que  no  l'en- 
tenen de  rés  en  tot  això  que'm  diu? 

(Forceja  per  separarse  d'en 
Linnell,  qui  li  posa  les  du- 
gués mans  a  les  espatlles  y 
li  diu  mirantlo  cara  a  cara, 
amb  gran  rigidesa.) 

Linnell.  Es  a  dir  que  no  m'entén?  Vaig  a 
fer  de  manera  que  m'entengui  desseguida. 
Vostè  s'ha  portat  com  un  bergant  amb  una 
pobra  nova.  Ha  fet  malbé  la  seva  vida,  y 
després  l'ha  abandonada  perquè  soporti 
tota  sola  '1  pes  d'una  culpa  provocada  per 
vostè.  L'ha  abandonada  perquè's  mori  de 
vergonya,  en  la  soletat  y  en  la  misèria. 
Y  ara  intenta  altra  vegada  seguir  els  seus 
procediments  de  bergant  amb  una  altra 
noya,  una  pobra  criatura  ignocenta,  que 
està  a  punt  de  donarií  tota  la  seva  puresa, 
tota  la  fidelitat,  filla  d'un  gran  amor,  y  tota 
la  seva  fortuna.  Y  per  portar  a  bon  terme 
tot  aquest  cúmul  d'insensateses  compta 
vostè  amb  l'ajuda  de  la  seva  mare!  (Pausa). 

Me  sembla  que  ara'm  deu  haver  entès, 
veritat,  Lleonart? 
Senyora  Vil  morè  (indignada).  Senyor  Lin- 
nell! 

Linnell.  (repetint  el  concepte  y  mirant  fixa- 
ment a  la  senyora  Vilmore).  Sí;  la  seva  mare 
està  disposada  a  ajudarlo.  La  seva  mare, 
que  l'adora,  ho  sacrifica  tot  per  ajudar-lo  a 
bastir  la  nova  casa  en  un  bassal  corromput 
d'hipocresíaydementides!  Peròaquesta  casa 
sense  fonaments  no  pot  subsistirl  Aquesta 
casota  ha  d'ensorrarse  per  sí  mateixa,  y  a 
l'ensorrarse  ha  d'aixafarlos  a  totsl  Vull 
confessar  tota  la  veritat  a  Sir  John  Pluge- 
net,  aixís  que'l  vehigi.  Vull  desemmascarar 
al  seductor  engrahit,  al  seductor  covart  y 
mentider!  M'ha  ben  entès,  ara?Y  vostè,  sen- 
yora, ara  no  podrà  dir  que  no  hagi  parlat 
clar! 

(En  Lleonart  haurà  donat 
mostres  d'una  gran  nerviosi- 
tat,  però  haurà  anat  domi- 
nantse,  y  a  l'acabar  en  Lin- 
nell se  separa  d'ell  y  esclata 
en  una  gran  rialla). 

Lleonart.  Ha!...  hal...  haJ...  La  vespa  que 
l'ha  picat  avuy,  senyor  Linnell,  sí  que  de- 
via ser  verinosa! 

Linnell.  Ah!  De  manera  que  insisteix  en  la 
mentida?  Molt  bé!  Vostè  mateix.  A  les 
dotze  seré  aquí  per  veure  a  Sir  John. 

(Se'n  và  pel  fons.  La  senyora 
Vilmore  està  impacienta  y  fu- 
riosa. Fà  un  gran  esfors,  se 
domina  y  diu  amb  relativa 
calma): 

Senyora  Vilmore.  No.  esperis,  senyor  Lin- 

nell.  No  se'n  vagi.  Ja  que's  veú  que  està 

decidit  a  rompre,  passèm  comptes  abans, 

si  li  sembla. 
Linnell.  Vostè  vol  passar  comptes?Y  amb  mi? 

Ja  es  tot  un  gosar  el  seu,  senyora! 
Senyora  Vilmore.  No  hi  ha  rès  que  pugui 

provar  el  fet  del  meu  fill.  Vostè  no  té  cap 

prova. 
Linnell.  Y  què? 

Senyora  Vilmore.  Escóltim,  Sir  John  y  la 
seva  filla  acceoten  les  nostres  explicacions. 
Si  ls  vol  convèncer  de  lo  contrari,  no  farà 
més  que  perdre  temps  y  provarà  que  encara 
es  molt  més  boig  y  molt  més  fanàtich  de  lo 
que  la  gent  se  pensa. 

Linnell.  Ah!  Sí?  Es  adir  que  m  tenen  per 

per  boig  y  per  fanàtich,  eh? 

Senyora  Vilmo  e.  Sí,  senyor.  (Quasi  amb 

sarcasme).  Que  no  ho  sabia? 
Linnell.  (amb  fina  ironia)  No.  Vès  si  es  ex- 

trany,  veritat?  Y  jo,  pobre  de  mí,que  sem- 
pre m'he  tingut  per  un  home  modest,  sen- 
zill, corrent  y  honrat!  Quin  desengany! 
Senyora  Vilmore.  Després  d'haver  complert 
les  seves  americ*sses,  se  n'anirà  del  poble, 
per  no  tornar,  amb  la  reputació,  ben  gal- 
dosa  per  cert,  d'haver  iniciat  una  calumnia 
maliciosa  contra  un  dels  feligresos.  Es  im- 
possible que'i  senyor  Daubeny  el  puga  re- 
comanar a  ningú  La  seva  carrera  s'haurà 
acabat.  Y  anirà  enfonsant-se,  fins  a  desapa- 
rèixer. 

Linnell.  Diu  que  m  aniré  enfonsant?  Si  amb 
la  veritat  per  escut  un  s'enfonsa,  dèixim  en- 
fonsar, millor!  És  una  fi  que  no  me  la  po- 
dia esperar. 

Senyora  Vilmore.  Al·l!  Vol  dir  que  morirà 

màrtir?  Es  a  dir  que  vostè  vol  la  palma  del 
martiri!  Ja  són  pretensions!  Me  sembla  que 
l'alcansarà.  Però  y  què'n  farà  dels  seus  fills, 
que  tot  just  comensan  a  viure? 
Linnell.  Se  buscaràn  la  vida,  con  se  la  bus- 
can  els  aucells. 

Senyora  Vilmore.  Sí:  viuràn  de  caritats! 
Però,  que  no  té  cor,  vostè?  Per  darrera 
vegada,  Linnelll  Pensi  en  el  pervindre  que 
l'espera! 

Linnell.  Misèria,  misèria,  y  rès  més  que  mi- 
sèria! Y  bé,  y  què?  Ja  ho  sé.  Però  quan 
van  acompanyades  de  la  misèria,  la  fè  y  la 
veritat  triomfen  sempre!  Y  vostè,  pel  seu 
cantó,  pensi  també  en  el  pervindre  del 
seu  fill.  Farsa!  Mentida!  Hipocresia!  Y  rès 
més!  Per  darrera  vegada  torni  en  sí,  Car- 
lota! Surti  d'aquest  cau  de  mentides!  Surti 
a  la  llum  de  la  veritat! 

Senyora  Vilmore.  (Indignada  y  impacienta.) 
Però,  que  no  ho  veu  que  està  perdent  el 
temps,  home  de  Déu?  Vostè  lo  que  vol  es 
perdre  al  meu  fill,  no  es  això? 

Linnell.  Y  vostè  lo  que  vol  es  perdre'm  a 
mi,  no  es  veritat? 

Senyora  Vilmore.  Sí,  si  vostè  m'hi  obliga. 
Y  ho  faré  sense  compassió!  M'entén? 

Linnell.  Que'n  fà  d'estona  que  l'entench, 
senyora! 

Senyora  Vilmore.  Donchs  no'n  parlèm 
més.  Y  caygui  qui  cayguii 

(Entra  en  Viveash  pel  fons.) 

Viveash.  Ja  han  acabat  amb  el  senyor  Lin- 
nell? 

Senyora  Vilmore.  Sí.  No  vol  entrar  a  la 
rahó  y...  hem  acabat!  {Arronsant  les  espat- 
lles.) 

Viveash.  Pitjor  per  ell.  (Pausa.)  Vingui'm 
aquí,  Linnell.  Ja  ho  sé  que  no  es  tan  boig 
com  la  gent  diu. 

Linnell.  Tinch  per  norma  dels  meus  actes 
la  veritat.  Si  això  es  ser  boig,  visca  la  bo- 
geria, senyor  Viveashl 

(Aquest  mira  a  la  senyora 
Viimore.) 

Viveash.  Sir  John  m'ha  encarregat  que  anés 
recullint  detalls  del  cas.  Vol  íerme'n  la 
relació  vostè  mateix? 

Linnell.  Vol  que  l'escrigui? 

Viveash.  No  n'hi  hà  necessitat.  Una  senzilla 
relació.  Suposèm  que  ara  tenim  cinch  mi- 
nuts per  anar  a  donar  un  tom  pel  jardí. 
Y,  qui  sab!  potser  tot  passejant  ens  enten- 
drèm. 

Linnell.  (Mirant  a  lun  y  a  Valtre.)  Que  ja 
hi  estarà  conforme  la  senyora? 

Viveash.  Es  clar  que  sí! 

Linnell.  Què  vol  la  senyora?  Llum  o  tene- 
bres? Vostè  mateix:  pregúntili. 

(Se'n  và  pel  fons.  I<a  senyora 
Viimore  y  en  Viveash  se  mi- 
ran  esverats.) 

Viveash.  (Amb  ira.)  TcçutI  IMiserable!  (Se- 
nyalant a  l  esquerra,)  Aquí  té  la  noya.  Ja 
pot  parlarhi  quan  vulgui.  (Se'n  và  pel  Jons 
cercant  a  n(en  Linnell  ) 

Senyora  Viimore.  (Obrint  la  porta  de  l'es- 
guerra.) Vol  venir  un  moment?  (Entra  la 
Raquel ,  vestida  de  carrer.  Està  pàlida,  ma- 
laltissa, espantada,  donantti  la  mà  cari- 
nyosament.)  Corn  està,  Raquel? 

Raquel.  Bon  dia,  senyora. 

Senyora  Vilmore.  Sir  John  vindrà  desse- 
guida  y  li  farà  moltes  preguntes.  Vostè 
cumplirà  lo  que'm  và  prometre,  eh? 

Raquel.  (Calmada.)  Sí:  no  faltaré  a  la  mera 
paraula. 

Senyora  Vilmore.  Ja  n'està  ben  segura  que 
no  s  farà  traició? 

Raquel.  (Amb  gran  seguritat.)  Completa- 
ment segura. 

Senyora  Vilmore.  Gràcies.  (Respirant.) 
No's  pot  pensar  lo  molt  que  li  agraheixo! 

Raquel.  (Asseyentse  prop  de  la  taula  de  l'es- 
querra.) Si  £0  laig  així,  podré  veure  a  n'ea 
L·leonart,  de  tant  en  tant? 

Senyora  Vilmore.  Me  temo  que  no  podrà 
ser.  Al  senyor  Viveash  y  a  mi  'ns  sembla 
que  convindria  que  vostè  se  n'anés  d'In- 
glaterra. 

Raquel.  Així,  ja  no  tornaré  a  veure  més  a  n'è» 
L·leonart!  Y  ell  no'm  voldrà  veure?  No? 

Senyora  Vilmore.  No  fóra  correcte  ni  con- 
venient. 

Raquel.  Vol  dir  que  ell  no'n  voldrà  saber 
niay  més  rés  de  mi?  Y  tant  que  jo  l'estimo! 
Ara  potser  més  que  may!  No  li  ha  dit  rés 
per  mi? 

Senyora  Vilmore.  Això  que  jo  li  he  dit: 

que  ho  fassi  per  ell. 
Raquel.  Ell...  vol...  això? 

Senyora  Vilmore,  Y  vostè  ho  farà.  Eh  que 
sí? 

Raquel.  Naturalment.  Y  tampoch  ne  voldrà 
saber  rès  del  seu...  del  seu  fill?  Y  si  jo  mo- 
rís? Què  faria'l  pobret  sense  mare,  sol? 
Potser  me'l  maltractarían  y  no  me'l  puja- 
rían  pel  bon  camí.  (ymb  passió  sobtada) 

.  Això  fóra  horrorós,  horriblel  Jo  ja  sé  que 
he  faltat,  que  he  obrat  malament;  però  vull 
quel  meu  fill  vagi  per  un  altre  camí  Y,  si 
jo  faltés,  en  Lleonart  no'l  voldria  veure 
el  seu  fillet,  ni  saber  què  fà? 

Senyora  Vilmore.  Si  vingués  aquest  cas, 
jo  li  prometo  cuydarme  de  la  criatura. 

Raquel.  Vostè-  Però,  y  en  Lleonart? 

Senyora  Vilmore.  (Amb  gest  de  desespera- 
ció.) No  hi  pensi  amb  ell,  per  un  quant 
temps.  Així  com  així,  no  l'ha  de  veure 
més. 

Raquel.  (Vivament.)  Això  sí  que  no  pot  ser! 
(Pausa.  Repensantse.)  Faré  lo  que  vostès 
vulguin. 

(Entra  en  Viveash,  tot  des- 
concertat.) 

Senyora  Vilmore.  (Anantlo  a  trovar  viva- 
ment) Y  bé? 

(En  Viveash  mou  ei  cap  y 
arronsa  les  espatlles.  Mira  a 
la  Raquel  y  a  la  senyora  Vil- 
more. Pausa.) 

Senyora  Vilmore.  La  senvoreta  Neve  està 
disposada  a  parlar  amb  Sir  John.  Sosté 
que  no  hi  hà  ni  una  paraula  de  veritat  en 
la  calumnia  del  senyor  Linnell.  Les  reia 
cións  d'en  Lleonart  y  d'ella,  a  Escòcia,  van 
ser  tan  sols  de  pura  amistat,  y  encara  lleu- 
geríssima.  Ventat,  Raquel? 

(La  Raquel  abaixa  la  vista  y 
fà  un  signe  afirmatiu  apenes 
perceptible). 

Viveash.  Així,  aviat  acabarèm.  Podria  escriu- 
re una  noteta  a  la  senyora  Vilmore  confir- 

matoria  de  lo  que  vostè  diu.  Paper,  tinta, 
ploma?  AhI  Aquí  té  de  tot. 

(Posa  al  devant  de  la  Raquel 
tot  lo  necessari  pera  escriure). 

Raquel.  Y  què  vol  que  hi  escrigui? 

Viveash.  Que...  quan  vostè  era  a  Escòcia,  la 
primavera  passada,  và  intimar  amb  un  jove, 
que  va  prometre  casarse  amb  vostè. 

Raquel.  Sí 

Vileash,  Ni  hi  hà  necessitat  de  posar  el  seu 
nom.  Li  dirèm  el  senyor  X,  per  exemple. 
Aquest  jove  no  era  pas  en  Lleonart? 

(La  Raquel  el  mira  y  calla). 

Senyora  Vilmore.  (Amb  imperi).  Era  '1  meu 

fill? 
Raquel.  No. 

Viveash.  Donchs,comensi  la  notadihentaixò. 

Raquel.  Però,  ja  ho  puch  escriure  això,  jo? 

Viveash,  No  acaba  de  dir  vostè  mateixa  que 
no  era  en  Lleonart?  La  mateixa  afirmació 
ha  fet  devant  la  senyora  Blaney  y  de  la  sen- 
yora Linnell.  Me  sembla  que  no  hi  hà  cap 
inconvenient  en  escriure  lo  que  ja  es  dóna 
com  a  cert. 

Raquel.  Cumpliré  lo  promès,  però...  Eh  que 
no  me  n'hauré  d'anar  d'Inglaterra?  (Quasi 
plorant  y  aixugantse  alguna  llàgrima).  No 
podria. 

Viveash.  Vaja,  vajal  No'ns  fasi  enternir 

ara.  Tot  se  fà  pel  seu  bé. 
Raquel.  (Mirant  a  l  una  y  a  ï  altra).  Això  vol 

dir  que  me  n'hauré  d'anar.  Però,  podré 

veure  a  n'en  Lleonart,  abans? 
Viveash.  No  havíam  quedat  que  amb  prou 

feines  se  coneixían,  vostè  y  en  Lleonart? 

RaqueL  (Bruscament).  Ja  hosab  que  en  Lleo- 

nart  es  meu ! 
Senyora  Vilmore.  (Fent  un  gest  desesperat 

an  en  Viveash).  Sir  Jhon  està  per  venir.  Sí 

no  prescindeix  d'en  Lleonart,  no  podrém 

fer  rè  per  vostè . 
Raquel.  No  tingui  por.  ja  'n  prescindiré.  Però 

abans  vuy  vèurel  per  darrera  vegada.  Eh 

que  sí  que  me'l  deixaran  veure?  No  tinguin 

pór:  no  faré  cap  escena. 

(La  Carlota  y  en  Viveash  se 
consultan  amb  la  mirada). 

Viveash.  No  hi  veig  cap  inconvenient. 

Raquel.  Oh!  Gràcies,  gràcies! 

Viveash.  Se  poden  veure  al  meu  escriptori, 
cinch  minuts  y  prou!  Y  amb  certes  precau- 
cions! 

Raquel.  Gràcies!  (A  la  senyora  Vilmore). 
Moltes  gràcies! 

Viveash.  Apa,  que  'I  temps  passa!  La  nota! 

Raquel.  Díctimeia  vostè  mateix. 

Senyora  Vilmore.  Té  rahó! 

Viveash.  M'estimaria  més  que  ho  fés  ella. 

Senyora  Vilmore.  Escriguiho  vostè,  y  que 
ella  ho  copihi. 

Viveash.  Com  vulgui.  S'assèu  vora  la  taula 
de  l'esquerra,  a  Venfront  de  la  Raquel,  y 
escriu  ràpidament).  Crech  que  vostès  han 
acordat  destinar  una  quantitat  a  favor  de  la 
senyoreta  Neve.  Saben  fixament  a  quànt 
puja? 

Senyora  Vilmore.  Encara  no. 

Viveash.  (Escrivint).  Per  impedir  qualsevol 

disgut  o  desavineusa,  fóra  millor  que  la 

fixéssim  desde  ara. 

Senyora  Vil  morè-  (A  la  Raquel).  Quànt  li 
sembla? 

Raquel.  (Sense  esperansa).  M'es  igual.  Tant 

se  m'endona. 
Senyora  Vilmore.  Veyam:  què  es  lo  que 

necessita  vostè  anualment,  per  viure  dit- 

xosa? 

Raquel.  Lo  que  vostè  vulgui.  Lo  que  jo  li 
demanoesque'm  deixiveurean'en Lleonart, 
encara  que  no  més  sigui  un  moment. 

(Entra  en  Goodyer  pel  fons, 
anunciant). 

Goodyer.  El  senyor  Daubeny. 

(Entra  en  Daubeny. En  Good- 
yer se  n'entorna). 

Daubeny.  Molt  bon  dia,  senyora  meva  y  es- 
timada amiga.  (Encaixada  amb  la  senyora 
Vilmore.  Saluda an  en  Viveash).  Hola,amich 
Viveash! 

Viveash.  (Escrivint).  Bont  dia,  reverent. 

(Durant  l'escena  següent  la 
senyora  Vilmorey  en  Daubeny 
estan  a  vora  la  taula  dreta;  en 
Viveash  y  la  Raquel  continúan 
vora  la  de  l'esquerra). 

Daubeny.  Acabo  de  trobar  a  Sir  John,  que 
m'ha  demanat  que...  Però...  (Senyalant  la 
Raquel).  Potser  es  indiscreció.  Si'ls  moles- 
to...? 

Senyora  Vilmore.  Viveash:  vol  ferme  '1 
favor  d'acabar  això  a  la  saleta  d'aquí  al 
costat. 

Viveash.  Ja  he  acabat. 
Daueeny.  Vol  dir?  Miri  que...  (Contemplant 
a  la  Raquel,  que  esta  pàlida  y  amb  la  mirada 

fixa,  en  actiiut  de  desconsol  immens).  A  pro- 
pòsit, Carlota:  hem  acordat  quel  dinar  de 
despedida  sigui  '1  dia  2.  Ja  reberàn  l'invita- 
ció. No  tenen  pas  compromís,  aquell  dia? 

Senyora  Vilmore.  Me  sembla  que  no. 

Daubeny.  Me  n'alegro.  Serà  una  cosa  senzilla, 
però  distingida.  No  més  convidarem  que'ls 
íntims. 

Víveash.  (Donant  el  paper  a  la  Raquel),  Me 
sembla  qu'  es  això.  Vegi  si  li  està  bé.  L·le- 
geixiho. 

(La  Raquel  el  pren  y  llegeix). 

Daubeny.  (Apart,  a  Carlota),  Suposo  que 
aquesta  deu  ser  la  noya  en  qüestió,  eh? 

Senyora  Vilmore.  La  mateixa. 

Daubeny.  Pobra  criatura!  Sir  John  insistia 
perquè  jo  també  hi  fos,  però  a  mi,  franca- 
ment, no  m'agradan  aquests  assumptes  en 
que  m'haig  d'entristir,  veyentmiseriesy  llàs- 
times!... Què  vol  que  li  digui?  Tot  lo  des- 
agradable ho  evito  (Pausa).  Veyam.queli 
agradaria  que  convidéssim  al  senyor  bisbe? 

Senyora  Vilmore.  M'es  igual. 

Daubeny.  (Mirantla),  Vostè  seuria  al  seu 
costat.  Es  una  mica  sech  de  caràcter  el  nos- 
tre bon  senyor  bisbe.  Ah!  Però,  en  cambi, 
es  un  gran  orientalista.  Li  enviaré  la  edició 
que  ha  publicat  dels  nous  Evangelis. 

Senyora  Vilmore.  (Contestant  distreta  y  ob- 
servant a  nen  Viveash  y  ala  Raquel),  Dels 
nous  Evangelis? 

Daubeny.  Però,  que  no  n'ha  sentit  parlar  de 
aquesta  gran  obra?  Sembla  que  algú  ha 
descobert  un  nou  Evangeli  en  un  monestir 
de  Sirià.  Diuhen  qu'es  molt  curiós.  El  nos- 
tre bon  bisbe  hi  es  molt  entès  en  Evangelis 

apòcrifs.  Cada  dia  vaig  tenint  una  idea  més 
gran  de  la  cristianitat... 

(En  Viveash  haurà  conferen- 
ciat amb  veu  baixa  amb  la 
Raquel,  cridant  l'atenció  de 
la  senyora  Vilmore). 

Viveash.  (Ahantse)  Li  està  bé? 
Raquel.  Sí. 

Viveash.  Carlota,  vol  fer  el  favor? 

(La  Carlota  s'alsa,  s'acosta  a 
n'ells  y  en  Viveash  li  ensenya 
el  paper.  La  Raquel  no's  mou. 
Queda  asseguda,  pàlida  y  des- 
encaixada. Pausa.  Entra  en 
Goodyer  pel  fons  anunciant). 

Goodyer.  El  senyor  y  la  senyora  Blaney. 

(Entran  el  doctor  y  la  senyora 
Blaney.  En  Goodyer  se  n'en- 
toma). 

Senyora  Blaney.  Com  và,  Carlota? 
Senyora  Vilmore.  Gràcies  per  haver  vin- 
gut. 

Senyora  Blaney.  Senyor  Daubeny... 
Daubeny.  Estimada  amiga... 

(En  Blaney  haurà  donat  la 
mà  a  la  senyora  Vilmore,  sa- 
ludat a  n'en  Viveash,  que  li 
contesta,  y  passa  a  saludar  a 
n'en  Daubeny). 

Blaney.  (A  la  Raquel,  amb  jredor).  Suposo 
que  ja  deu  estar  completament  restablerta. 
Té  molt  bon  aspecte! 

Raquel.  Sí,  ja  estich  bé.  Gràcies. 

Senyora  Blaney.  {Mirant  a  la  Raquel).  El 

senyor  Viveash  ens  ha  demanat  que  vin- 
guéssim. Potser  hem  vingut  massa  aviat? 
Si  de  cas,  ens  esperarèm  a  l'altra  sala. 
Senyora  Vilmore.  Oh!  No.  De  cap  manera! 
Seguin.  (A  la  Raquel,  indicantli  la  porta  de 
l'esquerra).  Senyoreta,  vol  fer  el  favor? 

(La  Raquel  se'n  va  depressa, 
avergonyida  y  amb  els  ulls 
baixos  per  l'esmentada  porta. 
La  senyora  Blaney  la  mira 
fixamentfins  que  desapareix). 

Senyora  Vilmore.  Torno  desseguida.  Amb 
el  permís  de  vostès. 

(Se'n  va  per  la  porta  de  l'es- 
querra). 

Senyora  Blaney.  Ho  veuhen  com  no  m'he 
equivocat  respecte  a  aquesta  noya?  No  s'hi 
ha  fixat  vostè,  senyor  Daubeny,  que  aques- 
ta mena  de  dones  sempre  baixan  la  vista 
quan  un  les  mira  fit  a  fit?  Jo  me'n  vaig  ado- 
nar desseguida  y  ho  vaig  dir. 

Daubeny.  Vostè  sempre  tant  observadora!  Se 
fixa  en  tot,  vostè!  Els  nostres  bons  amichs 
ja  ho  sabràn  apreciar. 

Blaney.  (Satisfet).  La  meva  senyora  es,  deve- 
gades,  una  exploradora  admirable! 

Senyora  Blaney.  Y  com  que  a  casa  hi  tinch 
tant  poch  que  fer... 

Blaney.  {Un  xich  molestat).  Bé,  no  exageris! 

Senyora  Blaney.  ...m'he  pogut  dedicar,  en 
cos  y  ànima,  a  ía  moral  pública. 

Daubeny.  Y  a  propòsit,  senyor  Viveash,  ara 
qu'estèm  sols  y  tots  som  de  confiansa:  vol 
dir  que'l  nostre  bon  amich  Lleonart  no  hi 
està  realment  ficat  en  tot  aquest  garbuix? 


ELS  HlPOGRITAS 


III 


Viveash.  Oh!  No! 

Daubeny.  Dich  això  perque'm  sabria  molt 
greu  d'haver  de  rentar  roba  confosa  y  pro- 
vocar la  murmuració  de  la  gent,  sobre  tot 
de  la  xurma,  qu'es  terrible,  y  més  en  aquets 
temps  desgraciats  de  democràcia.  (Alar- 
mat). Sentiria  molt  que  hi  hagués  un  es- 
càndol. 

Viveash.  May!  De  cap  manera! 

Daubeny.  Precisament  ara  que  acabo  de  re- 
partir les  invitacions  pel  meu  dinar  de  des- 
pedida!  He  convidat  ais  Vilmore,  Sir  John, 
y  si  hi  hagués  algún  perill... 

Viveash.  No  tinch  pór  de  rès.  En  Lleonart 
triomfarà. 

Daubeny.  Millor.  Sembla,  però,  que  Sir 
John  vé  disposat  a  fer  moltes  preguntes. 
Se  li  podrà  contestar  a  totes  satisfactòria- 
ment? 

Viveash.  Afiguris  que  la  mateixa  noya  decla- 
ra qu'en  Linnell  s'ha  equivocat! 

Daubeny.  Ah!  Sí? 

Viveash.  Ara  tot  se  reduheix  a  que  ho  juri. 
En  Linnell  dirà  una  cosa,  nosaltres  en  di- 
rem una  altra,  y  aleshores  la  senyora  Vil- 
more espera  que  tots  els  seus  amichs  i'aju- 
daràn,  y  que  per  ells  serà  veritat  tot  lo  que 
ella  digui. 

Daubeny.  Naturalment!  En  Linnell  me  và 
dir  què  sé  jo  què  d'una  carta  que  la  noya 
havia  escrit  a  n'en  Lleonart. 

Senyora  Blaney.  (Amb  misteri  de  tafanera). 
Ara,  aquí,  entre  nosaltres,  la  nit  que  la  Ra- 
quel va  passar  a  casa  d'en  Linnell,  jo  vaig 
anarhi  a  buscar  al  meu  msrit,  y  per  casua- 
litat vaig  veure  a  dins  del  saquet  de  mà  de 

la  noya,  que  precisament  era  obert,  una 
carta. 

Viveash.  Que  la  và  llegir? 

Senyora  Blaney.  No;  però  com  que  era 
oberta,  vaig  poder  llegir  la  paraula  «ver- 
gonya» y... 

Blaney.  N'estàs  ben  segura? 

Viveash.  Que'n  dirà  rès  vostè  d'aquesta 
carta? 

(El  senyor  Blaney  fà  a  la  séva 
muller  una  senyal  autorità- 
ria, indicantli  que  calli). 

Senyora  Blaney.  Oh!  No!  No  tingui  pór! 

(Entra  la  Carlota  amb  un  pa- 
per escrit  a  la  mà). 

Senyora  Vilmore.  Si  volen  llegir  lo  que  la 
senyoreta  Neve  ha  escrit?,..  (Donantli  el 
paper  a  Viveash).  Són  més  de  les  dotze.  Sir 
Jonh  ja  hauria  d  ésser  aquí. 

Viveash.  {Després  d'haver  passat  els  ulls  pel 
paper).  No  pot  estar  millor.  Dèiximela 
per  mí. 

(Entra  en  Vilmore  per  fons). 

Vilmore.  Senyors... 
Daubeny.  Com  anèm? 

Vilmore.  Y  vostè,  senyora  Blaney?  iCòm 
està?  (Salutacions).  Doctor,  ens  trobèm  re- 
units en  circunstancies  ben  poch  agrada- 
bles; el  meu  fill  es  acusat  de...  Y  aquest  se- 
nyor vicari  tan  original!  Suposo,  Daubeny, 
que  vostè,  al  deixarnos,  ja  farà  de  manera 
de  no  continuí  aborrintnos. 

Daubeny.  No  sé  pas  lo  que  se'n  pot  fer  de 
aquest  home.  Què  li  sembla  a  vostè? 

Vilmore.  Espero  que'm  farà  la  gràcia  de  des- 
aparèixer del  meu  devant.  Perquè,  en  cas 
contrari,  ja  m'encarregaré  jo  de  ferlo  fone- 
dís moralment.  Aquesta  es  la  meva  actitut 
quan  algún  pillastre  me  vol  plantar  cara. 

Daubeny.  Actitut  admirable  y  plena  de  bon 
sentit. 

(Entra  en  Goodyer  anun- 
ciant). 

Goodyer.  Sir  John  Plugenet, 

(Entra  Sir  John.  En  Goodjer 
se  n'entorna). 

John.  Que  arribo  tart?  Senyora  Blaney... 
Senyora  Blaney.  Còm  està,  Sir  John? 

(Salutacions). 

John.  Que  no  es  aquí'l  senyor  Linnell? 

Senyora  Vilmore.  Sí.  L'he  fet  entrar  al  sa- 
lonet,  fins  que  la  séva  presencia  sigui  ne- 
cessària. 

(Toca'l  timbre). 

John.  Fassi  venir  també  a  n'en  Lleonart. 

Vilmore.  En  Lleonart  ja  frisa  per  vèures 
cara  a  cara  amb  el  seu  calumniador.  (Entra 
en  Goodyer),  Digui  al  senyoret  y  al  senyor 
Linnell  que  fassin  el  favor  de  venir. 

(En  Goodyer  se  n'entornaj. 

John.  Y  la  senyoreta  Raquel? 

Viveash.  Es  a  la  saleta  d'aquí  al  costat. 

Senyora  Vilmore.  Vindrà  aixís  que  la  cri- 
dem, però  crech  que  vostè  deurà  voler  evi- 
tar, tant  com  se  pugui,  la  séva  presencia. 

John.  Té  rahó. 

Senyora  Vílmore.  Ademès,  aquí  tenim  tota 
la  séva  confessió,  firmada  per  ella  mateixa. 
Vol  dignarse  passarhi  els  ulls,  Sir  John? 

(Li  dóna'l  paper.  Entra  pel 
fons  en  Lleonart.  Durant  tota 
la  escena  adopta  una  actitut 
de  gran  confiansa  y  d'absolu- 
ta serenitat,  però  hi  hà  algun 
moment  en  que'l  traheix  l'an- 
sietat, y  aleshores  mira  d'es- 
quitllentes  a  sa  mare). 

Lleonart.  Còm  està,  Daubeny? 
Daubeny.  Què  diu  el  bon  amich  Lleonart? 
Lleonart.  Y  vostè,  senyora  Blaney? 
Senyora  Blaney.  Molt  bé.  Y  vostè? 
Lleonart.  Hola,  Blaney. 

(Salutacions). 

John.  (Després  d'haver  llegit  detingudament  el 
paper).  Això  sí  que  tanca  de  cop! 

Viveash.  Lo  mateix  me  sembla  a  mí. 

John.  Què  hi  pot  contestar  a  n'això  el  senyor 
Linnellr 

(Entra  en  Goodyer  anun- 
ciant). 

Qoodyer,  El  senyor  Linnell. 

(Entra  en  Linnell.  Saluda  a 
tots,  en  general.  Sir  John  el 
mira  amb  certa  fredor  desde- 
nyosa). 

Senyora  Vil  morè  (Presentant).  EI  senyor 
Linnell.  Sir  John  Plugenet. 

Linnell.  Tinch  un  gran  plaher... 

John.  (Fret).  Servidor  de  vostè. 

Viveash.  Crech  que  no  es  cosa  de  perdre 
temps.  Volen  fer  el  favor  d'assèures? 

(S'asseurien  en  Daubeny,  la 
senyora  Vilmore,  la  senyora 
Blaney  y'l  doctor.  En  Viveash 
també  s'assèu  y  va  prenent 
notes  durant  tota  l'escena). 

Viveash.  Senyor  Linnell,  haig  de  pregar 
formalment  a  vostè,  abans  d'entrar  en  cap 
discussió,  que  retiri  certes  afirmacions  fetes 
per  vostè  referent  a  les  persones  d'en  Lleo- 
nart  Vilmore  y  de  la  senyoreta  Raquel 
Neve. 

Vilmore.  Y  que  presenti  les  seves  excuses. 

(Pausa.  Silenci). 

John.  (Imperiós).  Quina  es  la  seva  resposta? 
Linnell.  {Mirant  al  seu  entorn).  Cap. 
John.  Què?  Després  d  una  acusació  tan  gra- 
ve,  ens  nega  vostè  la  prova? 

Linnell.  No,  ni  molt  menos.  Aquí  he  vingut 

precisament  per  això. 
John.  Y  anat  repetint  la  calumnia  per  tot 

arreu! 

Linnell.  No  he  dit  ni  una  sola  paraula  de  tot 
això  desde  aquella  nit. 

Vilmore.  Donchs,  tot  el  poble  ho  sab. 

Linnell.  No  per  culpa  meva.  Ni  tinch  tam- 
poch  intenció  de  repetir  aquesta  historia 
aquí,  en  aquests  moments,  si  vostès  no 
m'hi  obligan. 

John.  Ja'n  parlarèm  d'això,  Però,  abans  de 
sortir  d'aquesta  sala,  jo  li  exigeixo  que  re- 
peteixi o  que  retiri  en  absolut,  per  falsa, 
aquesta  historial 

Linnell.  Permètim,  Per  pura  casualitat  vaig 

enterarme  de  la  falta  d'en  Lleonart  Vilmo- 
re.  Vaig  insistir  en  que  confessés  la  veritat. 
Y  encara  insisteixo. 

Viveash.  (Secament).  Aquestes  invocacions 
sentimentals  aquí  no  fan  cap  efecte.  Sir 
John  lo  que  vol  son  fets. 

Linnell.  Y  fets  tindrà.  Mentres  la  senyoreta 
Raquel  era  a  casa  meva,  vaig  trovar  una 
carta  per  terra  Creyent  qu'era  per  mi,  vaig 
comensar  a  llegiria.  Parlava  de  vergonya  y 
de  desesperació  de  la  persona  que  l'havia 
escrita... 

Vilmore.  Y  què  tenia  que  veure  aquesta  car- 
ta amb  el  meu  fill? 

Linnell.  La  caita  deya,  ademés:  «Aniré  a 
veure  a  la  teva  mamàavuy  mateix».  Y... 

Viveash.  Bé;  però,  sense  en  Lleonart,  n'hi 
han  d'altres  al  poble  que  tenen  mare. 

Linnell.  Es  cert,  (Acostanise  a  la  senyora  Vil- 
more). Mares  qu'ensenyen  als  seus  fills  a 
estimar  la  veritat  y  a  odiar  la  mentida. 

John.  Senyor  Linnell,  prou!  S'atreveix  vcslè 
també  a  acusar  a  una  senyora  tant  respec- 
table com  la  senyora  Vilmore?  Ja  no's  pot 
arrivar  a  més! 

(Furiós). 

Viveash.  Calmis,  Sir  John!  Aviat  ho  aclari- 
ièm  això.  {A  n  en  Linnell).  Ja  n'està  ben 
segur  que  la  carta  no  deya:  «Aniré  a  Yeure 
la  teva  avia»? 

Linnell.  Me  sembla  que  la  noya  no  devia 
tenir  ganes  de  bromejar  en  aquells  mo- 
ments! 

Viveash.  Ahónt  es  la  carta? 

Linnell.  La  senyoreta  Neve  la  và  cremar. 

Viveash.  Quina  llàstima!  Carlota,  vol  fer  el 
favor  de  preguntar  a  n'aquesta  senyoreta  si 
la  carta  que'l  senyor  Linnell  và  trovar 
aquella  nit  anava  dirigida  al  seu  fill  o  a 
qualsevol... 

Linnell.  Però,  per  què  li  han  de  preguntar, 
si  tots  vostès  ja  saben  que  dirà  que  no? 

Senyora  Vil  morè-  No  ho  podèm  preguntar 
a  ningú  més  que  a  n'ella. 

(Se'n  và  per  l'esquerra). 
Viveash.  Què  té  alguna  prova? 
Linnell.  Sí,  la  seva  paraula. 

(Senyalant  a  n'en  Lleonart). 

Lleonart.  La  meva  paraula? 

Linnell.  Vostè  mateix  và  dirme  que  havia 
enganyat  a  n  aquesta  noya,  ja  que  li  havia 
donat  paraula  de  casament  y  no  la  podia 
complir.  Vostè  mateix  và  pregarme  que 
callés. 

Lleonart.  Lo  que  jo  vaig  dir  a  vostè  và  ser: 
«Quina  mala  vespa  l'ha  picat  en  aquesta 
qüestió?» 

Viveash.  Ja  me'n  faig  càrrech! 

Daubeny.  (Rihent).  Bona,  Lleonart!  Bona 
resposta! 

Viveash.  Suposo  que  lo  que  và  passar  và  ser 
això:  el  senyor  Linnell  li  deuria  explicar 
les  penes  qu'ha  passat  aquesta  noya.  (A  n' 
en  Lleonart).  Vostè,  enternit,  la  devia  com- 
padir... 

Linnell.  No  vulgui  ferlo  mentir  d'aquesta 
manera!  Y  vostè  no  fingeixi  tant! 

Viveash.  Gòm  s'entén  «mentir?»  Ja  li  dich 
jo  qu'estèm  usant  un  llenguatge  ben  bo- 
nich! 

Senyora  Blaney.  Y  al  devant  de  senyores! 
Blaney.  Realment.  Aquesta  violència  en  el 
parlar  sols  se  pot  admetre  en  els  mals 

assumptes. 

Linnell.  Y  en  els  bons  també  s'admet  quan 
convé,  doctor! 

John.  Lleonart!  Has  d'ésser  el  meu  fill  y  has 
de  portar  el  meu  nom.  Dígam  amb  tota 
senceretat:  hi  hà  alguna  cosa  de  veritat  en 
tot  lo  que  acaba  de  dir  aquest  senyor? 

(Entra  la  senyora  Vilmore. 
Pausa). 

Lleonart.  Rès...  en  absolut! 

John.  No  li  vas  dir  qu'havías  enganyat  a 

n'aquesta  noya? 
Lleonart,  (Amb  fermesa).  No,  Sir  John! 

(La senyora  Vilmore  s'anima). 

John.  (Donantli  la  mà).  Te  crech.  Yara  díga- 
li  a  n'aquest...  home,  cara  a  cara,  que  s'ha... 
equivocat,  que  s'ha  enganyat  llastimosa- 
ment! Ell  ja  sabrà  lo  que  això  significa! 

(La  senyora  Vilmore  demos- 
tra una  gran  ansietat). 

Lleonart.  (Anant,  amb  pas  Jerm,  a  trovar  a 
nen  Linnell).  Vostè  s'ha  enganyat,  senyor 
Linnell! 

(La  senyora  Vilmore  dóna 
mostres  de  gran  alegria.  En 
Linnell  té  un  moment  en  que 
sembla  que  va  esclatar,  però's 
domina;  mira  al  seu  entorn, 
se  veu  perdut  y's  deixa  caure 
en  una  cadira,  tapantse  la 
cara  amb  les  mans). 

Senyora  Vilmore,  Diu  la  Raquel  que  la 
carta  que'l  senyor  Linnell  va  trovar  a  terra 
no's  referia  ni  a  mi  ni  al  meu  filL 

John.  (A  n'en  Linnell).  Ja  ho  senti  Fins  ella 
ho  nega! 

Linnell.  (Amb  ironia  tràgica).  Sí,  sí,  ja  ho  sél 
Tots  ho  neguen!  Tots!  (A  n'en  Vilmore),  Y 
vostè  també  ho  nega,  eh?  Vostè,  que,  a 
cambi  del  meu  silenci,  m'ofería  la  rectoria 
que  deixa  vacant  el  senyor  Daubeny!  (A  la 
senyora  Vilmore),  Y  vostè  també,  senyora? 
Vostè  que,  amb  els  ulls  plens  de  llàgrimes, 
me  demanava  que  salvés  al  seu  fill!  Vostè 
també  ho  nega!  Molt  bé!  Jo  ja  he  fet  lo  que 
he  pogut  per  salvarlo!  Ara  son  vostès  els 
que'l  volen  perdre! 

John.  (Sorprès  per  les  paraules  d'en  Linnell), 
Vilmore,  Carlota,  vostès  no  ho  devían  pas 
fer  lo  que  diu  el  senyor  Linnell? 

Senyora  Vilmore-  El  vàrem  trovar  en  un 
estat  d'agitació  extraordinària.  La  seva  ma- 
teixa senyora  li  pregava  que  retirés  aquesta 
acusació  ridícola.  Se'n  recorda  vostè,  se- 
nyora Blaney? 

Senyora  Blaney.  Oh!  Sí!  Ja  ho  crech!  Si  la 
seva  pobra  senyora  fins  li  và  dir  que  dema- 
nés perdó  a  la  Carlota! 

(En  Ivinnell  queda  abatut. 
Sir  John  mira  a  n'en  Viveash, 
que  arronsa  les  espatlles). 

Viveash.  (A  nen  Linnell),  No  té  cap  mès 
prova? 

(En  linnell,  esmaperdut,  fà 
que  no  amb  el  cap). 

Viveash.  Sir  John:  vol  entregarli  lo  que  ha 
escrit  la  senyoreta  Raquel? 

John.  Amb  molt  de  gust.  Tingui. 
Linnell.  Amb  quin  fi? 
Jonh.  Llegeixi. 

(En  Iyinnell  agafa  el  paper 
que  li  ha  entregat  Sir  John  y 
hi  passa  la  vista  maquinal- 
ment, sense  intentar  ni  tant 
sols  enténdrebo). 

John.  Ja  ho  veu:  la  mateixa  noya  declara  que 
no  té  rès  que  veure  amb  en  Lleonart. 

Linnell.  Donchs,  ella  ho  sab  més  bé  que 

ningú. 

Viveash.  Celebro  que  vagi  entrant  en  rahó. 
John.  Y  què  hi  diu  vostè? 
Linnell.  (Tornant  el  paper).  Rès. 
John.  Com  s'entén  rès? 

Linnell.  (Alsantse  repentinament).  Vull  veure 
aquesta  noya.  Fàssinla^venir  desseguida. 

Senyora  Vilmore.  (Alarmada).  Sir  John, 
ara  la  veurà  y  podrà  ferli  totes  les  pregun- 
tes que  vulgui.  Però  abans  el  doctor  dirà  si 
la  Raquel  està  en  estat  de... 

Blaney.  Jo  m'haig  d'oposar  a  que  rebi  cap 
impressió:  fóra  molt  perillosa! 

Linnell.  Aleshores,  per  què  l'han  feta  venir 
si  no  volen  que  digui  la  veritat?  Sir  John: 
per  la  felicitat  de  la  seva  filla,  jo  li  prego 
que'm  deixi  fer  una  pregunta  a  n'aquesta 
senyoreta  al  devant  del  seu  futur  gendre! 

John.  Me  sembla  que  amb  lo  escrit  per  ella 
n'hi  hà  ben  bé  prou... 

Linnell.  Demano  un  careig,  Sir  John.  Vull 
vèurels  a  tots  dos  cara  a  cara. 

John.  Carlota,  tingui  la  bondat  de  dir  a  la 
senyoreta  Raquel  que  fassi'l  favor  de  venir. 

Senyora  Vilmore.  Si  vostè  ho  vol... 

(Titubejant,  mira  a  n'en  Vi- 
veash, que  fà  que  sí  amb  el 
cap). 

John,  L'hi  prego,  Carlota. 
Senyora  Vilmore.  Vaig  a  buscaria. 

(Se'n  và  per.  l'esquerra,  dei- 
xant oberta  la  porta). 

Viveash.  Sir  John,  fassi  de  manera  que 
aquest  home  no'ns  e'iesveri  ni'ns  e'ia  cohi- 
beixi. 

John.  Se  la  tractarà  amb  tota  consideració. 

(Entra  la  senyora  Vilmore  se- 
guida de  la  Raquel,  que  và 
coixejant  una  mica.  Vé  cal- 
mosa,  amb  els  ulls  baixos, 
que  alsa  de  tant  en  tant  per 
mirar  a  n'en  Lleonart). 

Senyora  Vilmore.  Fassi'i  favor.  Sir  John, 
aquí  té  a  la  senyoreta. 

(Sir  John  y  la  Raquel  se  sa- 
ludan  lleugerament). 

Linnell.  Bon  dia,  Raquel. 
Raquel  Bon  dia,  senyor  Linnell. 

(I*a  Raquel  mira  a  n'en  lin- 
nell carinyosamenl,  sense 
atrevirse  a  darli  la  mà.  Ell  li 
allarga  y  encaixen,  y,  sense 
deixaria  de  la  mà,  la  porti 
fins  a  la  vora  d'en  Ifleonart). 

Linnell.  (A  nen  Lleonart)»  Vol  fer  el  favor  de 

mirar  a  n 'aquesta  senyora? 
Viveash.  Quina  en  porta  de  cap  ara? 
Linnell.  (A  la  Raquel).  Vol  fer  el  favor  de 

mirar  a  n'aquest  senyor?  Y  ara  jo'ls  obligo 
a  tots  dos  a  que'm  contestin  de  la  mateixa 
manera  que  al  terrible  dia  del  judici  hau- 
ràn  de  contestar  al  Jutge  Suprètn. 

(Els  acosta.  En  Lleonart  se 
separa  un  bon  tros;  la  Raquel 
també,  però  no  tant). 

Viveash.  Sir  John,  haig  de  protestar  d'aques- 
ta invocació  teatral.  L'estat  en  que's  trova 
la  senyoreta  no  permet  semblants  invoca- 
cions. 

Linnell.  Perdoni,  senyor  Viveash,  però  de- 
mano que  jurin. 

Viveash.  Doctor!  Sir  John! 

John.  Fassi'l  favor,  senyor  Linnell.  Jo  seré 
qui  preguntarà  a  la  senyoreta  Neve.  (A  la 
Raquel^  amb  amabilitat).  Me  sab  molt  greu 
haver  de  molestaria,  senyoreta.  Vostè  sab 
que  la  meva  filla  està  a  punt  de  casarse  amb 
aquest  senyor? 

Raquel.  Sí. 

John.  Perdoni  l'atreviment  de  la  pregunta. 
{Marcant  molt  les  paraules).  Aquest  senyor 
ha  sigut  alguna  vegada  més  que  un  senzill 
conegut? 

Raquel.  No. 

John.  Li  ha  dirigit  alguna  vegada  paraules 
d'amor? 

Raquel.  No. 

John.  Té  alguna  paraula  empeayada  amb 

vostè? 
Raquel.  No. 

John.  Ho  juraria  devant  de  Déu?  No  ha  de 
reclamarii  rès  a  n'en  Lleonart?  Júriho! 

Raquel.  (Amb  fermesa  y  mirant  a  Sir  John). 
No,  rès  absolutament. 

John.  Grades  per  haver  parlat  aixís.  Això 
resol  Ja  qüestió  per  sempre. 

(La  Raquel,  de  sobte,  cau 
quasi  sense  sentits  en  un 
silló). 

John.  Perdònim.  He  abusat. 

Raquel.  No,  no  se'n  preocupi  de  mí. 

John.  (A  nen  Linnell).  Senyor  Linnell,  sem- 
bla mentida!  Y  vostè  es  un  pastor  d'àni- 
mes, la  qual  missió  primordial  hauria  d' 
ésser  l'abominar  de  la  difamació  y  del  es- 
càndol? 

(En  Linnell,  aclaparat,  ofus- 
cat, mira  al  seu  voltant  y, 
sense  esma,  se  dirigeix  c?p  al 
fons). 

Senyora  Vilmore.  (A  rten  Linnell  quan 
passa  a  vora  seu).  Ja  li  vaig  dir  jo  que  tot 
això  acabaria  aixísl 

Linnell.  (Com  ferit  per  un  llamp  se  gira  y, 
encarantse  amb  tols,  exclama  desesperat):  Es 
que  no  s'ha  pas  acabat  tot  això,  senyora! 
No  s'ho  pensi.  Sir  John:  a  vostè  y  a  la  seva 
filla  els  enganyen  miserablement!  Tots  la 
saben  la  veritat  y  tots  la  disfressen!  jHipò- 
crites!  (A  la  Raquel).  Y  vostè  també  la  sab 
y  jura  que  no! 

.  (I^a  Raquel,  de  sobte,  s'alsa 
\  espantada  y  commoguda.  En 
Viveash  y  Sir  John  empenyen 
a  n'en  Linnell  cap  a  la  porta. 
En  Lleonart  s'acosta  a  la  Ra- 
quel y  li  agafa  la  mà  y  la  mi- 
ra fixament). 

Raquel,  (Lluitant  per  desferse  d'en  Lleonart). 
No,  no,  vostè  no!  No'm  toqui!  Miri  que's 
poden  pensar...  Vull  anàrmen. 

Lleonart.  (En  un  esclat  de  passió  y  sencer etat, 
abrassant  follament  a  la  Raquel  y  besantla) 
Raquel!  La  meva  Raquel!  He  sigut  ua 
malvat!  Quínà  vergonya!  Raquel!  Perdo- 
na m! 

(Tothom  s'atura  pasmat.  La 
senyora  Vilmore  ls  deixa  cau- 
re en  el  sofà.  En  Viveash  y  en 
Vilmore  aprop  d'ella.  SirJohn 
queda  dret,  ferm,  escoltant). 

Lleonart.  Sir  John,  sochun  miserable!  No 
soch  digne  de  mirar  may  més  a  la  seva  filla! 
Però  jo  vull  que  vostè  li  digui... 

John.  (Girant  V esquena,  Juriós,  a  iïen  Lleo- 
nart y  encarantse  amb  la  senyora  Vilmore, 
fora  de  si).  Senyora  Vilmore!  De  manera 
que  vostè  jfc  ho  sabia  tot  això,  y  ha  mentit 
y  m'ha  enganyat? 

Senyora  Vilmore.  Ja  sabs  què  has  fet,  fill 
meu? 

Lleonart.  Sanyor  Linnell,  perdó!  M'he  por- 
tat com  un... 

Linnell.  (Amb  serenitat  evangèlica).  No't  re- 
cordis de  lo  passat.  (Apretantli  les  mans  ca- 
lorosament).  Alsa'l  cap!  El  cap  ben  alt,  fill 
meu!  Estaves  ofuscat.  Ara  comenses  a  vèu- 
rehi  clar.  Has  regonegut  la  teva  falta.  Es- 
tigues ben  tranquil.  Ars  comenses  a  ser  un 
home! 


TELÓ 

La  mateixa  decoració  de  Tacte  interior.  Es  a  la 
tarda.  Han  passat  quinze  dies.  A  l'aJçarse'l  teló  hi 
hà  en  escena  la  senjora  Vilmore  a  la  vora  de  la 
finestra,  mirant  amb  ànsia  cep  a  fòra.  Deixa  la  fi- 
nestra, và  a  tocar  el  timbre  y  torna  a  mirar  a  fòra. 
Entra  en  Goodyer  pel  fons. 

Senyora  Vilmore.  Goodyer:  que  era  en 
Lleonart  aquell  que  ara  mateix  s'estava  a 
la  porta  del  jardí? 

Goodyer.  Sí,  senyora. 

Senyora  Vilmore.  Y  la  senyoreta  que  anava 
amb  ell  era... 

Goodyer.  Sí,  senyora. 

Senyora  Vilmore.  Díguili  que  a  tots  dos 

no  is  puch  rebre. 

Goodyer.  Aquí'l  té,  senyora. 

(Entra  en  lleonart  pel  fons. 
En  Goodyer  se'n  và.) 

Lleonart.  Mamà! 

Senyora  Vilmore.  No,  fill  meu,  noi  No 
podré  tornar  a  tenirte  com  a  fill  meu  fins 
que  aigis  deixat  a  n'aquesta  dóna. 

Lleonart.  Aleshores  ja  no  ho  seré  may  més. 
Però  no  es  possible  que  tu  ho  vulguis, 
això  que  dius! 

Senyora  Vilmore.  Donchs  ho  vull.  Ja  ho 
veus.  Tot  el  poble'n  và  plè.  Totes  les 

nostres  relacions  y  amistats  perdudes!  Ens 
treuràn  d'aquesta  casa!  Quedarèm  a  la 
misèria!  Y  tot  per  culpa  teva!  Ay!  Fills, 
fills! 

Lleonart.  Es  veritat:  tot  per  culpa  meva! 

Senyora  Vilmore.  Es  a  dir,  teva  no,  per- 
què la  culpa  es  d'ella. 

Lleonart.  No'n  té  de  culpa,  ella:  jo  la  tinch 
tota  la  culpa  de  lo  que  està  passant!  He 
sigut  un  boig  y  un  covart,  vttho  aquí.  Però 
ara  vull  reparar  tot  el  mal  que  he  fet. 

Senyora  Vilmore.  {Amb  recança.)  Amb  un 
casament  impossible! 

Lleonart.  Es  que  l'estimo,  mamàl  Te  juro 
que  l'estimo,  com  no  he  estimat  a  cap 
altra  dóna!  Y  encara  l'estimo  més  desde 
que  vaig  veure  que,  per  salvarme,  negava 
amb  tanta  fermesa  la  meva  culpa.  No'm 
vaig  poder  contenir!  Y  no  me'n  penedeixo, 
no,  d'haver  fet  lo  que  vaig  fer!  Y  tu,  mamà, 
no  has  de  voler  que  jo'm  porti  com  un 
miserable,  per  segona  vegada! 

Senyora  Vilmore.  Lo  que  veig  es  que  es 

inútil  ítrte  entrar  a  la  rahó. 
Lleonart.  Y  més   inútil  encara  volerme 

convènçer. 

Senyora  Vilmore.  Jo  no  puch  admetre  en 
la  meva  família  a  n 'aquesta  dóna!  Pènsa- 
t'hi  bé,  fill  meu!  Ha  arribat  1  hora  de  triar 
entra  ella  y  la  teva  mare! 

Lleonart.  Així't  posas? 

(Pausa.) 

Senyora  Vilmore.  No  hi  hà  més  remey. 
Lleonart.  Donchs  ja  he  triat:  ella. 
Senyora  Vilmore.  Molt  bé!  Tu  mateix. 

Vetaquí  una  altra  cosa  que  haig  d'agrahir 
a  n'el  teu  amich  Linnell! 

Lleonart.  Sí  que  ho  es  en  Linnell  d'amich 
nostre.  Ha  parlat  amb  Sir  John  y  l'ha  con- 
vençut. 

Senyora  Vilmore.  Aquest  home  s'ha  por- 
tat amb  nosaltres  d'una  manera  indignal 
Ha  trompetejat  l'escàndol  per  tot  arrèu! 
Estèra  perduts  y  arruinats! 

(Entren  en  Viveash  y  en  Vil- 
more pel  fons.  En  Vilmore 
vé  queixantse.  En  Lleonart 
el  saluda  y  ell  apenes  li  con- 
testa.) 

Viveash.  (Donant  la  mà  a  la  senyora  Vilmo- 
re.) Com  aném,  Carlota? 

Senyora  Vilmore.  Ja  ho  pot  veure. 

Viveash.  Celebro  molt  que  en  Lleonart  hagi 
tornat a  casa  seva. 

Vilmore.  En  Lleonart  no  hi  ha  tornat  a 
casa  seva,  encara  que  en  aquests  moments 
hi  sigui.  (Amb  ironia  y  despreci.)  Per  ara 
sembla  que  no  vol  renunciar  a  la  carinyo- 
sa  hospitalitat  del  seu  íntim  amich  Lin- 
nell. 

Viveash.  Bé;  però  vostè,  amich  Vilmore,  no 
tancarà  pas  les  portes  de  casa  seva  al  seu 
únich  fill. 

Vilmore.  ?No  penso  admetre'l  a  casa  fins 
que  hagi  abandonat  l'idea  de  casarse  amb 
aqueixa...  noya. 

Lleonart.  M'arriba  a  íànima  això  que'm 
dius,  papà!  Però'l  senyor  Linnell  ens  casa 
demà  dematí. 

Vilmore.  (Furiós,)  Què? 

Senyora  Vil  morè.  (Amb  e/  cor  traspassat 
pel  dolor.)  Lleonart!  Lleonart! 

Vilmore.  Y,  després,  què? 

Lleonart.  Sir  John  ha  sigut  prou  bò  per 

procurarme  una  eolocació  important  en 

un  ferro-carril  de  la  índia. 

Vilmore.  Ah!  Sí? 

Lleonart.  Gràcies  a  l'influencia  del  senyor 
Linnell.  La  Raquel  y  jo'ns  embarcarèm 
per  Bombay  la  setmana  entrant.  Y,  un 
cop  allà,  trevallant  de  ferm  y  amb  constàn- 
cia, faré'ls  possibles  per  ser,  en  el  pervin- 
dre,  molt  diferent  de  io  que  he  sigut  fins 
ara.  (Pausa.)  Mamà:  ens  ajudaràs? 

Senyora  Vilmore.  No,  Lleonart,  no! 

Lleonart.  Mira  que  l'he  feta  venir  de  Gil- 
minster!  Si  no  vols  assistir  a  la  boda,  vés 
a  vèurela,  al  menos,  y  dóna'ns  la  teva  be- 
nedicció! 

Senyora  Vilmore.  No  puch,  no  puch! 
Vilmore.  Ahónt  es  aquesta  senyoreta? 
Lleonart.  Àprop  de  la  caseta  del  jardí,  a  la 
porteria. 

Vilmere.  Es  a  dir  que  es  a  casa  meva? 

Lleonart.  Sí,  papà,  sí!  Creen  que  la  meva 
futura  esposa  es  prou  digna  per  estarse  a 
casa  del  teu  guardabosch  y  del  teu  jardi- 
ner! 

Senyora  Vilmore.  No,  no! 
Viveash.  Permètim. 

('Entra  en  Goodyer.) 

Goodyer.  (Anunciant)  El  senyor  Daubeny. 

(Entra'l  senyor  Daubeny,  y 
en  Goodyer  se  n'entoma.) 

Daubeny.  Ah!  Qué  diuhen  de  nou  aquets 
senyors?  Com  està  vostè,  Carlota?  Disfru- 
tant  d'aquesta  maravellosa  temperatura  de 
tardor,  veritat? 

Senyora  Vilmore.  (Amb  ironia)  Sí,  senjor, 
sí,  disfrutantne! 

Daubeny.  Molt  bé!  Molt  bé!  Divinamenti 
Oh!  Y  no  se  li  té  pas  de  preguntar,  no!  Bé 
prou  que  ho  diu  la  seva  cara!  Si  té  més  bon 
semblant  que  mayl  (Tombantse  y  saludant) 
Ah,  Viveash!  Oh,  Lleonart! 

Viveash.  Com  està? 

(En  Lleonart  saluda  y  s'en  và 
per  l'esquerra.) 

Daubeny.  Yara,  estimat  amich  Vilmore, 
suposo  que  tot  aquest  bat-y-bull  d'  en 
Lleonart  no  haurà  deixat  cap  rastre,  eh? 
Això  no  té  cap  importància!  Son  coses  de 
joves! 

Vilmore.  No:  m'  ho  he  pres  amb  fermesa  y 
resignació. 

Daubeny.  Y  jo  l'hi  aprovo. 

Vilmore.  Puch  dir  ben  alt,  y  amb  tot  orgull, 
qu'en  totes  aquestes  circunstancies,  tan  in- 
esperades com  difícils,  m'he  portat  com  un 
cristià  y  com  un  cavaller. 

Daubeny.  Això  no  m'ho  ha  de  dir  a  mi:  bé 
prou  que  n'estich  segur!  Y  això  ha  d'ésser 
un  gran  consol  per  vostè. 

Viveash.  Ja  se  sab.  Al  mon  tots  hem  de  patir 
per  les  malifetes  dels  altres. 

Daubeny.  Ah!  Sí,  té  molta  rahó!  Veliaquí 
una  gran  veritat!  Y  ara,  parlant  d'una  altra 
cosa,  suposo  que  aquesta  nit  no  hi  haurà 
rès  de  particular,  eh?  Jo  he  vingut  per  des- 
pedirme  de  vostès.  La  meva  senyora  també 

volia  venir;  però  té  tanta  tos  que  no  l'he 
deixada  sortir  de  casa.  M'ha  encarregat, 
això  sí,  que'ls  saludés  carinyosament  de 
part  seva.  Ah!  Y  a  propòsit,  Carlota:  vostè 
encara  no  ha  contestat  a  la  carta  de  la  meva 
senyora,  veritat? 

Senyora  Vilmore.  La  que  parla  del  dinar? 
Daubeny.  Sí.  Ja  veurà:  com  que  Sir  John 

també  es  dels  invitats,  la  meva  senyora  và 
creares  obligada  a  íerlos  una  petita  indica- 
ció, perquè  estant,  com  vostès  estant,  amb 
Sir  John,  aixís...  una  mica  tirants... 

Senyora  Vilmore.  Que  també  les  ha  fetes 
aquestes  petites  indicacions,  la  senyora  de 
vostè,  a  Sir  John,  per  carta? 

Daubeny  Perdoni,  però... 

Senyora  Vilmore.  (Al  seu  marit).  La  senyo- 
ra Daubeny  ens  indica,  amb  molta  discre- 
ció, que'ns  abstinguèm  d'anar  al  dinar  de 
Gilminster. 

Daubeny.  No!  Y  ara!  Res  d'això!  No  s'ho 
prenguin  aixís!  Còm  vol  que  nosaltres, 
tractantse  d'uns  amichs  com  vostès...?  Ah! 
No!  Però  ha  de  tenir  en  compte  que,  trac- 
tantse del  dinar  de  que's  tracta,  s'ha  d'evi- 
tar qualsevol  incident. 

Senyora  Vilmore.  Perfectament.  Fassim  el 
favor  de  dir  a  la  senyora  Daubeny  que  de- 
clinem la  seva  amable  invitació. 

Daubeny.  Això  no  priva  de  que  qualsevol 
altre  dia  poguèm  organisar  un  dinar  íntim 
entre  vostès  y  nosaltres.  Trihi  vostè  matei- 
xa'l dia. 

Senyora  Vilmore.  De  moment  m'es  impos- 
sible. 

Daubeny.  Donchs  pènsiho  y  díguimho  com 

més  aviat  millor.  Y  vostè,  Viveash,  quan 

vagi  a  Gilminster,  no's  descuydi  de  venir 
un  dia  a  esmorsar  amb  nosaltres. 

Iveash.  No  tingui  pór:  m'ho  apuntaré  per 
no  descuydarmen,  senyor  Daubeny. 

taubeny.  Farà  bé  d'apuntarsho.  (Al  andr- 
sen,  de  cop  s'atura  y  diu):  Vilmore,  he  sen- 
tit a  dir  que  vostè  se'n  anava  del  poble.  Su- 
poso que  no  deu  ésser  veritat.  Però,  si  ho 
fos,  y  hagués  de  liquidar  el  celler,  recordis 
de  mi.  Y  dich  això  perquè,  a  bon  preu,  me 
li  quedaria  aquells  barrilets  de  vi  vell  de 
Porto  que  vostè  té,  y  què  es  deliciós,  suau, 
del  68!  Ja  me'n  recordo,  ja!  Vaja,  pàssinho 
bé.  No  s'hi  cansin.  {La  senyora  Vilmore 
toca  l  timbre).  No's  molesti,  no,  Carlota.  Ja 
sé'l  camí,  ja!  Ah!  Y  de  tot  això  d'en  Lleo- 
nart  no  se'n  hi  posin  cap  pedra  al  fetge,  no. 
Això,  al  cap  d  avall,  no  té  cap  importància! 
Pàssinho  bé. 

fiveash.  Pàssiho  bé. 

HI  morè  No  s'hi  cansi. 

(En  Goodyer  ha  entrat  y  se'n 
yà  pel  fons  seguint  a  n'en 
Daubeny.  Pausa). 

Senyora  Vilmore.  Ho  veuhen?  Lo  que  jo'm 
temia.  Ja  comensen  les  retirades. 

/ilmore.  Ja  tens  rahó,  ja!  Ahir  \aig  trovar 
el  rector  nou  y,  en  comptes  de  saludarme 
respectuosament,  \à  fer  el  distret  y  và  po- 
sarse  d'esquena  a  mí  a  contemplar  la  fai- 
xada de  la  iglesia.  Me  và  semblar  que  se'n 
reyal 

tfiveash.  Acontentemnos  pensant  que  s  devia 
riure  de  l'istil  gòtich  de  la  fatxada. 

Vilmore.  Sí,  sí,  ja  pot  pèndres'ho  a  broma, 
ja,  Viveash!  Aquesta  es  la  fí  de  tota  una 
vida  de  trevall  destinada  exclussivament  a 

sembrar  idees  de  moral,  de  religiositat  y  d 
respecte  entre  superiors  y  inferiors! 

Viveash.  Y  jo  vaig  perdent  els  pochs  client 
que  tenia.  Els  plets  passen  alts!  Estem  ei 
una  situació  molt  difícil,  molt!  Y  no  mé 
hi  hà  un  home  que'ns  pugui  treure  d'aques 
mal  pas:  en  Linnell. 

Senyora  Vilmore.  En  Linnell? 

Viveash.  En  Linnell.  Després  de  tot  lo  qut|,.  op| 
ha  passat,  es  molt  natural  que  Sir  Johil 
tingui  d'en  Linnell  un  concepte  elevadís-I as  1 
sim.  Jo  ara  faig  de  manera  de  convèncer  J|  Senyor 
n'en  Linnell  de  que  Sir  John  s'ha  porta 
malament  y  amb  poca  caritat  cristiana  es- 
bombant per  tot  arrèu  la  desgracia  d'aques 
ta  casa.  No  fóra  extrany  qu'en  Linnell  per- 
suadís a  Sir  John  en  lo  referent  a  la  seví 
conducta  amb  vostès,  y  tampoch  ho  fóri|ilmor 
que  Sir  John  comensés  a  estarne  conven- 
sut.  Y  qui  sab  si  per  reparar,  en  part,  e 
mal  que'ls  ha  fet,  estarà  disposat  a  pagai 
les  hipoteques,  sobre  tot  al  veure  que  Idbnyor 
colocació  de  diner  en  les  finques  de  vostè! 
es  un  bon  negoci.  Però,  per  conseguir  to 
això,  hem  d'estar  bé  amb  en  Linnell. 

Senyora  Vilmore.  No  vull  dèureli  rès  méí  ïilmoi 
a  n'aquest  home.  Ja  li  dech  la  deshonra  y  la 
ruína  del  meu  fill!  Me  sembla  que  ja  n'hi 
hà  ben  bé  prou! 

(Entra  en  Goodyer  pel  ions) 

Goodyer.  Senyora:  hi  han  Ja  senyoreta  Hele-ijelen 
na  Plugenet  y'l  senyor  Linnell.  Diuhen  que 
volen  parlar,  a  soles,  amb  la  senyora.  Els, 
he  fet  entrar  al  saló. 

Senyora  Vilmore.  Rebré  a  l'Helena,  però  al 
senyor  Linnell,  no! 

/iveash.  Sí,  Carlota,  convé;  crèguiml  (A  nen 
Goodyer).  Díguils  que  s'esperin,  que  la  se- 
nyora hi  anirà  desseguida.  (Se'n  và  en  Goo- 
dyer. A  la  senyora  Vilmore).  Apa,  Carlota! 
Animisl  Recobri  aquella  forsa  moral,  ja  tra- 
dicional amb  vostè!  No's  deixi  dominar  pels 
nervis!  Domini,  com  sempre,  la  situació! 
Vaig  a  dir  a  n'en  Linnell  que  vingui. 

(Se'n  và). 


j0j  /ilmore.  Carlota,  opino  que'ns  has  d'ajudar 
((l      a  sortir  d'aquest  mal  pas.  Fes  un  esfors! 
Senyora  Vilmore.  Me  trovo  tota  aixafada! 
Digues  a  n  en  Linnell  que  no'l  puch  rebre 
y  dèixam  sola! 

(Se  deixa  caure,  desesperada, 
en  un  silló). 

/ilmore.  (Contemplantla).  Sembla  mentida 
que  un  home  com  jo  s'hagi  de  trovar  aixís! 
Sort  que,  per  la  meva  part,  tinch  la  con- 
ciencia  ben  néta! 

Senyora  Vilmore.  La  conciencia  ben  néta! 
Jo  no  sé  pas  de  què't  serveix  aquesta  nete- 
dat de  conciencia!  Tot  lo  que  fas  te  surt  al 
revés! 

oif/ilmore.  No'm  parlis  amb  aquest  tò,  Carlo- 
ta, perquè  n'hi  hà  per  desesperarse!  Es  a  dir 
que  tu  també  m'acuses? 

fL'Helena  apareix  a  la  porta 
del  fons). 

Hcl  Helena.  (Avànsant  y  saludant  amb  fredor). 

:nqi  '  Perdònim. 

/ilmore.  Entri,  Helena,  entri! 

Helena.  (Avansant  més).  Voldria  dir  dugués 
paraules  a  la  senyora. 

Vilmore.  Si  vostè  coneix  que  jo...  Digui,  di 
gui.  Vostè  mateixa.  Amb  el  seu  permís. 

(Sen  và  sense  que  l'Helena 
la  senyora  Vilmore's  preocu 
pin  d'ell). 

Helena.  (Amb  emoció).  M'ha  sigut  impossibl 
anarmen  del  poble  sense  despedirme  d 
vostè. 

Senyora  Vilmore.  Gràcies,  Helena.  L'b 
agraheixo.  Es  molt  amable,  vostè. 

Helena.  El  seu  fill  no  deu  ésser  aquí,  veri 
tat? 

Senyora  Vilmore.  Sí,  Helena;  hi  es. 
Helena.  Aleshores  me'n  vaig.  Pàssiho  bé,  se 
nyora. 

Senyora  Vilmore.  Pàssiho  bé,  filla  meva 
(Pausa).  Oh!  Helena!  Vostè  no's  pot  pensa 
lo  que  a  mi'm  dol...  (Totes  dugués  ploren 
Pausa).  Vostè  també  sofreix,  veritat? 

Helena.  No.  El  senyor  Linnell  ha  sigut  tan 
bo  per  mi! 

Senyora  Vilmore.  El  senyor  Linnell? 

Helena.  M'ha  ensenyat  a  soportar  les  penes  ; 
m'ha  infiltrat  forses  desconegudes.  D'aqu 
endevant  viuré  en  un  ordre  d'idees  més  ele 
vat.  Ja  ho  sé  que  no  seré  felisa,  però,  qu 
sab?  Una  vida  elevada  també  pot  ésser  um 
vida  felisa,  veritat?  A  Londres  travallar 
amb  el  senyor  Linnell. 

Senyora  Vilmore.  A  Londres? 

Helena.  Sí.  Hem  conseguit  que'l  nomeni! 
vicari  de  Sant  James,  a  Shadwell.  Es  uní 
parròquia  molt  pobra,  però  precisament  e 
lo  que  ell  y  jo  voliem.  Ara  ell  voldria  par 
lar  amb  vostè.  S'espera  al  saló. 

Senyora  Vilmore.  No  i  puch  rebre.  L'honr 

que  ha  omplert  de  llot  aquesta  casa.,.  No 
puch,  no! 

Helena.  Aleshores,  pàssiho  bé,  Carlota, 
Senyora  Vilmore.  Pàssiho  bé,  Helena.  Tot 
s'ha  acabat!  El  meu  ideal!  Les  meves  ilu- 
sions!  Y,  pitjor  que  tot,  la  meva  vida! 
Perquè  la  meva  vida,  d'aquí  endevant,  ja 
no  serà  rès!  (Plorant).  Pàssiho  bé,  Helena! 
Helena.  Pàssiho  bé,  senyora. 

(Se  besen.  Apareixen  al  fons 
la  Raquel  y"n  Iyleonart.  La 
Raquel  avansa.  Aleshores  la 
senyora  Vilmore  y  l'Helena  se 
separen  y  la  Riquel  y  l'Hele- 
na 's  regoneixen). 

Helena.  {Corrent  cap  al  Jons,  trovantse  amb 
en  Lleonart  que  avansa).  Ah! 

Lleonart.  (Avergonyit).  Perdoni m.  Jo  no  sa- 
bia... 

(Và  per  anàrsen). 
Helena.  No,  no  se'n  vagi.  Soch  jo  la  que  me 
n'haig  d'anar. 

(En  lleonart  queda  immòvil, 
amb  els  ulls  baixos.  L'Helena 
và  cap  al  fons,  s'atura,  mira  a 
la  Raquel  y  se  li  acosta). 

Helena.  Li  desitjo  amb  tota  l'ànima  que  si- 
gui ben  feiisa,  Raquel! 

(I/Helena  y  la  Raquel  s'abras- 
sen,  se  besen  efusivament,  y 
l'Helena  se'n  và  depressa  pel 
fons). 

Lleonart.  Mamà:  d'aquí  uns  quants  dies 
sortirèm  d'Inglaterra.  No  tens  ni  una  pa- 
raula per  ella? 


HENRY  A.RTHUR  JÒNES 


Senyora  Vilmore.  (A  la  Raquel,  que  resta 
allunyada  y  avergonyidà).  Sí,  acostis.  (La 
Raquel  shi  acosta).  No  vull  ésser  crudel 
amb  vostè;  però,  per  culpa  seva,  en  Lleo- 
nart  ha  fet  malbé'l  seu  pervindre. 

Raquel.  No  ho  digui  això! 

Senyora  Vilmore.  Ho  dich  perquè  es  aixís. 
El  meu  fill  estava  a  punt  d'alcansar  una  po- 
sició brillant,  honors,  riquesa,  un  pervin- 
dre esplèndit.  Avuy  no  es  més  que  un  po- 
bre! Tot  per  culpa  de  vostè! 

Lleonart.  Però,  mamà!  Mamà!  Raquel, 
anémsem! 

Senyora  Vilmore.  No,  Lleonart,  vull  que 
m  senti!  (A  la  Raquel).  No  haig  de  tirarli 
rès  en  cara:  lo  fet  ja  no  té  remey.  Però  ara 
vostè'l  perjudicarà  més  que  may. 

Raquel.  No,  no! 

Senyora  Vilmore.  Sí.  Si  ara  vostè  l'abando- 
nés, allunyantse  del  seu  camí,  tot  passaria 
y  tot  quedaria  oblidat  amb  el  temps.  Nos- 
saltres  tenim  molta  influencia  a  Londres. 
D'aquí  alguns  anys  el  pecat  quedaria  redi- 
mit y  encara  podria  fer  un  bon  casament. 
Ho  vol  fer  això  per  en  Lleonart? 

Raquel.  Déu  meu!  Què  haig  de  fer? 

Lleonart.  No  dubtis.  Vina  amb  mi.  Mamà, 
ja  no  la  deixaré  may! 

Senyora  Vilmore.  Espero  qu'ella  tindrà 
més  bon  sentit  que  tu,  y  un  dia  o  altret 
deixarà. 

Lleonart.  Aném,  Raquel! 

Senyora  Vilmore.  Calla  Lleonart,  y  deixa'm 
salvarte  d'un  cop  per  sempre!  Raquel,  què 
contesta? 

Raquel.  L'estimo  tant,  que  m  es  impossible 

deixarlo!  No'm  pregunti  rès  més!  He  pro- 
mès al  senyor  Linnell... 

(En  Linnell  apareix  a  la  porta 
del  fons). 

Raquel.  Ah!  Senyor  Linnell!  Díguim  lo  què 
haig  de  fer!  L'haig  d'abandonar  a  n'en  Lleo- 
nart?  Serà  pel  seu  bé,  si'l  deixo?  (Amb 
arrencada  suprema).  Si  vostè'm  diu  que  sí, 
estich  disposada  a  abandonaria! 

Senyora  Vilmore.  (Amb  Juria  mal  contingu- 
da). Senyor  Linnell,  li  prego  que  no  torni 
a  interposarse  entre  nosaltres.  Deixins  es- 
tar! Ja  no  la  vull  la  seva  intervenció  en  els 
meus  assumptes!  (A  la  Raquel).  Vostè  ja 
ha  sentit  lo  que  jo  li  he  dit.  INo  se  l'escolti 
a  n'ell! 

Linnell.  (Amb  calma  serena).  M'escoltarà,  y 
vostè  també. 

Senyora  Vilmore.  Jo?  May!  (Senyalantli  la 
porta).  Surti  d  aquesta  casa!  Li  dich  que 
surti! 

Linnell.  Raquel!  Lleonart!  Jo'ls  ho  prego: 
dèixinme  un  moment  aquí  tot  sol. 

(Acompanyantlos  a  la  porta). 

Senyora  Vilmore.  No,  no! 

Linnell.  Sí,  Lleonart,  sí. 
Lleonart  (Emportàntselà).  Raquel! 

(Se'n  van). 

Senyora  Vilmore.  De  manera  que  sempre 
haig  de  veure  la  seva  ombra  funesta  atraves- 
sada  en  el  meu  camí? 

Linnell.  Sempre,  mentres  vostè  no  vagi  pel 
camí  dret. 

Senyora  Vilmore.  Es  en  và  que'm  parli:  no 
l'escoltaré. 

Linnell.  Donchs,  jo  li  dich  que  sí  que  m'es- 
coltarà. 

Senyora  Vilmore.  No  y  noi  Vostè  ha  arrui- 
nat  la  nostra  casa,  ha  esvahit  totes  les  me- 
ves esperanses,  ha  destruhit  el  pervindre 
del  meu  fill.  Y  ara,  qu'es  quan  més  falta'm 
fà,  vostè  me  l'arrenca  del  meu  costat  y  me 
l'envia  a  la  índia,  a  buscar  una  mort  quasi 
segura,  perquè  no'l  pugui  veure  may  més! 
Aquí  la  té  la  seva  obra  funesta!  Ja  pot  estar 
ben  content!  La  seva  obra  està  acabada! 

Linnell.  No,  encara  no. 

Senyora  Vilmore.  Encara  no?  Què  vol  fer 

més? 

Linnell.  Ferli  obrir  els  ulls  a  la  rahó,  obli- 
garia a  que's  dongui  compte  de  lo  què  ha 
fet.  Pènsis'hi  bé,  Carlota!  Miri  que'l  cas  val 
la  pena.  iCòm  vol  que  jo,  ministre  del  Se- 
nyor, tanqui'ls  ulls  devant  de  la  seva  trai- 
ció  indigna  y  pugui  ajudaria  en  els  seus  in- 
tents? <jCòm  vol  que  jo  contribuheixi  a  pre- 
parar tota  una  vida  de  perfídia  y  de  descon- 
fiansa  pel  seu  fill  y  la  seva  esposa?  Com- 
prengui bé  lo  que  això  significa.  Ahont  es 
la  seva  conciencia?  Què  s'ha  fet  la  seva  ra- 
hó? Ah!  No.  Vostè  no  hauria  pas  arrivat  a 
portarhoa  cap  lo  que's  proposava.  No!  La 
mateixa  vergonya,  aquesta  forsa  decissiva 
que  s'apodera  de  nosaltres  en  el  moment 
crítich  quan  ens  sentim  enlluhernats  per 
la  resplandor  de  la  veritat,  li  hauria  privat 
de  consumarho. 

Senyora  Vilmore.  Vostè,  vostè,  y  ningú 
més  que  vostè,  es  qui  ho  ha  privat,  senyor 
meu!  Ja'n  pot  estar  ben  orgullós! 

Linnell.  Jo  no  estaré  content  fins  que  vostè 

aprovi  la  conducta  del  seu  fill. 
Senyora  Vilmore.  Casantse  amb  aquesta 

dóna? 

Linnell.  Sí.  S'estiman.  El  seu  pervindre  està 
assegurat  amb  la  dolorosa  experiència  del 
passat.  El  seu  arrepentiment  està  fonamen- 
tat en  un  gran  amor.  Y  amb  aquests  fona- 
ments no  hi  hà  por  que  cap  mal  vent  pu- 
gui enderrocar  la  santa  llar  del  matrimoni. 
Què  no  ho  veu,  Carlota,  que  la  felicitat 
elstà  de  part  d'ells? 

Senyora  Vilmore.  Jo  no  veig  més  que  per- 
do el  meu  fill.  Vostè  me  l'ha  robat,  vostè! 

Linnell.  Jo  no  li  he  robat.  Si  li  he  près,  ha 
ha  sigut  per  tornarli  honrat  y  nèt  de  tota 
culpa.  Vaig  trèurel  del  seu  costat  essent  un 
covart,  un  mentider,  un  seductor  y  un  hi- 
pòcrita, disposat  a  ésser  un  vividor  a  costa 
d'una  dóna  a  la  qual  sols  volia  pels  seus  di- 
ners. El  Lleonart  que  jo  li  torno  es  un 
home  de  bé  y  de  conciencia,  disposat  a 
Uuytar  com  un  brau  per  la  vida,  inspirat 
per  la  dóna  que  l'adora.  Rèbil  amb  els  bra- 
sos  oberts,  Carlota!  Y  agraheixi  a  Déu  y 
a  n'aquest  humil  ministre  que  li  hagin  tor- 
nat un  fill  del  que  pot  estarne  ben  orgu- 
llosa! 

Senyora  Vilmore.  No  puchl  No  puch!  No 
m'hi  podré  acostumar  may  a  pensar  que  li 
dech  alguna  cosa  bona  a  vostè! 

Linnell.  No's  recordi  de  que'm  deu  rès.  Jo 
no  soch  cap  acreedor.  No  soch  més  que  un 
humil  servent  de  vostè,  enviat  per  Ell  a  fí 
d'iluminarla  en  el  seu  camí  y  de  treure, 
amb  tota  cura,  les  pedres,  les  espines  y  els 
abrulls  que  podrien  feriria.  Vol  dir  que  no 
me  la  deixarà  cumplir  la  meva  missió?  Vol 

dir  que  no  se'n  acabarà  de  convèncer  de 
que  soch  el  seu  amich  y'l  seu  servidor? 

(lii  allarga  la  mà.  Pausa). 

Senyora  Vilmore.  (Donantli  la  mà  pausada 
ment).  Ho  intentaré.  Però  en  Lleonart,  en 
Lleonart  se'n  và! 

Linnell.  Vàgisen  amb  ell.  Recordis  de  que 
l'estima,  pensi  en  lo  molt  qu'ella  ha  sofert 
per  ell.  Provi  d'estimaria!  Pensi  que  no  li 
costa  rès  el  ferlos  telisos!  Pensi  que  l'anhel 
més  gran  d'ella  es  cridaria  a  vostè  amb  el 
dols  nom  de  mare.  Tots  dos  necessiten  la 
seva  estimació.  Vagi  demà  al  casament!  Y 
la  setmana  entrant  embarquis  amb  ells  cap 
a  la  índia.  Es  en  và  l'oposars'hi!  Pensi  en 
lo  sola  que's  quedarà  un  cop  ells  fóra  y  en 
la  vida  de  remordiments  que  se  li  prepara 
si  en  Lleonart  morís  allà  baix,  tant  lluny 
de  la  seva  mare  estimada! 

Senyora  Vilmore.  (Plorosa,  redressantsé). 
Que  vinguin! 

(En  linnell  và  a  la  porta  de 
l'esquerra  y  fà  senyal  a  la  Ra- 
quel y  a  n'en  Lleonart  de  que 
entrin). 

Senyora  Vilmore.  (A  n'en  Linnell).  M'ha 
enternit  el  cor!  (A  la  Raquel).  Vina  als 
meus  brasos,  filla  meval 

(I«a  Raquel  y  la  Carlota  s1 
abrassen  amb  deliri). 

Raquel.  Mare! 

Linnell.  (A  nen  Lleonart)  La  seva  mare 
assistirà  a  la  boda  demà,  y  després  se'n  vin- 
drà amb  vostès  a  la  índia. 

Lleonart.  Però,  es  veritat  això,  mamà? 


ELS  HIP0CRITAS 


141 


Senyora  Vil more.  (Adolorida,  fent  que  sí 
amb  el  cap).  Sí,  fill  meu! 

Linnell.  (Després  d'una  pausa).  La  meva  mis- 
sió, aquí,  ja  s'ha  acabat.  Desde  demà  tots 
vosaltres  comensarèu  una  nova  vida,  la 
vida  veritable! 

